Περιγραφή της εργαλειοθήκης > Εργαλεία βέλους επιλογής > Επιλογή και αναίρεση επιλογής αντικειμένων > Επιλογή επικαλυπτόμενων αντικειμένων |

Ορισμένες φορές τα αντικείμενα επικαλύπτονται ή ακόμη και συμπίπτουν γεωμετρικά στην οθόνη. Αν θέλετε να επιλέξετε μία ομάδα με συμπίπτοντα αντικείμενα, δείτε τις παρακάτω χρήσιμες οδηγίες.

• | Παρακολουθήστε τη γραμμή κατάστασης στο κάτω μέρος του παραθύρου του Sketchpad. Θα σας πληροφορεί για ποιο αντικείμενο πρόκειται να επιλέξετε. Αν το αντικείμενο που περιγράφεται στη γραμμή κατάστασης δεν είναι το αντικείμενο που θέλετε να επιλέξετε, δοκιμάστε να μετακινήσετε ελεύθερα το εργαλείο βέλους επιλογής μέχρι να αναφερθεί το επιθυμητό αντικείμενο στη γραμμή κατάστασης.

• | Αν είναι δυνατόν, τοποθετήστε το δείκτη του ποντικιού στο κομμάτι του αντικειμένου σας που δεν επικαλύπτει άλλα αντικείμενα. Στο παρακάτω σχήμα, για παράδειγμα, το ευθύγραμμο τμήμα ΓΔ έχει κατασκευαστεί πάνω στην ευθεία με την ευθεία γραμμή AB. Μπορείτε να επιλέξετε το τμήμα ΓΔ κάνοντας κλικ πάνω στο ίδιο το τμήμα μεταξύ των σημείων Γ και Δ. Αν, όμως, θέλετε να επιλέξετε την ευθεία AB, είναι πιο εύκολο να κάνετε κλικ πάνω στο κομμάτι της ευθείας εκτός των σημείων Γ και Δ.

Όταν κάνετε κλικ πάνω σε επικαλυπτόμενα αντικείμενα, το Sketchpad πάντα επιλέγει κατά προτεραιότητα σημεία και μετά οποιαδήποτε άλλα αντικείμενα, και πάντα επιλέγει πρώτα αντικείμενα διαδρομής και στη συνέχεια εσωτερικά σχημάτων

• | Αν, κάνοντας κλικ, επιλεχθεί λάθος αντικείμενο, κάντε και πάλι κλικ στο ίδιο σημείο. Με το δεύτερο κλικ πάνω σε παρόμοια επικαλυπτόμενα αντικείμενα, αναιρείται η επιλογή του πρώτου αντικειμένου και επιλέγεται το επόμενο. Αν συνεχίσετε να κάνετε κλικ, θα επιλέξετε κάποια στιγμή και το αντικείμενο που θέλετε.

• | Αν με το κλικ που κάνατε επιλέχθηκε κάποιο αντικείμενο που δεν σας ενδιαφέρει και δεν είναι σημαντικό για την παρουσίαση του σχεδίου σας, επιλέξτε την εντολή Απόκρυψη από το μενού Προβολή και στη συνέχεια κάντε και πάλι κλικ στο ίδιο σημείο.

• | Αν όλες αυτές οι εναλλακτικές ενέργειες αποτύχουν, επιλέξτε κάποιο σχετικό αντικείμενο, χρησιμοποιήστε την εντολή Ιδιότητες για να δείτε τις Ιδιότητες αντικειμένου και επιλέξτε το αντικείμενο που θέλετε από το αναδυόμενο μενού ‘Γονικά’ ή ‘Θυγατρικά’.

Για να επιλέξετε περισσότερα από ένα αντικείμενα μεταξύ πολλών αντικειμένων που βρίσκονται κοντά το ένα στο άλλο στην οθόνη:

• | Χρησιμοποιήστε το ορθογώνιο πλαίσιο επιλογής για να επιλέξετε όλα τα επικαλυπτόμενα αντικείμενα.

• | Επιλέξτε το πρώτο αντικείμενο και στη συνέχεια κρατώντας πατημένο το πλήκτρο Shift κάντε κλικ για να επιλέξετε και άλλα αντικείμενα.

Βλέπε επίσης:

Εργαλεία βέλους επιλογής

Επιλογή και αναίρεση επιλογής αντικειμένων

Επιλογή αντικειμένων με το ορθογώνιο πλαίσιο επιλογής

Απόκρυψη αντικειμένων

Ιδιότητες

Ιδιότητες αντικειμένου

Σχέσεις αντικειμένων: Γονικά αντικείμενα και θυγατρικά αντικείμενα

Αντικείμενα

Τεχνικές επιλογής