Περιγραφή των μενού > Μενού Επεξεργασία > Προτιμήσεις > Προτιμήσεις χρώματος |

Οι ρυθμίσεις σε αυτήν την καρτέλα επιλογών ελέγχουν την ενημέρωση των προτιμήσεων χρώματος, τα προεπιλεγμένα χρώματα των νέων αντικειμένων που δημιουργείτε, τα χρώματα για το φόντο και την επιλογή που χρησιμοποιούνται στο σχέδιό σας και τη συμπεριφορά σβησίματος των ιχνών.

Αυτόματη ενημέρωση στην εφαρμογή νέων χρωμάτων: Αν ενεργοποιήσετε αυτήν την επιλογή, οι προτιμήσεις για το σχέδιό σας αλλάζουν αυτόματα όποτε χρωματίζετε κάποιο αντικείμενο στο σχέδιο. Για παράδειγμα, αν χρωματίσετε μία ευθεία πράσινη και στη συνέχεια κατασκευάσετε ένα νέο ευθύγραμμο τμήμα, το νέο τμήμα θα έχει κι αυτό πράσινο χρώμα. Ακυρώστε αυτή τη δυνατότητα, αν θέλετε να μην αλλάζουν οι προτιμήσεις παρά τις όποιες τροποποιήσεις κάνετε στα χρώματα των αντικειμένων μέσα στο σχέδιό σας.

Ακόμη κι αν έχετε επιλέξει την ‘Αυτόματη ενημέρωση στην εφαρμογή νέων χρωμάτων’, μπορείτε να εμποδίσετε την αλλαγή των προτιμήσεων κρατώντας πατημένο το πλήκτρο Shift καθώς αλλάζετε το χρώμα ενός αντικειμένου.

Χρώματα αντικειμένων και σχεδίου: Τα πρώτα έξι ορθογώνια πλαίσιο χρώματος δείχνουν τα προεπιλεγμένα χρώματα για διάφορους τύπους αντικειμένων στο Sketchpad: σημεία, ευθείες γραμμές και άλλα ευθύγραμμα αντικείμενα (ευθύγραμμα τμήματα, άξονες και ημιευθείες), κύκλους και άλλα καμπυλόγραμμα αντικείμενα (τόξα), εσωτερικά σχημάτων, γεωμετρικούς τόπους και γραφικές παραστάσεις. Τα νέα αντικείμενα λαμβάνουν χρώμα με βάση αυτές τις ρυθμίσεις. Τα τελευταία δύο ορθογώνια πλαίσια χρώματος δείχνουν τα χρώματα για τα σημάδια επιλογής και για το φόντο του ίδιου του σχεδίου.

Για να αλλάξετε οποιοδήποτε από αυτά τα χρώματα, κάντε κλικ στο ορθογώνιο πλαίσιο χρώματος που θέλετε να αλλάξετε. Θα εμφανιστεί το πλαίσιο διαλόγου για τον Επιλογέα χρώματος του συστήματός σας, από το οποίο θα μπορέσετε να επιλέξετε νέο χρώμα.

Σταδιακό σβήσιμο ιχνών: Χρησιμοποιήστε αυτό το πλαίσιο επιλογής και τον ρυθμιστή ταχύτητας για να καθορίσετε το αν τα ίχνη θα σβήνουν σταδιακά και πόσο γρήγορα θα σβήνουν. Αν έχετε επιλέξει αυτή τη δυνατότητα, τα ίχνη σβήνουν σταδιακά, έτσι ώστε τα πρόσφατα ίχνη να είναι πιο έντονα και τα παλαιότερα ίχνη να είναι αμυδρότερα. Αν ακυρώσετε αυτή τη δυνατότητα, τα ίχνη δεν θα σβήνουν ποτέ από μόνα τους και θα πρέπει να τα διαγράφετε εσείς με την εντολή Διαγραφή ιχνών (ή πατώντας το πλήκτρο Esc). Όταν το σταδιακό σβήσιμο είναι επιλεγμένο, ο ρυθμιστής ταχύτητας καθορίζει το πόσο γρήγορα σβήνουν τα ίχνη.

Το σταδιακό σβήσιμο ιχνών φαίνεται καλύτερα αν η οθόνη σας έχει ρυθμιστεί για προβολή περισσότερων από 256 χρωμάτων.

Βλέπε επίσης:

Σχεδίαση ίχνους

Διαγραφή ιχνών

Χρώμα

Επιλογέας χρώματος

Ιδιότητες των αντικειμένων

Προτιμήσεις κειμένου

Σύνθετες προτιμήσεις

Επεξεργασία του Μενού χρωμάτων

Προχωρημένα θέματα