Περιγραφή της εργαλειοθήκης > Παρουσίαση της εργαλειοθήκης |

Η Εργαλειοθήκη εμφανίζεται στο αριστερό μέρος της οθόνης κατά την εκκίνηση του Sketchpad και περιλαμβάνει έξι εργαλεία.

• | Εργαλεία βέλους επιλογής: Χρησιμοποιήστε αυτό το εργαλείο, για να επιλέξετε και να σύρετε μετακινώντας αντικείμενα στο σχέδιό σας. Οι τρεις εκδοχές του εργαλείου σάς δίνουν τη δυνατότητα για σύρσιμο-μεταφορά (μετακίνηση), σύρσιμο-περιστροφή (γύρισμα) και σύρσιμο-αυξομείωση (μεγέθυνση ή σμίκρυνση) αντικειμένων.

• | Εργαλείο σημείων: Χρησιμοποιήστε αυτό το εργαλείο, για να κατασκευάσετε σημεία.

• | Εργαλείο διαβήτη: Χρησιμοποιήστε αυτό το εργαλείο, για να κατασκευάσετε κύκλους.

• | Εργαλεία σχεδίασης ευθύγραμμων αντικειμένων: Χρησιμοποιήστε αυτό το εργαλείο, για να κατασκευάσετε ευθύγραμμα αντικείμενα. Οι τρεις εκδοχές του εργαλείου σάς δίνουν τη δυνατότητα για κατασκευή ευθύγραμμων τμημάτων, ημιευθειών και ευθείων γραμμών.

• | Εργαλείο κειμένου: Χρησιμοποιήστε αυτό το εργαλείο, για να δημιουργήσετε και να επεξεργαστείτε κείμενο και ετικέτες.

• | Εικονίδιο Προσαρμοσμένα εργαλεία: Χρησιμοποιήστε αυτό το εικονίδιο, για να ορίσετε, να χρησιμοποιήσετε και να διαχειριστείτε προσαρμοσμένα εργαλεία.

Βλέπε επίσης:

Εργαλεία βέλους επιλογής

Εργαλείο σημείων

Εργαλείο διαβήτη

Εργαλεία σχεδίασης ευθύγραμμων αντικειμένων

Εργαλείο κειμένου

Προσαρμοσμένα εργαλεία

Επιλογή και χρήση εργαλείων

Για να χρησιμοποιήσετε κάποιο από τα εργαλεία του Sketchpad, κάντε κλικ στο επιθυμητό εργαλείο στην Εργαλειοθήκη. Στη συνέχεια μετακινήστε το ποντίκι πάνω από το σχέδιο και κάντε κλικ ή πατήστε και σύρετε το ποντίκι για να χρησιμοποιήσετε το εργαλείο.

Τα εργαλεία βέλους επιλογής και τα εργαλεία σχεδίασης ευθύγραμμων αντικειμένων έχουν τρεις εκδοχές. Για να αλλάξετε επιλογή, πατήστε και κρατήστε πατημένο το εργαλείο βέλους επιλογής ή το εργαλείο σχεδίασης ευθύγραμμων αντικειμένων στην Εργαλειοθήκη μέχρι να αναπτυχθεί το αναπτυσσόμενο μενού. Για να κάνετε ενεργή άλλη εκδοχή του εργαλείου, επιλέξτε την από αυτό το μενού.

Οι χρήστες των Windows που έχουν ποντίκι με τροχό κύλισης μπορούν να αλλάξουν ενεργό εργαλείο γυρνώντας τον τροχό και μπορούν επίσης να αλλάξουν τις εκδοχές των εργαλείων βέλους επιλογής ή σχεδίασης ευθύγραμμων αντικειμένων πατώντας τον τροχό του ποντικιού.

Μπορείτε να αλλάξετε το ενεργό εργαλείο χρησιμοποιώντας το πληκτρολόγιο αντί για το ποντίκι. Κρατήστε πατημένο το πλήκτρο Shift και πατήστε το πλήκτρο για το πάνω ή κάτω βέλος για να αλλάξετε το ενεργό εργαλείο. Μπορείτε επίσης να κρατήσετε πατημένο το πλήκτρο Shift και να πατήσετε το πλήκτρο για το αριστερό ή το δεξί βέλος για να αλλάξετε την ενεργή εκδοχή στα εργαλεία Βέλους επιλογής ή Σχεδίασης ευθύγραμμων αντικειμένων.

Από τη στιγμή που διαλέγετε εργαλείο, το εργαλείο αυτό παραμένει ενεργό μέχρι να διαλέξετε κάποιο άλλο, οπότε δεν είστε υποχρεωμένοι να ξανακάνετε κλικ πάλι και πάλι αν θέλετε να το χρησιμοποιήσετε πολλές φορές.

Βλέπε επίσης:

Εργαλεία βέλους επιλογής

Εργαλείο σημείων

Εργαλείο διαβήτη

Εργαλεία σχεδίασης ευθύγραμμων αντικειμένων

Εργαλείο κειμένου

Προσαρμοσμένα εργαλεία

Χρήση εργαλείων για κύλιση του παραθύρου του σχεδίου

Μπορείτε να χρησιμοποιήσετε οποιοδήποτε από τα εργαλεία του Sketchpad για να κυλίσετε το παράθυρο του σχεδίου και να δείτε διαφορετικά τμήματα του σχεδίου. Κρατήστε πατημένο το πλήκτρο Alt και πατήστε σύροντας μέσα στο σχέδιο για να μετακυλίσετε ολόκληρο το σχέδιο προς την κατεύθυνση στην οποία σέρνετε. Αυτή η δυνατότητα δουλεύει άσχετα από το ποιο εργαλείο είναι ενεργό στην εργαλειοθήκη.

Απόκρυψη και εμφάνιση της εργαλειοθήκης

Μπορείτε αν θέλετε να κρύψετε την εργαλειοθήκη όταν κάνετε κάποια παρουσίαση.

Με τις εντολές Απόκρυψη Εργαλειοθήκης και Εμφάνιση Εργαλειοθήκης στο τέλος του μενού Προβολή μπορείτε να εμφανίζετε ή να αποκρύβετε την εργαλειοθήκη.

Βλέπε επίσης:

Εμφάνιση/Απόκρυψη Εργαλειοθήκης

Μετακίνηση, αλλαγή διαστάσεων και αγκύρωση της εργαλειοθήκης

Για να μετακινήσετε την εργαλειοθήκη, ‘πιάστε’ την από τη γραμμή τίτλου της ή από την γκρι περιοχή γύρω από τα κουμπιά και σύρετέ την σε κάποιο άλλο σημείο της οθόνης.

Οι χρήστες των Microsoft Windows μπορούν να αγκυρώσουν την εργαλειοθήκη στην αριστερή, επάνω, δεξιά ή κάτω πλευρά του παραθύρου της εφαρμογής. Όταν η εργαλειοθήκη δεν είναι αγκυρωμένη, υπάρχει επίσης η δυνατότητα αλλαγής των διαστάσεών της σύροντας και μετακινώντας το πλαίσιο του παραθύρου της εργαλειοθήκης.