Περιγραφή των μενού > Μενού Μετασχηματισμός |

Οι εντολές του μενού Μετασχηματισμός εφαρμόζουν γεωμετρικούς μετασχηματισμούς σε σχήματα στα σχέδιά σας, δίνοντάς σας τη δυνατότητα να δημιουργήσετε μεταφορές, περιστροφές, αυξομειώσεις, ανακλάσεις, διατάξεις πλακόστρωσης, κατασκευές υπό κλίμακα, καλειδοσκόπια, φράκταλ και πολλές άλλες κατασκευές. Αυτές οι εντολές περιλαμβάνουν τέσσερις βασικούς μετασχηματισμούς: Μεταφορά (μετατόπιση), Περιστροφή (αναποδογύρισμα), Αυξομείωση (μεγέθυνση ή σμίκρυνση) και Ανάκλαση(αντικατοπτρισμός).

Πέρα από το αντικείμενο ή τα αντικείμενα που μετασχηματίζουν, τα οποία ονομάζουμε αρχικό αντικείμενο ή αρχικά αντικείμενα του μετασχηματισμού, κάθε τύπος μετασχηματισμού περιλαμβάνει συγκεκριμένες παραμέτρους: αντικείμενα ή τιμές πάνω στις οποίες βασίζεται ο μετασχηματισμός. Για παράδειγμα, η περιστροφή απαιτεί μία γωνία και ένα κέντρο γύρω από το οποίο θα εκτελεστεί η περιστροφή. Οι εντολές Επιλογή... —Επιλογή κέντρου, Επιλογή άξονα συμμετρίας, Επιλογή γωνίας, Επιλογή λόγου, Επιλογή διανύσματος και Επιλογή απόστασης— σας δίνουν τη δυνατότητα να ορίσετε αντικείμενα στο σχέδιό σας που θα δράσουν ως δυναμικές παράμετροι για τους μετασχηματισμούς σας.

Αυτές οι παράμετροι μπορεί να είναι είτε γεωμετρικά αντικείμενα ή γεωμετρικές ποσότητες. Για παράδειγμα, μία περιστροφή ορίζεται από δύο παραμέτρους: ένα κέντρο και μία γωνία. Το κέντρο είναι ένα γεωμετρικό σημείο γύρω από το οποίο περιστρέφονται αντικείμενα. Η γωνία είναι μία γεωμετρική ποσότητα η οποία καθορίζει πόσο μακριά θα περιστραφούν τα αντικείμενα γύρω από το κέντρο.

Το μενού Μετασχηματισμός παρέχει ένα ευέλικτο σύνολο εντολών που σας δίνουν τη δυνατότητα να καθορίσετε πολλούς και διάφορους μετασχηματισμούς με τη χρήση είτε σταθερών ή δυναμικών παραμέτρων μετασχηματισμού. Για παράδειγμα, μπορείτε να περιστρέψετε ένα τρίγωνο κατά σταθερή γωνία 45° γύρω από κάποιο κέντρο ή μπορείτε να το περιστρέψετε κατά μία δυναμική παράμετρο όπως ABΓ. (Αυτή η παράμετρος είναι “δυναμική” με την έννοια ότι αν στη συνέχεια σύρετε το σημείο A, B ή Γ, το είδωλο περιστροφής αλλάζει δυναμικά ανάλογα με τη νέα ABΓ.)

Γενικά, ακολουθήστε αυτά τα βήματα για να κατασκευάσετε το είδωλο περιστροφής ενός ή περισσότερων αντικειμένων:

Από τη στιγμή που επιλέξετε μία παράμετρο, το Sketchpad τη συγκρατεί στη μνήμη του ακόμη και αφού αλλάξετε τις επιλογές σας. Αν έχετε ήδη επιλέξει μία παράμετρο για κάποιο μετασχηματισμό, δεν θα χρειαστεί να την επιλέξετε και πάλι για να τη χρησιμοποιήσετε σε δεύτερο μετασχηματισμό.

1. | Επιλέξτε όποιες παραμέτρους καθορίζουν δυναμικές πλευρές του μετασχηματισμού σας επιλέγοντας αντικείμενα για να ορίσετε αυτές τις παραμέτρους και επιλέγοντας τις κατάλληλες εντολές Επιλογή... (για παράδειγμα, Επιλογή κέντρου για να ορίσετε ένα επιλεγμένο σημείο ως κέντρο της περιστροφής).

2. | Επιλέξτε το αντικείμενο(τα αντικείμενα) που θέλετε να μετασχηματίσετε. (Από άποψη μαθηματικών, αυτό είναι το αρχικό αντικείμενο του μετασχηματισμού σας.)

3. | Επιλέξτε την κατάλληλη εντολή μετασχηματισμού από το μενού Μετασχηματισμός (για παράδειγμα, Περιστροφή).

4. | Στο πλαίσιο διαλόγου που εμφανίζεται, πληκτρολογήστε όσες σταθερές παραμέτρους θέλετε να χρησιμοποιήσετε στο μετασχηματισμό σας (για παράδειγμα, πληκτρολογήστε 45°) και κλείστε το πλαίσιο διαλόγου.

Το Sketchpad κατασκευάζει το είδωλο της επιλεγμένης ενέργειάς σας σύμφωνα με τον μετασχηματισμό και τις παραμέτρους που καθορίσατε.

Τέλος, η εντολή Επανάληψη σας δίνει τη δυνατότητα να δημιουργήσετε με ένα μόνο βήμα πολλαπλά αντικείμενα μετασχηματισμού όπως ο έλικας που παρουσιάζεται στην αρχή του κεφαλαίου ή οποιοδήποτε σχήμα προκύπτει από ένα μετασχηματισμό ή μία κατασκευή που επαναλαμβάνονται πολλές φορές. Η επανάληψη μπορεί να χρησιμοποιηθεί επίσης ακόμη και για τη δημιουργία περίπλοκων σχεδίων όπως διατάξεις πλακόστρωσης και φράκταλ.

Επιμέρους θέματα:

Εντολές ‘Επιλογή...’

Επιλογή κέντρου

Επιλογή άξονα συμμετρίας

Επιλογή γωνίας

Επιλογή λόγου/Επιλογή λόγου τμημάτων/Επιλογή συντελεστή κλίμακας

Επιλογή διανύσματος

Επιλογή απόστασης

Μεταφορά

Περιστροφή

Πώς . . .κατασκευάζουμε γωνία σταθερού μέτρου

Αυξομείωση

Ανάκλαση

Επανάληψη