Στοιχεία του προγράμματος > Αντικείμενα > Πίνακες |

Χρησιμοποιήστε πίνακες για να εξετάσετε πώς μεταβάλλονται οι μετρούμενες τιμές με το χρόνο. Οι πίνακες οργανώνονται σε σειρές και στήλες: κάθε στήλη περιγράφει μία και μοναδική μέτρηση και κάθε σειρά περιέχει τιμές μέτρησης κατά τη στιγμή που η σειρά προστέθηκε στον πίνακα.

Από τη στιγμή που δημιουργήσετε τον πίνακα, μπορείτε να του προσθέσετε σειρές –μία κάθε φορά– ή μπορείτε να καθορίσετε να συλλέγει αυτόματα το Sketchpad σειρές όταν θα σύρετε σημεία ή άλλα αντικείμενα για να τα μετακινήσετε, τα οποία προκαλούν μεταβολή των πινακοποιημένων τιμών. Μπορείτε επίσης να διαγράψετε μία ή και όλες τις σειρές από έναν υπάρχοντα πίνακα.

Εργασία με πίνακες

• | Για να δημιουργήσετε έναν πίνακα, επιλέξτε μία ή και περισσότερες μετρούμενες τιμές –μετρήσεις, υπολογισμούς, ζεύγη συντεταγμένων ή εξισώσεις– και χρησιμοποιήστε την εντολή Πινακοποίηση από το μενού Γράφημα. (Το Sketchpad κατασκευάζει επίσης αυτόματα έναν πίνακα όταν δημιουργείτε μία επανάληψη η οποία προκαλεί τη μεταβολή μιας ή και περισσότερων τιμών.)

• | Όταν θέλετε να προσθέσετε –ή να ‘συλλέξετε’– τις τρέχουσες τιμές των πινακοποιημένων μετρήσεών σας, κάντε διπλό κλικ στον πίνακα, για να του προσθέσετε νέα σειρά. Μπορείτε επίσης να επιλέξετε τον πίνακα και να χρησιμοποιήσετε την εντολή Προσθήκη δεδομένων πίνακα από το μενού Γράφημα.

• | Για να συλλέξετε αυτόματα μεταβαλλόμενες τιμές σε έναν πίνακα καθώς σύρετε για να μετακινήσετε ή όταν προσθέτετε κίνηση σε μετρούμενα αντικείμενα του σχεδίου σας, χρησιμοποιήστε την εντολή Προσθήκη δεδομένων πίνακα από το μενού Γράφημα. Το Sketchpad εμφανίζει ένα παράθυρο διαλόγου που σας δίνει τη δυνατότητα να καθορίσετε πόσες σειρές θα προστεθούν και με ποια συχνότητα θα προστίθενται.

• | Για να διαγράψετε τη σειρά που προστέθηκε τελευταία στον πίνακα ή για να διαγράψετε όλες τις σειρές από έναν πίνακα, επιλέξτε τον πίνακα και χρησιμοποιήστε την εντολή Διαγραφή δεδομένων πίνακα από το μενού Γράφημα. Μπορείτε επίσης να κάνετε διπλό κλικ σε έναν πίνακα με το εργαλείο βέλους επιλογής, κρατώντας πατημένο το πλήκτρο Shift, για να διαγράψετε την τιμή που προστέθηκε τελευταία.

• | Για να αλλάξετε την ετικέτα της στήλης ενός πίνακα, αλλάξτε το όνομα της αρχικής μέτρησης που έχει πινακοποιηθεί σε εκείνη τη στήλη.

• | Για να αλλάξετε την ακρίβεια ή τις μονάδες μέτρησης στα δεδομένα ενός πίνακα, αλλάξτε την ακρίβεια ή τις μονάδες μέτρησης των αρχικών μετρήσεων που έχουν περιληφθεί στον πίνακα.

• | Χρησιμοποιήστε την καρτέλα επιλογών Ιδιότητες | Πίνακας, για να καθορίσετε αν η τελευταία σειρά του πίνακα θα αλλάζει δυναμικά καθώς θα μεταβάλλονται οι μετρούμενες τιμές.

• | Για να αλλάξετε το χρώμα των πλαισίων ενός πίνακα, επιλέξτε το υπομενού ‘Χρώμα’ από το μενού Προβολή.

• | Για να αλλάξετε το χρώμα του κειμένου ενός πίνακα ή για να αλλάξετε τη γραμματοσειρά, το μέγεθος ή το στυλ του κειμένου, χρησιμοποιήστε την Παλέτα κειμένου.

• | Για να δημιουργήσετε γραφική παράσταση με τα δεδομένα του πίνακα σε σύστημα συντεταγμένων, επιλέξτε την εντολή Αποτύπωση δεδομένων πίνακα από το μενού Γράφημα.

• | Για να εξαγάγετε τα δεδομένα ενός πίνακα σε άλλη εφαρμογή όπως το λογισμικό Fathom Dynamic Statistics ή το Microsoft Excel, επιλέξτε τον πίνακα και χρησιμοποιήστε την εντολή Αντιγραφή από το μενού Επεξεργασία. Μεταβείτε στην άλλη εφαρμογή και επιλέξτε Επικόλληση. Το Sketchpad εξάγει τα δεδομένα του πίνακα σε άλλη εφαρμογή ως κείμενο οριοθετημένο με στηλοθέτες.

• | Σημειώστε ότι όταν το Sketchpad δημιουργεί αυτόματα έναν πίνακα ως αποτέλεσμα μιας επανάληψης, ο αριθμός των σειρών δεδομένων που εμφανίζεται σε αυτόν τον πίνακα καθορίζεται από το επίπεδο της επανάληψης. Μπορείτε μόνο να προσθέσετε και να αφαιρέσετε δεδομένα από αυτούς τους αυτόματους πίνακες αλλάζοντας το επίπεδο της επανάληψης.

Βλέπε επίσης:

Πινακοποίηση

Προσθήκη δεδομένων πίνακα

Διαγραφή δεδομένων πίνακα

Αλλαγή σειρών σε πίνακα

Ιδιότητες πίνακα

Επανάληψη

Αποτύπωση δεδομένων πίνακα

Παλέτα κειμένου

Προτιμήσεις μονάδων μέτρησης

Μετρήσεις, υπολογισμοί και παράμετροι

Μενού Μέτρηση