Περιγραφή των μενού > Μενού Επεξεργασία > Ιδιότητες > Ιδιότητες αντικειμένου |

Όλα τα αντικείμενα έχουν μία καρτέλα επιλογών ‘Αντικείμενο’ στο πλαίσιο διαλόγου ‘Ιδιότητες’. Στην καρτέλα επιλογών περιγράφεται ο γεωμετρικός ορισμός του αντικειμένου, συνήθως όσον αφορά τη σχέση του με τα γονικά του (τα αντικείμενα που ορίζουν γεωμετρικά το αντικείμενο).

Γονικά, Θυγατρικά: Κάντε κλικ στο αναδυόμενο μενού Γονικά ή στο αναδυόμενο μενού Θυγατρικά για να δείτε τα γονικά ή τα θυγατρικά αντικείμενα του επιλεγμένου αντικειμένου. Καθώς μετακινείστε από το ένα στο άλλο αντικείμενο σε αυτές τις λίστες αντικειμένων, μέσα στο σχέδιό σας επιλέγεται με διαφορετικό χρώμα το αντίστοιχο αντικείμενο.

Επιλέξτε ένα αντικείμενο από την αναδυόμενη λίστα ‘Γονικά’ ή ‘Θυγατρικά’ για να μεταβείτε στην προβολή των ιδιοτήτων του σχετικού αντικειμένου. Όταν μεταβαίνετε σε άλλο αντικείμενο με αυτόν τον τρόπο, όποιες αλλαγές έχετε κάνει στις ιδιότητες του αρχικού αντικειμένου οριστικοποιούνται.

Χρησιμοποιήστε τα μενού ‘Γονικά’ και ‘Θυγατρικά’ για να μετακινηθείτε στο γενεαλογικό δέντρο, δηλαδή, να βρείτε τους γεννήτορες ή τους απογόνους ενός αντικειμένου. Είναι ένας καλός τρόπος να μάθετε πώς κατασκευάστηκε ένα συγκεκριμένο αντικείμενο, να εντοπίσετε ένα συγκεκριμένο αντικείμενο σε ένα περίπλοκο σχέδιο ή να προβάλλετε ένα συγκεκριμένο κρυφό αντικείμενο.

Κρυφό: Χρησιμοποιήστε αυτό το πλαίσιο επιλογής για να ορίσετε αν το αντικείμενο θα είναι κρυφό ή ορατό.

Επιλέξιμο με το βέλος: Χρησιμοποιήστε αυτό το πλαίσιο επιλογής για να ορίσετε αν αυτό το αντικείμενο μπορεί να επιλέγεται όταν κάνετε κλικ πάνω του με το εργαλείο βέλους επιλογής. Κατά κανόνα, αυτή η επιλογή είναι ενεργοποιημένη. Αν αφήσετε κενό το πλαίσιο επιλογής, το αντικείμενο δεν θα επιλέγεται πλέον όταν κάνετε κλικ πάνω του με το εργαλείο βέλους επιλογής ή όταν χρησιμοποιείτε το ορθογώνιο πλαίσιο επιλογής. Αυτό μπορεί να είναι βολικό όταν δουλεύετε με στοιχεία όπως μια επικολλημένη εικόνα που θέλετε να τη χρησιμοποιείτε ως φόντο σε μια δραστηριότητα γεωμετρικών μετρήσεων. Σε αυτήν την περίπτωση δεν θέλετε να επιλέξετε και να σύρετε κατά λάθος μια τέτοια εικόνα καθώς δουλεύετε ‘από πάνω της’, οπότε ίσως είναι καλύτερο να επιλέξετε να μην είναι επιλέξιμη με το βέλος.

Ερώτηση: Αν κάποιο αντικείμενο δεν είναι πλέον επιλέξιμο με το βέλος, πώς το επιλέγουμε πάλι για να το ξανακάνουμε επιλέξιμο με το βέλος;

Απάντηση: Κάνουμε κλικ με το δεξί κουμπί του ποντικιού και αποκτούμε πρόσβαση στις Ιδιότητες από το μενού Περιβάλλοντος.

Βλέπε επίσης:

Απόκρυψη αντικειμένων

Εμφάνιση όλων των κρυφών

Σχέσεις αντικειμένων: Γονικά αντικείμενα και θυγατρικά αντικείμενα

Επιλογή αντικειμένων με το ορθογώνιο πλαίσιο επιλογής

Επιλογή και αναίρεση επιλογής αντικειμένων