Προχωρημένα θέματα > Προχωρημένα θέματα για κείμενο > Συγχώνευση κειμένου σε σημείο |

Η εντολή Συγχώνευση κειμένου μπορεί να χρησιμοποιηθεί για να τοποθετηθεί αντίγραφο ενός επιλεγμένου αντικειμένου κειμένου —μιας λεζάντας, μιας μέτρησης, ενός υπολογισμού ή μιας συνάρτησης— σε σημείο το οποίο καθορίζεται από κάποιο γεωμετρικό σημείο στο σχέδιό σας.

1. | Επιλέξτε ένα αντικείμενο κειμένου και ένα σημείο.

2. | Κρατώντας πατημένο το πλήκτρο Shift, επιλέξτε Συγχώνευση κειμένου σε σημείο από το μενού Επεξεργασία.

Εμφανίζεται ένα συγχωνευμένο αντίγραφο του επιλεγμένου κειμένου σας, κεντραρισμένο στο σημείο που επιλέξατε. Καθώς προκαλείτε την κίνηση του σημείου (με σύρσιμό του, προσθήκη κίνησης σε αυτό ή με σύρσιμο των γονικών του ή προσθήκη κίνησης στα γονικά του), το συγχωνευμένο κείμενο μετακινείται μαζί με το σημείο και όταν σύρετε το συγχωνευμένο κείμενο μετακινείται και το σημείο μαζί του. (Ίσως προτιμάτε να αποκρύψετε το σημείο, για να κάνετε ευανάγνωστο το κείμενο.)

Μία λεζάντα συγχωνευμένη σε ένα σημείο μπορεί να χρησιμοποιηθεί για να εξασφαλίσει πιο πλούσια περιγραφή του σημείου (ή του αντικειμένου πάνω στο οποίο έχει κατασκευαστεί το σημείο) σε σύγκριση με την περιγραφή που μπορείτε να εισαγάγετε σε μία ετικέτα, διότι μπορείτε να χρησιμοποιήσετε τα κουμπιά στυλ και τα εργαλεία συμβολικής αναπαράστασης από την Παλέτα κειμένου, για να δώσετε στυλ στη λεζάντα. Μία μέτρηση συγχωνευμένη σε σημείο μπορεί να εξασφαλίσει μία χρήσιμη οπτική αναπαράσταση των μετρούμενων ιδιοτήτων. Για παράδειγμα, μπορείτε να συγχωνεύσετε το μέτρο μιας γωνίας στην κορυφή αυτής της γωνίας ή μπορείτε να συγχωνεύσετε το μήκος ενός ευθύγραμμου τμήματος σε ένα (κρυφό) σημείο πάνω σε αυτό το τμήμα. Σημειώστε ωστόσο, ότι το αντίγραφο του αρχικού κειμένου σας που συγχωνεύτηκε στο σημείο δεν είναι η ίδια η μέτρηση. Είναι μόνο ένα αντίγραφο προβολής της αρχικής μέτρησής σας. Αν θέλετε να χρησιμοποιήσετε την αρχική μέτρηση αλλού μέσα στο σχέδιό σας, δεν θα πρέπει να την αποκρύψετε μετά τη συγχώνευση του κειμένου της σε κάποιο σημείο.

Βλέπε επίσης:

Συγχώνευση κειμένου με προσαρμοσμένο πρότυπο

Λεζάντες

Μετρήσεις, υπολογισμοί και παράμετροι

Συναρτήσεις και γραφικές παραστάσεις

Παλέτα κειμένου

Συγχώνευση κειμένου

Διαχωρισμός συγχωνευμένου κειμένου