Προχωρημένα θέματα > Προχωρημένα θέματα για κείμενο > Δημιουργία ετικέτας αντικειμένων με προσαρμοσμένη ακολουθία |

Όταν χρησιμοποιείτε την εντολή Ετικέτα... από το μενού Προβολή, για να δημιουργήσετε ετικέτα σε πολλαπλά αντικείμενα, το Sketchpad κατά κανόνα δημιουργεί μία ακολουθία ετικετών αλλάζοντας μόνο το δεύτερο τμήμα της ετικέτας και αφήνοντας αμετάβλητο το πρώτο τμήμα της, το οποίο μπορεί να είναι ό,τι εσείς θέλετε. Αν, λοιπόν, πληκτρολογήσετε A1 για πρώτη ετικέτα, το Sketchpad θα δημιουργήσει μία ακολουθία στην οποία όλες οι ετικέτες αρχίζουν με A, αλλά με διαφορετική αρίθμηση μετά το A: A1, A2, Α3 και ούτω καθεξής.

Για να δημιουργηθεί μία ακολουθία στην οποία το μεταβαλλόμενο τμήμα δεν είναι στο τέλος, επιλέξτε τα αντικείμενα στα οποία θέλετε να δημιουργηθεί ετικέτα και χρησιμοποιήστε την εντολή Ετικέτα αντικειμένων από το μενού Προβολή. Στο πλαίσιο διαλόγου Ετικέτα σε πολλαπλά αντικείμενα, ορίστε μία προσαρμοσμένη ακολουθία πληκτρολογώντας την ειδική πρώτη ετικέτα. Αυτή η ειδική ετικέτα προσαρμοσμένης ακολουθίας –παρόμοια με το προσαρμοσμένο πρότυπο που χρησιμοποιείται κατά τη συγχώνευση κειμένου- πρέπει να αρχίζει με το σύμβολο ισότητας (“=”) και να περιέχει “{...}” αμέσως μετά το τμήμα της ετικέτας που θα πρέπει να αλλάζει μέσα στην ακολουθία.

Επομένως, αν πληκτρολογήσετε “=L{...}1”, θα δημιουργηθεί η ακολουθία που αρχίζει με L1, M1 και N1. Παρομοίως, πληκτρολογήστε “=A{...}[x]”, για να δημιουργηθεί μία ακολουθία η οποία αρχίζει με A x, B x και C x.

Βλέπε επίσης:

Εντολή 'Ετικέτα...'

Συγχώνευση κειμένου με προσαρμοσμένο πρότυπο