Στοιχεία του προγράμματος > Έγγραφα > Σελίδες εγγράφων |

Όταν δημιουργείται ένα νέο έγγραφο του Sketchpad, περιέχει πάντα μία μόνο σελίδα ή αλλιώς σχέδιο –μία άποψη του γεωμετρικού επιπέδου. Στη συνέχεια, μπορεί να θελήσετε να προσθέσετε σελίδες σε κάποιο έγγραφο. Για παράδειγμα, ενδεχομένως να θελήσετε να οργανώσετε μία σειρά από σχέδια στα οποία να αναπτύσσεται ένα επιχείρημα ή να παρουσιάζεται μία δραστηριότητα με διάφορα μέρη ή να διερευνάται μία εικασία σε μεγαλύτερο βάθος απ’ ό,τι θα μπορούσατε σε ένα μόνο σχέδιο..

Σε όλες τις παραπάνω περιπτώσεις είναι πιο εύχρηστο να αποθηκεύσετε μαζί τα διάφορα σχέδια ως σελίδες του ίδιου εγγράφου.

Για να προσθέσετε σελίδες σε κάποιο έγγραφο, αλλά και για να ονομάσετε, να αντιγράψετε, να αλλάξετε τη σειρά ή να αφαιρέσετε υπάρχουσες σελίδες, επιλέξτε την εντολή Επιλογές εγγράφου από το μενού Αρχείο.

| Όταν ένα έγγραφο έχει περισσότερες από μία σελίδες, κανονικά εμφανίζονται στο κάτω αριστερό μέρος του παραθύρου του οι ετικέτεςτων σελίδων και στη γραμμή τίτλου του ένα όνομα σελίδας ή ένας αριθμός σελίδας. Κάντε κλικ στην ετικέτα μιας σελίδας για να μεταβείτε από μία σελίδα του εγγράφου σας σε μία άλλη. Μπορείτε επίσης να δημιουργήσετε κουμπιά δεσμών, για να μετακινείστε από σελίδα σε σελίδα. Με την εντολή Επιλογές εγγράφου μπορείτε να αποκρύβετε ή να εμφανίζετε τις ετικέτες των σελίδων.

Βλέπε επίσης:

Παράθυρα εγγράφων

Εργαλεία εγγράφου

Επιλογές εγγράφου

Κουμπιά Δεσμού (Κουμπιά ενεργειών)