Περιγραφή των μενού > Μενού Επεξεργασία > Ιδιότητες > Ιδιότητες παραμέτρου |

Χρησιμοποιήστε αυτήν την καρτέλα επιλογών για να αλλάξετε την προκαθορισμένη συμπεριφορά στην προσθήκη κίνησης μίας παραμέτρου. Οι επιλογές σε αυτήν την καρτέλα καθορίζουν τον τρόπο με τον οποίο αλλάζει η τιμή της παραμέτρου όταν επιλέγετε την παράμετρο και είτε πατήσετε τα πλήκτρα + ή – για να αλλάξετε μόνοι σας την τιμή είτε χρησιμοποιήσετε την εντολή Προσθήκη κίνησης από το μενού Προβολή. Αυτές οι επιλογές χρησιμοποιούνται επίσης ως αρχικές ρυθμίσεις όταν δημιουργείτε ένα κουμπί Προσθήκης κίνησης που προσθέτει κίνηση στην παράμετρο.

Συνεχώς/Ασυνεχώς: Επιλέγοντας ‘Ασυνεχώς’, αναγκάζετε την τιμή της παραμέτρου να μεταβάλλεται με άλματα κατά την ποσότητα που ορίζεται στο πλαίσιο ‘μονάδες ανά δευτ.’ κάθε φορά που αλλάζει. Επιλέγοντας ‘Συνεχώς’, αναγκάζετε την τιμή της παραμέτρου να μεταβάλλεται σταδιακά αντί να μεταβάλλεται με άλματα.

μονάδες ανά δευτ.: Οι αριθμοί εδώ καθορίζουν το πόσο γρήγορα μεταβάλλεται η τιμή της παραμέτρου. Η ταχύτητα αυτή δεν είναι ακριβής: αν ο υπολογιστής σας είναι πολύ απασχολημένος με άλλες εργασίες, η παράμετρος μπορεί να μεταβάλλεται με βραδύτερο ρυθμό από ό,τι καθορίζετε σε αυτό το πλαίσιο.

Πεδίο: Αυτοί οι αριθμοί καθορίζουν τις ελάχιστες και τις μέγιστες τιμές της παραμέτρου κατά τη διάρκεια της προσθήκης κίνησης. Μπορείτε επίσης να αλλάξετε την τιμή απευθείας (με διπλό κλικ με το εργαλείο βέλους επιλογής ή επιλέγοντας την εντολή Επεξεργασία παραμέτρου από το μενού Επεξεργασία) και να επιλέξετε όποια τιμή θέλετε, άσχετα από το ποια είναι αυτά τα όρια του πεδίου.

Μεταβολή με (+/–) πληκτρολογίου: Αυτός ο αριθμός καθορίζει την ποσότητα κατά την οποία μεταβάλλεται η παράμετρος όταν την επιλέξετε και πατήσετε τα πλήκτρα + ή – στο πληκτρολόγιο.

Βλέπε επίσης:

Μετρήσεις, υπολογισμοί και παράμετροι

Κουμπί Προσθήκη κίνησης

Νέα παράμετρος

Επεξεργασία ορισμού παραμέτρου

Προσθήκη κίνησης

Περιγραφή του πληκτρολογίου