Περιγραφή της εργαλειοθήκης > Προσαρμοσμένα εργαλεία > Χρήση προσαρμοσμένου εργαλείου > Αντιστοίχιση αντικειμένων-παραμέτρων |

Τα εργαλεία μπορούν να χρησιμοποιούν ως αντικείμενα-παραμέτρους τους διάφορα είδη αντικειμένων: σημεία, ευθύγραμμα αντικείμενα, κύκλους, μετρήσεις, συναρτήσεις και άλλα. Όταν χρησιμοποιείτε ένα εργαλείο, εμφανίζεται ένα μήνυμα στη γραμμή κατάστασης του Sketchpad στο κάτω μέρος του παραθύρου της εφαρμογής το οποίο περιγράφει τι είδους αντικειμένου-παραμέτρου πρέπει να αντιστοιχίσετε στη συνέχεια.

Η γραμμή κατάστασης μπορεί να σας βοηθήσει να βρείτε τι πρέπει να αντιστοιχίσετε στη συνέχεια.

Για παράδειγμα, αν ένα εργαλείο χρησιμοποιεί ένα σημείο, ένα τμήμα και μία μέτρηση απόστασης ως τα τρία αντικείμενα-παραμέτρους του, η γραμμή κατάστασης ενημερώνει στην αρχή ως εξής: “1. Αντιστοίχιση του σημείου…” για να δείξει τι αντικείμενο πρέπει να αντιστοιχίσετε στην αρχή. Αφού αντιστοιχίσετε το σημείο, η γραμμή κατάστασης ενημερώνει ως εξής: “2. Αντιστοίχιση του τμήματος…” για να δείξει ότι στη συνέχεια πρέπει να αντιστοιχίσετε ένα ευθύγραμμο τμήμα. Και τέλος, σας πληροφορεί για το εξής: “3. Αντιστοίχιση της μέτρησης απόστασης…” όταν θα είναι πλέον η στιγμή να κάνετε κλικ πάνω σε μια μέτρηση απόστασης ως τελευταίο αντικείμενο-παράμετρο.

Μπορείτε πάντα να αντιστοιχίσετε ένα αντικείμενο-παράμετρο κάνοντας κλικ πάνω σε κάποιο σωστού είδους αντικείμενο του σχεδίου. Για ορισμένα αντικείμενα-παραμέτρους (σημεία, ευθύγραμμα αντικείμενα και κύκλους), μπορείτε επίσης να αντιστοιχίσετε το αντικείμενο-παράμετρο κατασκευάζοντάς το.

Αν το αντικείμενο-παράμετρος για ένα εργαλείο είναι σημείο, μπορείτε να το καθορίσετε με έναν από τους παρακάτω δύο τρόπους.

• | Ορίστε ένα σημείο που ήδη υπάρχει: Κάντε κλικ πάνω σε κάποιο σημείο που υπάρχει στο σχέδιο. Το σημείο στο οποίο κάνετε κλικ χρησιμοποιείται ως αντικείμενο-παράμετρος.

• | Κατασκευάστε ένα νέο σημείο: Κάντε κλικ κάπου άλλου μέσα στο σχέδιο –σε κενό χώρο, πάνω σε διαδρομή ή σε τομή- για να κατασκευάσετε ένα νέο σημείο. Το σημείο που κατασκευάζετε χρησιμοποιείται ως αντικείμενο-παράμετρος.

Αν το αντικείμενο-παράμετρος για ένα εργαλείο είναι κύκλος ή ευθύγραμμο αντικείμενο, μπορείτε να το καθορίσετε με έναν από τους παρακάτω δύο τρόπους.

• | Ορίστε ένα αντικείμενο που ήδη υπάρχει: Κάντε κλικ πάνω σε κάποιο σωστού είδους αντικείμενο που υπάρχει στο σχέδιο. Το αντικείμενο στο οποίο κάνετε κλικ χρησιμοποιείται ως αντικείμενο-παράμετρος.

• | Κατασκευάστε ένα νέο αντικείμενο: Κάντε κλικ δύο φορές (ή πατήστε και σύρετε το ποντίκι σας) μέσα στο σχέδιο για να ορίσετε τα δύο σημεία που ορίζουν το αντικείμενο-παράμετρο. Αν κατασκευάζετε έναν κύκλο-παράμετρο, το πρώτο σημείο είναι το κέντρο και το δεύτερο το σημείο ορισμού ακτίνας. Αν κατασκευάζετε ευθύγραμμο αντικείμενο, τα δύο σημεία είναι τα δύο σημεία ορισμού του ευθύγραμμου αντικειμένου.

Αν το αντικείμενο-παράμετρος για κάποιο εργαλείο είναι οποιοδήποτε άλλο είδος αντικειμένου, πρέπει να κάνετε κλικ πάνω σε κάποιο αντικείμενο που ταιριάζει μέσα στο σχέδιό σας. Αν δεν υπάρχει κανένα τέτοιο αντικείμενο σωστού είδους στο σχέδιό σας, θα πρέπει πρώτα να δημιουργήσετε ένα τέτοιο αντικείμενο για να μπορέσετε να χρησιμοποιήσετε το εργαλείο.

Βλέπε επίσης:

Αντικείμενα - παράμετροι

Τα Αντικείμενα-παράμετροι και τα Αποτελέσματα ενός εργαλείου

Αυτόματη αντιστοίχιση ενός Αντικειμένου-παραμέτρου

Χρήση προσαρμοσμένου εργαλείου

Παρουσίαση των προσαρμοσμένων εργαλείων

Σημεία

Ευθύγραμμα τμήματα, ημιευθείες και ευθείες

Κύκλοι και τόξα

Σχέσεις αντικειμένων: Γονικά αντικείμενα και θυγατρικά αντικείμενα

Λίστα αντικειμένων

Προβολή αρχείου εντολών

[Προχωρημένα θέματα για εργαλεία