Περιγραφή της εργαλειοθήκης > Προσαρμοσμένα εργαλεία > Δημιουργία προσαρμοσμένου εργαλείου > Πώς ... φτιάχνουμε εργαλείο για τη μεσοκάθετο |

Αν κάνετε μία διερευνητική άσκηση στην οποία πρέπει να κατασκευάσετε πολλές μεσοκαθέτους, μπορείτε να φτιάξετε ένα εργαλείο για τη μεσοκάθετο ώστε να απλοποιήσετε την εργασία σας. Ας υποθέσουμε ότι θέλετε να κατασκευάσετε τις μεσοκαθέτους και των τριών πλευρών του τριγώνου. Αντί να εκτελέσετε την κατασκευή της μεσοκαθέτου τρεις φορές, μπορείτε να την κάνετε μία φορά και να μετατρέψετε την κατασκευή σε εργαλείο. Στη συνέχεια μπορείτε να χρησιμοποιήσετε το εργαλείο για τις άλλες δύο μεσοκαθέτους. Το παρακάτω παράδειγμα σας δίνει τον τρόπο.

1. | Σε ένα νέο έγγραφο, χρησιμοποιήστε το εργαλείο σχεδίαση τμήματος για να κατασκευάσετε το τρίγωνο ΔABΓ.

2. | Πάνω στο τμήμα AB, κατασκευάστε το μέσο σημείο και την κάθετο προς το τμήμα AB που διέρχεται από το μέσο σημείο.

Το τμήμα AB είναι το αντικείμενο-παράμετρος, ενώ το μέσο σημείο και η κάθετος είναι τα αποτελέσματα.

3. | Επιλέξτε το τμήμα AB, το μέσο σημείο και την κάθετο ευθεία.

Αν είχατε επιλέξει επίσης τα σημεία A και B, εκείνα θα ήταν τα αντικείμενα-παράμετροι και το τμήμα θα ήταν ένα ενδιάμεσο αποτέλεσμα.

4. | Πατήστε και κρατήστε πατημένο το εικονίδιο Προσαρμοσμένα εργαλεία και επιλέξτε την εντολή Δημιουργία νέου εργαλείου από το μενού Προσαρμοσμένα εργαλεία που εμφανίζεται.

5. | Πληκτρολογήστε Μεσοκάθετος για να ονομάσετε το εργαλείο που φτιάξατε και κάντε κλικ στο OK.

6. | Κάντε κλικ στο εικονίδιο Προσαρμοσμένα εργαλεία για να επιλέξετε το νέο σας εργαλείο.

7. | Κάντε κλικ πάνω σε καθεμιά από τις άλλες δύο πλευρές του τριγώνου. Το εργαλείο κατασκευάζει τις μεσοκαθέτους σε αυτές τις δύο πλευρές.

8. | Πατήστε το πλήκτρο Esc ή επιλέξτε άλλο εργαλείο από την Εργαλειοθήκη για να σταματήσετε να χρησιμοποιείτε το προσαρμοσμένο εργαλείο που φτιάξατε.

Επειδή το αντικείμενο-παράμετρος αυτού του προσαρμοσμένου εργαλείου είναι ευθύγραμμο τμήμα, μπορείτε να το αντιστοιχίσετε είτε κάνοντας κλικ πάνω σε κάποιο τμήμα, όπως κάνατε πριν, είτε κάνοντας κλικ δύο φορές (ή πατώντας και σύροντας το ποντίκι) για να κατασκευάσετε ένα νέο τμήμα που θα αντιστοιχιστεί με το αντικείμενο-παράμετρος. Αυτό σημαίνει ότι μπορείτε να χρησιμοποιήσετε το εργαλείο για να κατασκευάσετε ένα τρίγωνο από το μηδέν και να πετύχετε την αυτόματη κατασκευή των μεσοκαθέτων.

1. | Κάντε κλικ στο εικονίδιο Προσαρμοσμένα εργαλεία για να επιλέξετε το εργαλείο Μεσοκάθετος που φτιάξατε.

2. | Πατήστε και σύρετε το ποντίκι μέσα στον κενό χώρο του σχεδίου για να κατασκευάσετε τη μία πλευρά του τριγώνου.

3. | Πατήστε και σύρετε το ποντίκι άλλες δύο φορές για να κατασκευάσετε τις υπόλοιπες δύο πλευρές του τριγώνου.

Μόλις κατασκευάσατε ένα τρίγωνο, το ίδιο εύκολα με το εργαλείο σχεδίασης τμημάτων, αλλά με μεσοκαθέτους και στις τρεις πλευρές.

Χρησιμοποιήστε το νέο εργαλείο που φτιάξατε για να κατασκευάσετε ένα τετράπλευρο με τις μεσοκαθέτους και των τεσσάρων πλευρών. Στη συνέχεια κατασκευάστε μία διαγώνιο, μαζί με τη μεσοκάθετό της. Τι παρατηρείτε για τη μεσοκάθετο της διαγωνίου καθώς σύρετε το τετράπλευρο προς διαφορετικές κατευθύνσεις;

Βλέπε επίσης:

Αντικείμενα - παράμετροι

Τα Αντικείμενα-παράμετροι και τα Αποτελέσματα ενός εργαλείου

Προσαρμοσμένα εργαλεία

Προβολή αρχείου εντολών ενός Εργαλείου

Προχωρημένα θέματα για εργαλεία