Περιγραφή των μενού > Μενού Βοήθεια |

Το μενού Βοήθεια περιέχει εντολές τις οποίες μπορείτε να χρησιμοποιήσετε, για να λάβετε ηλεκτρονική βοήθεια σχετικά με τη χρήση του Sketchpad. Το σύστημα βοήθειας στο Sketchpad είναι μία ηλεκτρονική έκδοση του Εγχειριδίου αναφοράς, μαζί με πληροφορίες για όλες τις εντολές και τα εργαλεία του Sketchpad, περιέχει πληθώρα χρήσιμων συμβουλών και τεχνικών, ενώ προσφέρει κι έναν πίνακα περιεχομένων μαζί με ευρετήριο για να σας διευκολύνει στην αναζήτηση των πληροφοριών που θέλετε.

Πατώντας F1 ενώ ο δείκτης του ποντικιού είναι πάνω από μία εντολή, μπορείτε να λάβετε βοήθεια για την εντολή, ακόμη κι αν αυτή είναι απενεργοποιημένη. Επίσης, πατώντας F1, όταν είναι ανοικτό κάποιο πλαίσιο διαλόγου, μπορείτε να λάβετε βοήθεια γι’ αυτό το πλαίσιο.

Η εντολή Περιεχόμενα σας οδηγεί στην πρώτη σελίδα του συστήματος βοήθειας, από την οποία μπορείτε να έχετε μία γενική εικόνα του συστήματος ηλεκτρονικής βοήθειας του Sketchpad, να αποκτήσετε πρόσβαση στα διάφορα θέματα της ηλεκτρονικής βοήθειας και να αναζητήσετε συγκεκριμένους όρους και φράσεις.

Η εντολή Νέες λειτουργίες σάς δίνει μία περίληψη των διαφορών ανάμεσα στην έκδοση 3 και στην έκδοση 4 του Sketchpad, και επίσης εξασφαλίζει πληροφορίες για τις νέες λειτουργίες ή τις τελευταίες αλλαγές και προσθήκες που δεν περιλαμβάνονται στην έντυπη τεκμηρίωση της εφαρμογής.

Η εντολή Στοχεία περιγράφει τα παράθυρα, τις σελίδες και τα εργαλεία στα έγγραφα του Sketchpad. Επίσης, περιγράφει τα διάφορα είδη αντικειμένων που μπορείτε να δημιουργήσετε, τον Ελεγκτή κίνησης, την Παλέτα κειμένου και τον Υπολογιστή.

Η εντολή Εργαλειοθήκη παρέχει πληροφορίες για τη χρήση των εργαλείων στην εργαλειοθήκη του Sketchpad.

Το σύστημα ηλεκτρονικής βοήθειας του Sketchpad είναι διαθέσιμο μόνον αν υπάρχει κάποιο πρόγραμμα φυλλομετρητή εγκατεστημένο στον υπολογιστή.

Η εντολή Μενού σάς δίνει τη δυνατότητα να αναζητήσετε γρήγορα πληροφορίες για τη χρήση όλων των εντολών στα μενού του Sketchpad.

Η εντολή Πληκτρολόγιο περιγράφει τις διάφορες συντομεύσεις πληκτρολογίου στο Sketchpad, καθώς και τις ειδικές λειτουργίες που μπορείτε να αξιοποιήσετε χρησιμοποιώντας το πληκτρολόγιο.

Η εντολή Προχωρημένα θέματα περιγράφει διάφορες προχωρημένες λειτουργίες του Sketchpad, οι οποίες έχουν ιδιαίτερο ενδιαφέρον για τους πολύ έμπειρους χρήστες του Sketchpad.

Η εντολή Πληροφορίες σχετικά με το Sketchpad εμφανίζει ένα πλαίσιο διαλόγου που αναφέρει το όνομα του καταχωρημένου χρήστη, τον αριθμό της συγκεκριμένης έκδοσης του προγράμματος και σχετικές πληροφορίες και ευχαριστίες που αναφέρονται στο πρόγραμμα.

Πέρα από το μενού Βοήθεια, τα περισσότερα πλαίσια διαλόγου του Sketchpad έχουν κουμπιά Βοήθεια στα οποία μπορείτε να κάνετε κλικ, για να λάβετε συγκεκριμένες πληροφορίες σχετικά με τη χρήση αυτού του πλαισίου διαλόγου.