Περιγραφή της εργαλειοθήκης > Προσαρμοσμένα εργαλεία > Μενού Προσαρμοσμένα εργαλεία |

Όταν πατήσετε το εικονίδιο Προσαρμοσμένα εργαλεία στην Εργαλειοθήκη, το Sketchpad εμφανίζει το μενού Προσαρμοσμένα εργαλεία. Το μενού αυτού αποτελείται από διάφορα μέρη.

Δημιουργία νέου εργαλείου. Αυτή η εντολή ορίζει ένα νέο προσαρμοσμένο εργαλείο με βάση τις επιλογές σας στο σχέδιο.

Επιλογές εργαλείων. Αυτή η εντολή σάς δίνει τη δυνατότητα να οργανώσετε, να μετονομάσετε, να αντιγράψετε ή να αφαιρέσετε τα προσαρμοσμένα εργαλεία που περιλαμβάνονται στο σχέδιό σας.

Εμφάνιση Προβολής αρχείου εντολών. Αυτή η εντολή εμφανίζει ή αποκρύπτει το αρχείο εντολών του προσαρμοσμένου εργαλείου που επιλέχτηκε πιο πρόσφατα. Πρόκειται για μία βήμα προς βήμα περιγραφή των κατασκευών του εργαλείου. Η εντολή μετατρέπεται σε Απόκρυψη Προβολής αρχείου εντολών αν το αρχείο εντολών είναι ήδη εμφανισμένο.

Σε αυτό το έγγραφο. Αυτό το μέρος του μενού καταγράφει όλα τα προσαρμοσμένα εργαλεία που ορίζονται στο τρέχον (ενεργό) έγγραφο. Αν το ενεργό έγγραφο δεν περιέχει ακόμη κανένα εργαλείο, αυτό το μέρος του μενού δεν εμφανίζεται. Όταν ορίζετε ένα νέο προσαρμοσμένο εργαλείο, πρώτα εμφανίζεται σε αυτό το μέρος του μενού.

Σε άλλα έγγραφα. Αυτό το μέρος του μενού αναφέρει όλα τα άλλα ανοικτά έγγραφα που περιέχουν προσαρμοσμένα εργαλεία. Κάθε εγγραφή σε αυτό το μέρος του μενού αναφέρει ένα ανοικτό έγγραφο που περιέχει εργαλεία και εμφανίζει επίσης το υπομενού για το καθένα από τα εργαλεία σε αυτό το έγγραφο. Αν κανένα από τα υπόλοιπα ανοικτά έγγραφα δεν περιέχει εργαλεία, αυτό το μέρος του μενού δεν εμφανίζεται.

Φάκελος εργαλείων. Αυτό το μέρος του μενού καταγράφει όσα εργαλεία από τα έγγραφα έχουν αποθηκευτεί στο Φάκελο εργαλείων κατά την εκκίνηση του Sketchpad. Αυτός ο φάκελος είναι ένας ειδικός φάκελος (κατάλογος) με τίτλο Φάκελος εργαλείων ο οποίος είναι αποθηκευμένος μαζί με την εφαρμογή του Sketchpad στον σκληρό δίσκο σας. Αν, κατά την εκκίνηση του Sketchpad, δεν υπήρχαν αποθηκευμένα έγγραφα σε αυτόν τον φάκελο (ή αν τα έγγραφα που ήταν αποθηκευμένα σε αυτόν τον φάκελο δεν περιείχαν κανένα εργαλείο), αυτό το μέρος του μενού δεν εμφανίζεται.

Όταν θέλετε να ορίσετε ένα νέο εργαλείο ή να αναδιοργανώσετε τα εργαλεία σας, χρησιμοποιήστε τις εντολές στο πάνω μέρος αυτού του μενού. Όταν θέλετε να χρησιμοποιήσετε ένα εργαλείο για να κατασκευάσετε αντικείμενα στο σχέδιό σας, επιλέξτε το από ένα από τα κάτω μέρη του μενού. Το επιλεγμένο προσαρμοσμένο εργαλείο ενεργοποιείται και παραμένει ενεργό μέχρι να επιλέξετε άλλο εργαλείο, όπως ακριβώς θα γινόταν κι αν επιλέγατε το εργαλείο διαβήτη ή τα εργαλεία σχεδίασης ευθύγραμμων αντικειμένων. (Με άλλα λόγια, αν θέλετε να χρησιμοποιήσετε το ίδιο προσαρμοσμένο εργαλείο πολλές φορές στη σειρά, δεν χρειάζεται να το επιλέξετε δεύτερη φορά από το μενού Προσαρμοσμένα εργαλεία.) Αν αλλάξετε το προσαρμοσμένο εργαλείο και επιλέξετε άλλο εργαλείο, όπως το εργαλείο βέλους επιλογής, μπορείτε να επιστρέψετε στο τελευταίο προσαρμοσμένο εργαλείο που είχατε χρησιμοποιήσει κάνοντας κλικ -αντί να πατήσετε- πάνω στο εικονίδιο Προσαρμοσμένα εργαλεία. Με αυτόν τον τρόπο ενεργοποιείτε το προσαρμοσμένο εργαλείο που χρησιμοποιήσατε πιο πρόσφατα και το οποίο είναι επιλεγμένο στο μενού. Αν θέλετε να μεταβείτε από ένα προσαρμοσμένο εργαλείο σε άλλο ή από ένα ενσωματωμένο εργαλείο, όπως το εργαλείο βέλους επιλογής, σε νέο προσαρμοσμένο εργαλείο, επιλέξτε το νέο εργαλείο από το μενού Προσαρμοσμένα εργαλεία.

Επιμέρους θέματα:

Παρουσίαση των προσαρμοσμένων εργαλείων

Μενού Προσαρμοσμένα εργαλεία

Χρήση προσαρμοσμένου εργαλείου

Δημιουργία προσαρμοσμένου εργαλείου

Φάκελος εργαλείων

Βλέπε επίσης:

Προχωρημένα θέματα για εργαλεία

Εργαλεία εγγράφου

Εμφάνιση Προβολής αρχείου εντολών

Προβολή αρχείου εντολών