Νέες λειτουργίες > Αν έχετε χρησιμοποιήσει την έκδοση 3 > Αξιοποίηση των εργασιών σας από την έκδοση 3 |

Η έκδοση 4 του The Geometer's Sketchpad σας δίνει τη δυνατότητα να αξιοποιήσετε σχεδόν στο σύνολό τους τα σχέδια και τα αρχεία εντολών που δημιουργήσατε με την έκδοση 3.

Χρήση σχεδίων από έκδοση 3

Τα περισσότερα σχέδια από την έκδοση 3 μπορούν να ανοιχτούν στην έκδοση 4 με ανέπαφο όλο το περιεχόμενό τους και με τις πιο πολλές μικροδιαφορές μόνο στη μορφοποίηση και στην εμφάνιση. Αν και ορισμένα σχέδια από την έκδοση 3 περιέχουν αντικείμενα που βασικά δεν υποστηρίζονται στην έκδοση 4, ακόμη κι αυτά τα έγγραφα μπορούν παρόλ’ αυτά να ανοιχτούν κατά ένα μέρος, διατηρώντας όλα τα υπόλοιπα στοιχεία του σχεδίου. (Στα αντικείμενα που δεν υποστηρίζονται περιλαμβάνονται εκδότες Macintosh, αντικείμενα εισαγωγής όπως γραφικά από εισαγωγή και ήχος, εξισώσεις ευθείας και κύκλου και τιμές που εξάγονται από τέτοιες εξισώσεις.)

Χρήση αρχείων εντολών από έκδοση 3

Αν και η έκδοση 4 του Sketchpad δεν υποστηρίζει απευθείας αρχεία εντολών από την έκδοση 3, μπορείτε να μετατρέψετε τα αρχεία εντολών της έκδοσης 3 σε προσαρμοσμένα εργαλεία της έκδοσης 4 με την εξής διαδικασία:

1. | Χρησιμοποιώντας την έκδοση 3 του Sketchpad, ανοίξτε το αρχείο εντολών που θέλετε να μετατρέψετε.

2. | Ανοίξτε ένα κενό σχέδιο.

3. | Κατασκευάστε τα απαιτούμενα αντικείμενα-παραμέτρους στο κενό σχέδιο.

4. | Επιλέξτε τα αντικείμενα-παραμέτρους κι εκτελέστε το αρχείο εντολών μέσα στο σχέδιο.

5. | Αποθηκεύστε το σχέδιο που προκύπτει και κλείστε το Sketchpad 3.

6. | Χρησιμοποιώντας την έκδοση 4 του Sketchpad, ανοίξτε το σχέδιο που μόλις αποθηκεύσατε στην έκδοση 3.

7. | Επιλέξτε όλα τα αντικείμενα στο σχέδιο.

8. | Επιλέξτε τη Δημιουργία νέου εργαλείου από το μενού Προσαρμοσμένα εργαλεία.

9. | Δώστε όνομα στο νέο σας εργαλείο.

10. | Αποθηκεύστε το σχέδιο, χρησιμοποιώντας κατάλληλο όνομα (ίσως το ίδιο όνομα με το όνομα του εργαλείου).

Από τη στιγμή που το αρχείο εντολών αποθηκευτεί ως προσαρμοσμένο εργαλείο σε έγγραφο της έκδοσης 4, μπορείτε να χρησιμοποιείτε αυτό το εργαλείο όποτε θέλετε, εφόσον είναι ανοικτό το έγγραφο. Μπορείτε επίσης να συγκεντρώσετε πολλά εργαλεία μέσα στο ίδιο έγγραφο και μπορείτε να τοποθετήσετε το έγγραφο στο Φάκελο εργαλείων του Sketchpad, ώστε τα εργαλεία του να είναι πάντα διαθέσιμα.

Βλέπε επίσης:

Προσαρμοσμένα εργαλεία

Φάκελος εργαλείων

Σχέδια και αρχείων εντολών πριν από την έκδοση 3

Όποιο σχέδιο ή αρχείο εντολών δημιουργήθηκε από προηγούμενη έκδοση του Sketchpad (έκδοση 1 ή έκδοση 2) πρέπει πρώτα να ανοιχτεί και να αποθηκευτεί ξανά στην έκδοση 3, για να μπορέσετε να το χρησιμοποιήσετε στην έκδοση 4. Η έκδοση 4 δεν μπορεί να ανοίξει απευθείας αρχεία από εκδόσεις του Sketchpad πριν από την έκδοση 3.