Περιγραφή των μενού > Μενού Επεξεργασία > Σύνθετες προτιμήσεις > Προτιμήσεις δειγματοληψίας |

Αυτές οι ρυθμίσεις ελέγχουν το πλήθος των δειγμάτων που χρησιμοποιούνται για γεωμετρικούς τόπους, γραφικές παραστάσεις συναρτήσεων και επαναλήψεις. Σε γενικές γραμμές, όσο περισσότερα είναι τα δείγματα, με τόσο μεγαλύτερη ακρίβεια ή με τόσο περισσότερες λεπτομέρειες εμφανίζεται το αντικείμενο, αλλά και τόσο περισσότερο χρόνο χρειάζεται το Sketchpad για να κάνει υπολογισμούς και να σχεδιάσει. Αν ο υπολογιστής σας είναι ταχύτερος από τους περισσότερους άλλους υπολογιστές, ίσως είναι σκόπιμο να αυξήσετε την τιμή αυτών των επιλογών. Αν όμως αργεί να σχεδιάσει και να ανανεώσει τους υπολογισμούς σε γεωμετρικούς τόπους, γραφικές παραστάσεις και επαναλήψεις, ίσως είναι προτιμότερο να μειώσετε αυτές τις τιμές.

Για να χρησιμοποιήσετε αυτήν την εντολή, κρατήστε πατημένο το πλήκτρο Shift πριν ενεργοποιήσετε το μενού Επεξεργασία.

Μπορείτε να ορίσετε το πλήθος δειγμάτων που χρησιμοποιούνται σε οποιοδήποτε γεωμετρικό τόπο ή γραφική παράσταση συνάρτησης πηγαίνοντας στις ‘Ιδιότητες |Γραφική παράσταση’ για τον γεωμετρικό τόπο ή τη γραφική παράσταση.

Πλήθος δειγμάτων για νέο γεωμετρικό τόπο σημείων: Αυτή η τιμή καθορίζει το πλήθος των δειγμάτων που χρησιμοποιούνται σε ένα νέο γεωμετρικό τόπο σημείου. (Το πλήθος των δειγμάτων σε ένα νέο γεωμετρικό τόπο ενός μη σημειακού αντικειμένου είναι ανάλογο προς, αλλά μικρότερο από, αυτόν τον αριθμό.)

Πλήθος δειγμάτων για νέες γραφικές παραστάσεις συναρτήσεων: Αυτή η τιμή καθορίζει το πλήθος των δειγμάτων που χρησιμοποιούνται σε μία νέα γραφική παράσταση συνάρτησης.

Μέγιστος αριθμός δειγμάτων γεωμετρικού τόπου/γραφικής παράστασης: Αφού δημιουργήσετε ένα γεωμετρικό τόπο ή μία γραφική παράσταση συνάρτησης, μπορείτε να χρησιμοποιήσετε την εντολή Ιδιότητες για να αλλάξετε το πλήθος των δειγμάτων. Αυτή η τιμή καθορίζει το μέγιστο αριθμό δειγμάτων που μπορείτε να χρησιμοποιήσετε στην καρτέλα επιλογών ‘Ιδιότητες | Γραφική παράσταση’ όταν αλλάζετε το πλήθος των δειγμάτων γι’ αυτό το αντικείμενο

Μέγιστος αριθμός δειγμάτων επανάληψης: Αυτή η τιμή περιορίζει τον αριθμό δειγμάτων που επιτρέπονται σε ένα είδωλο επανάληψης. Για μία επανάληψη που χρησιμοποιεί ένα χάρτη αντιστοίχισης, ο αριθμός αυτός είναι ο μέγιστος αριθμός επαναλήψεων. Για μία επανάληψη που χρησιμοποιεί περισσότερους από ένα χάρτες, αυτή η τιμή περιορίζει το βάθος με τέτοιον τρόπο ώστε ο συνολικός αριθμός ειδώλων επανάληψης ενός αντικειμένου ποτέ να μην υπερβαίνει αυτόν τον αριθμό.

Βλέπε επίσης:

Γεωμετρικοί τόποι

Συναρτήσεις και γραφικές παραστάσεις

Γεωμετρικού τόπου

Επανάληψη

Σύνθετες προτιμήσεις

Ιδιότητες γραφικής παράστασης

Ιδιότητες επανάληψης