Προχωρημένα θέματα > Ιδέες για πολύ ικανούς χρήστες > Σημαίες στη γραμμή εντολών για το Sketchpad |

Μπορείτε να ορίσετε διάφορες σημαίες στη γραμμή εντολών που να καθορίζουν τη συμπεριφορά του Sketchpad κατά την εκκίνηση. Μπορείτε να χρησιμοποιήσετε σημαίες στη γραμμή εντολών, για να μεγιστοποιήσετε το παράθυρο της εφαρμογής του Sketchpad, να μεγιστοποιήσετε το παράθυρο του πρώτου εγγράφου στην οθόνη, να ορίσετε ένα προεπιλεγμένο έγγραφο που θα ανοίγει το Sketchpad, να καθορίσετε τη θέση του αρχείου των προτιμήσεων του Sketchpad, να ορίσετε τον φάκελο μέσα στον οποίο το Sketchpad θα ανοίξει ή θα αποθηκεύσει πρώτη φορά ένα έγγραφο και να καθορίσετε έναν φάκελο που θα χρησιμοποιεί το Sketchpad για Φάκελο εργαλείων.

Για να ορίσετε σημαίες στη γραμμή εντολών, πρέπει να δημιουργήσετε μία συντόμευση για το ίδιο το πρόγραμμα. Τα Windows δημιουργούν αυτόματα μία τέτοια συντόμευση όταν σύρετε το εικονίδιο του Sketchpad στο κουμπί Έναρξη, για να εγκατασταθεί το Sketchpad στο μενού Έναρξης. Μπορείτε επίσης να δημιουργήσετε μία τέτοια συντόμευση πάνω στην επιφάνεια εργασίας κάνοντας δεξί κλικ στο εικονίδιο του Sketchpad και επιλέγοντας Αποστολή προς | Επιφάνεια εργασίας. Συμβουλευτείτε το εγχειρίδιο των Windows του υπολογιστή σας ή την ηλεκτρονική βοήθεια, για να βρείτε άλλους τρόπους δημιουργίας συντόμευσης. Αφού δημιουργήσετε μία συντόμευση, ακολουθήστε τα παρακάτω βήματα, για να ορίσετε τις σημαίες στη γραμμή εντολών.

1. | Αν η συντόμευση βρίσκεται πάνω στην επιφάνεια εργασίας, κάντε δεξί κλικ πάνω στη συντόμευση και επιλέξτε Ιδιότητες.

Αν η συντόμευση βρίσκεται στο μενού Έναρξης, ενεργοποιήστε το μενού Έναρξης, κάντε δεξί κλικ πάνω στο Sketchpad και μετά επιλέξτε Ιδιότητες.

2. | Στην καρτέλα επιλογών ‘Συντόμευση’ του πλαισίου διαλόγου ‘Ιδιότητες’, κάντε κλικ στο πλαίσιο επεξεργασία ‘Προορισμός’ και πληκτρολογήστε τις σημαίες στη γραμμή εντολών που θέλετε στο τέλος του προορισμού που υπάρχει. Δείτε ορισμένα παραδείγματα με σημαίες της γραμμής εντολών που μπορείτε να χρησιμοποιήσετε.

-ma Μεγιστοποίηση του παραθύρου της εφαρμογής. Το κύριο παράθυρο του Sketchpad θα καταλαμβάνει όλη την οθόνη σας.

-md Μεγιστοποίηση του παραθύρου του πρώτου εγγράφου. Κατά την εκκίνηση του Sketchpad, το παράθυρο του εγγράφου θα καταλαμβάνει όλη την επιφάνεια στο παράθυρο της εφαρμογής.

"Read Me.gsp" Άνοιγμα του εγγράφου με όνομα Read Me.gsp. (Συνήθως, το Sketchpad χρησιμοποιεί τις προτιμήσεις από το αρχείο Sketchpad Preferences.dat από τον φάκελο των Windows.)

-pref "h:\Sketchpad\Modified Preferences.dat" Κατά την εκκίνησή του το Sketchpad χρησιμοποιεί τις προτιμήσεις από το καθορισμένο αρχείο.

-f "c:\Program Files\Sketchpad\Δείγματα" Το Sketchpad θα χρησιμοποιήσει τον φάκελο Δείγματα όταν ανοίξει ή αποθηκεύσει πρώτη φορά ένα σχέδιο.

-t "Εργαλεία τριγώνων" Κατά την εκκίνησή του το Sketchpad θα χρησιμοποιήσει τον φάκελο με όνομα Εργαλεία τριγώνων ως Φάκελο εργαλείων.

3. | Κάντε κλικ στο OK.

Οι σημαίες στη γραμμή εντολών σας θα ισχύουν κάθε φορά που εκτελείται το Sketchpad από την τροποποιημένη συντόμευση.

Για παράδειγμα, αν το Sketchpad είναι εγκατεστημένο στον φάκελο c:\Sketchpad, η παρακάτω καταχώρηση στον προορισμό της καρτέλας επιλογών ‘Ιδιότητες | Συντόμευση’ θα έχει ως αποτέλεσμα την εκκίνηση του Sketchpad με το έγγραφο μεγιστοποιημένο στο παράθυρο της εφαρμογής, χρησιμοποιώντας τον φάκελο με όνομα Τα δικά μου εργαλεία ως Φάκελο εργαλείων και ανοίγοντας το αρχείο με όνομα Read Me.gsp:

"c:\Sketchpad\GSP 4.07_GR.exe" -md "Read Me.gsp" –t "Τα δικά μου εργαλεία"

Η παρακάτω καταχώρηση στον προορισμό της καρτέλας επιλογών ‘Ιδιότητες | Συντόμευση’ θα έχει ως αποτέλεσμα την εκκίνηση του Sketchpad με το αρχείο GSP Algebra Prefs.dat ως αρχείο προτιμήσεων:

"c:\Sketchpad\GSP 4.07_GR.exe" –pref "GSP Algebra Prefs.dat"

Η παρακάτω καταχώρηση θα έχει ως αποτέλεσμα την εκκίνηση του Sketchpad με τρόπο, ώστε την πρώτη φορά που ο χρήστης θα επιλέξει την εντολή Αρχείο | Άνοιγμα ή Αρχείο | Αποθήκευση, το πλαίσιο διαλόγου να δείξει τον φάκελο που περιέχει τα σχέδια με δείγματα από Γεωμετρία:

"c:\Sketchpad\GSP 4.07_GR.exe" –f "Δείγματα\Σχέδια\Γεωμετρία"