Περιγραφή των μενού > Μενού Επεξεργασία > Ιδιότητες |

Αυτή η εντολή σάς δίνει τη δυνατότητα να αλλάξετε διάφορες ιδιότητες ενός επιλεγμένου αντικειμένου. Επιλέξτε ένα αντικείμενο και χρησιμοποιήστε την εντολή Ιδιότητες από το μενού Επεξεργασία, για να εμφανίσετε ένα πλαίσιο διαλόγου το οποίο σας δίνει τη δυνατότητα να αλλάξετε τις ιδιότητες του αντικειμένου.

Η συντόμευση πληκτρολογίου για την εντολή Ιδιότητες είναι Alt+?.

Το πλαίσιο διαλόγου ‘Ιδιότητες’ εμφανίζεται με επιμέρους καρτέλες επιλογών με σχετικές ιδιότητες. Κάνοντας κλικ στην κεφαλή κάθε καρτέλας στο πάνω μέρος του πλαισίου διαλόγου μετακινείστε από καρτέλα σε καρτέλα. Το ποιες καρτέλες είναι διαθέσιμες εξαρτάται από τον τύπο του επιλεγμένου αντικειμένου.

Εναλλακτικά, μπορείτε να χρησιμοποιήσετε το μενού Περιβάλλοντος για να αποκτήσετε πρόσβαση στις Ιδιότητες με δεξί κλικ πάνω στο αντικείμενο. Η εντολή Ιδιότητες είναι η εντολή που εμφανίζεται ακριβώς κάτω από το ποντίκι σας στο μενού Περιβάλλοντος που ανοίγει με το δεξί κλικ.

Όταν αλλάζετε τις ιδιότητες ενός αντικειμένου, μπορείτε να μεταβείτε σε άλλο αντικείμενο κάνοντας κλικ σε εκείνο το αντικείμενο μέσα στο σχέδιό σας. (Αν το αντικείμενο στο οποίο θέλετε να μεταβείτε καλύπτεται από το πλαίσιο διαλόγου ‘Ιδιότητες’, θα πρέπει πρώτα να μετακινήσετε το πλαίσιο διαλόγου ‘Ιδιότητες’ για να αποκαλυφθεί το αντικείμενο.)

Όταν τελειώσετε την τροποποίηση των ιδιοτήτων ενός αντικειμένου, κάντε κλικ στο OK για να οριστικοποιηθούν οι αλλαγές ή στο ‘Άκυρο’ για να αφήσετε το αντικείμενο με τις αρχικές του ιδιότητες. Όταν κάνετε κλικ μέσα στο σχέδιο για να μεταβείτε σε άλλο αντικείμενο, οι αλλαγές σας για το αρχικό αντικείμενο οριστικοποιούνται πριν το Sketchpad μεταβεί στο καινούριο αντικείμενο, ακριβώς σαν να είχατε κάνει κλικ στο OK για αυτό το αρχικό αντικείμενο.

Δεν θα πρέπει να ξεχνάτε ότι για κάθε συγκεκριμένο αντικείμενο δεν εμφανίζονται όλες οι καρτέλες επιλογών, μόνο ορισμένες!

Οι παρακάτω παράγραφοι περιγράφουν όλες τις δυνατές καρτέλες επιλογών ‘Ιδιότητες’, καθώς και τους τύπους αντικειμένου για τους οποίους εμφανίζεται η κάθε καρτέλα επιλογών.

Επιμέρους θέματα:

Ιδιότητες αντικειμένου

Ιδιότητες ετικέτας

Ιδιότητες τιμής

Ιδιότητες γραφικής παράστασης

Ιδιότητες παραμέτρου

Ιδιότητες πίνακα

Ιδιότητες Απόκρυψης/Εμφάνισης

Ιδιότητες Προσθήκης κίνησης

Ιδιότητες Μετακίνησης

Ιδιότητες Παρουσίασης

Ιδιότητες Συνδέσμου

Ιδιότητες Κύλισης

Ιδιότητες επανάληψης

Βλέπε επίσης:

Αντικείμενα

Μενού Περιβάλλοντος

Κουμπιά ενεργειών

Προτιμήσεις