Περιγραφή της εργαλειοθήκης > Εργαλεία βέλους επιλογής > Σύρσιμο αντικειμένων > Μετασχηματισμοί και σύρσιμο αντικειμένων |

Από πλευράς μαθηματικών σχέσεων, η μετακίνηση ενός αντικειμένου που βρίσκεται στο σχέδιό σας μετασχηματίζει αυτό το αντικείμενο και οι ενέργειες συρσίματος αντικειμένων του Sketchpad βασίζονται σε τρεις γεωμετρικούς μετασχηματισμούς: μεταφορά, περιστροφή και αυξομείωση. Για να σας δώσει το Sketchpad τη δυνατότητα να χρησιμοποιήσετε τον καθένα από αυτούς τους μετασχηματισμούς, προσφέρει τα τρία εργαλεία βέλους: το εργαλείο βέλους μεταφοράς , το εργαλείο βέλους περιστροφής και το εργαλείο βέλους αυξομείωσης. Αυτά τα τρία εργαλεία συμπεριφέρονται το ίδιο όταν χρησιμοποιούνται για την επιλογή αντικειμένων. Αυτό που διαφέρει είναι η συμπεριφορά τους κατά το σύρσιμο αντικειμένων.

Τα εργαλεία βέλους

Με ενεργοποιημένο το εργαλείο βέλους, μπορείτε να αλλάξετε μετασχηματισμούς κρατώντας πατημένο το πλήκτρο Shift και πατώντας το πλήκτρο του αριστερού ή δεξιού βέλους στο πληκτρολόγιό σας.

Κατά την εκκίνηση του Sketchpad, το ενεργό εργαλείο βέλους επιλογής είναι το εργαλείο βέλους μεταφοράς. Επιλέξτε διαφορετικό εργαλείο βέλους και διαφορετικό μετασχηματισμό, κρατώντας πατημένο το εικονίδιο του εργαλείου βέλους στην εργαλειοθήκη. Κρατώντας πατημένο αυτό το εικονίδιο, εμφανίζεται ένα αναδυόμενο μενού και μπορείτε να επιλέξετε ένα από τα τρία εργαλεία βέλους.

• | Χρησιμοποιήστε το βέλος μεταφοράς για να μεταφέρετε αντικείμενα κατά οποιαδήποτε απόσταση και προς οποιαδήποτε κατεύθυνση με παράλληλη διατήρηση του μεγέθους, της γωνίας και του σχήματός τους. (Πρόκειται για το προεπιλεγμένο εργαλείο.)

• | Χρησιμοποιήστε το βέλος περιστροφής για να περιστρέψετε αντικείμενα γύρω από ένα σημείο-κέντρο, αλλάζοντας τη γωνία τους αλλά διατηρώντας το μέγεθός τους και την απόστασή τους από το κέντρο.

• | Χρησιμοποιήστε το βέλος αυξομείωσης για να αυξομειώσετε το μέγεθος αντικειμένων γύρω από ένα σημείο-κέντρο, απλώς μετακινώντας τα πιο κοντά ή πιο μακριά από το κέντρο και κάνοντάς τα αντίστοιχα μικρότερα ή μεγαλύτερα με παράλληλη διατήρηση της γωνίας και του σχήματός τους.

Βλέπε επίσης:

Σύρσιμο αντικειμένων

Το εργαλείο βέλους μεταφοράς

Το εργαλείο βέλους περιστροφής

Το εργαλείο βέλους αυξομείωσης