Περιγραφή των μενού > Μενού Γράφημα > Ορισμός συστήματος συντεταγμένων |

Αυτή η εντολή δημιουργεί ένα νέο σύστημα συντεταγμένων και το επιλέγει ως το ενεργό σύστημα συντεταγμένων του σχεδίου σας. Ο τύπος και η κλίμακα του νέου συστήματος συντεταγμένων εξαρτάται από τις επιλογές σας, όπως περιγράφονται στον παρακάτω πίνακα.

Αν επιλέξετε κάποια εντολή, όπως για παράδειγμα Μέτρηση | Συντεταγμένες, η οποία απαιτεί σύστημα συντεταγμένων, αλλά δεν το έχετε δημιουργήσει στο σχέδιό σας, το Sketchpad ορίζει και επιλέγει μόνο του ένα σύστημα συντεταγμένων.

Επιλογές | Εντολή | Αποτέλεσμα
Ένα σημείο | Ορισμός αρχής | Ορθοκανονικό σύστημα συντεταγμένων με κέντρο στο επιλεγμένο σημείο και την προεπιλεγμένη κλίμακα μονάδων μέτρησης
Ένας κύκλος | Ορισμός μοναδιαίου κύκλου | Ορθοκανονικό σύστημα συντεταγμένων με κέντρο στον επιλεγμένο κύκλο και κλίμακα μονάδων μέτρησης που καθορίζεται από την ακτίνα του κύκλου
Μία απόσταση ορισμού* | Ορισμός μοναδιαίας απόστασης | Ορθοκανονικό σύστημα συντεταγμένων με κέντρο στην προεπιλεγμένη αρχή και κλίμακα μονάδων μέτρησης που καθορίζεται από την απόσταση ορισμού
Ένα σημείο και μία απόσταση ορισμού* | Ορισμός μοναδιαίας απόστασης | Ορθοκανονικό σύστημα συντεταγμένων με κέντρο στο επιλεγμένο σημείο και μονάδα μέτρησης που καθορίζεται από την απόσταση ορισμού
Δύο αποστάσεις ορισμού* | Ορισμός μοναδιαίων αποστάσεων | Ορθογώνιο σύστημα συντεταγμένων με κέντρο στην προεπιλεγμένη αρχή και κλίμακα μονάδων μέτρησης στον οριζόντιο άξονα που καθορίζεται από την πρώτη επιλεγμένη απόσταση και κλίμακα μονάδων μέτρησης του κατακόρυφου άξονα που καθορίζεται από τη δεύτερη επιλεγμένη απόσταση
Ένα σημείο και δύο αποστάσεις ορισμού* | Ορισμός μοναδιαίων αποστάσεων | Ορθογώνιο σύστημα συντεταγμένων με κέντρο στο επιλεγμένο σημείο και κλίμακα μονάδων μέτρησης στον οριζόντιο άξονα που καθορίζεται από την πρώτη επιλεγμένη απόσταση και κλίμακα μονάδων μέτρησης του κατακόρυφου άξονα που καθορίζεται από τη δεύτερη επιλεγμένη απόσταση
Τίποτε ή οτιδήποτε άλλο εκτός από τα παραπάνω | Ορισμός συστήματος συντεταγμένων (δεν είναι ενεργοποιημένη αν υπάρχει ήδη επιλεγμένο σύστημα συντεταγμένων) | Ορθοκανονικό σύστημα συντεταγμένων με προεπιλεγμένη αρχή και κλίμακα μονάδων μέτρησης

* Η απόσταση ορισμού μπορεί να είναι είτε ένα ευθύγραμμο τμήμα είτε μία μέτρηση ή υπολογισμός απόστασης.

Όπως περιγράφεται στον πίνακα, ορισμένες εντολές ορίζουν ένα σύστημα συντεταγμένων με προεπιλεγμένη αρχή ή προεπιλεγμένη κλίμακα μονάδων μέτρησης. Το Sketchpad κατασκευάζει μία προεπιλεγμένη αρχή ως ανεξάρτητο σημείο στο κέντρο του παραθύρου σας. Η προεπιλεγμένη κλίμακα των μονάδων μέτρησης είναι ίση με την τρέχουσα μονάδα μέτρησης απόστασης που έχει επιλεχθεί στο πλαίσιο διαλόγου ‘Προτιμήσεις’, αλλά μπορεί να προσαρμοστεί με σύρσιμο και μετακίνηση του μοναδιαίου σημείου του συστήματος συντεταγμένων ή των ετικετών των επισημασμένων σημείων πάνω στους άξονες.

Επειδή οι περισσότερες δραστηριότητες χρειάζονται ένα και μοναδικό σύστημα συντεταγμένων, η επιλογή της τελευταίας εντολής (η οποία ορίζει ένα ολότελα προεπιλεγμένο σύστημα συντεταγμένων) είναι απενεργοποιημένη αν το σχέδιό σας ήδη έχει σύστημα συντεταγμένων. Αν πράγματι θέλετε ένα δεύτερο σύστημα συντεταγμένων, πρέπει να επιλέξετε τα κατάλληλα αντικείμενα όπως αναφέρονται στην πρώτη στήλη του πίνακα.

Βλέπε επίσης:

Συστήματα συντεταγμένων και άξονες

Επιλογή συστήματος συντεταγμένων

Πολλαπλά συστήματα συντεταγμένων

Χρήση του συστήματος συντεταγμένων