Περιγραφή της εργαλειοθήκης > Προσαρμοσμένα εργαλεία > Χρήση προσαρμοσμένου εργαλείου |

Τα προσαρμοσμένα εργαλεία είναι εύκολο να χρησιμοποιηθούν, ακόμη κι αν δεν έχετε μάθει ακόμη να δημιουργείτε δικά σας. Στο παρακάτω παράδειγμα, θα χρησιμοποιήσετε προσαρμοσμένα εργαλεία που έχουν ήδη οριστεί σε ένα από τα έγγραφα με δείγματα που περιλαμβάνονται στην εγκατάσταση της εφαρμογής του Sketchpad. Το έγγραφο Δείγματα εργαλείων.gsp περιέχει διάφορα προσαρμοσμένα εργαλεία. Ανοίγοντας αυτό το έγγραφο, πολύ απλά μπορείτε να χρησιμοποιήσετε τα εργαλεία του στο δικό σας σχέδιο.

1. | Ανοίξτε το έγγραφο Sketchpad | Δείγματα | Προσαρμοσμένα εργαλεία | Δείγματα εργαλείων.gsp.

2. | Πατήστε και κρατήστε πατημένο το εικονίδιο Προσαρμοσμένα εργαλεία στην Εργαλειοθήκη. Εμφανίζεται το μενού Προσαρμοσμένα εργαλεία.

3. | Επιλέξτε Περιγεγραμμένος κύκλος από το μενού. Αυτό το προσαρμοσμένο εργαλείο κατασκευάζει ένα τρίγωνο και τον περιγεγραμμένο κύκλο του όταν δοθούν τρία σημεία.

4. | Μετακινήστε το ποντίκι σας πάνω από την επιφάνεια του σχεδίου και κάντε κλικ σε τρεις διαφορετικές θέσεις. Εμφανίζεται ένα τρίγωνο με τον περιγεγραμμένο κύκλο του, τον κύκλο που διέρχεται και από τις τρεις κορυφές.

Μπορείτε επίσης να πατήσετε, να σύρετε και να αφήσετε το ποντίκι για να πετύχετε το ίδιο αποτέλεσμα με τα δύο κλικ (ένα εκεί που πατήσατε το ποντίκι και ένα εκεί που το αφήσατε).

5. | Συνεχίστε να χρησιμοποιείτε το εργαλείο Περιγεγραμμένος κύκλος. Κάντε κλικ άλλες τρεις φορές μέσα στο σχέδιό σας για κάθε τρίγωνο που θέλετε να κατασκευάσετε. Μπορείτε να κάνετε κλικ σε κενό χώρο, πάνω σε σημεία που ήδη υπάρχουν, πάνω σε διαδρομές ή πάνω σε τομές, όπως ακριβώς μπορείτε να κάνετε με τα εργαλεία σημείων, διαβήτη και σχεδίασης ευθύγραμμων αντικειμένων.

6. | Όταν τελειώσετε την κατασκευή τριγώνων με περιγεγραμμένους κύκλους, κάντε κλικ σε οποιοδήποτε άλλο εργαλείο στην Εργαλειοθήκη ή πατήστε το πλήκτρο Esc.

Για να επιστρέψετε στην κατασκευή περιγεγραμμένων κύκλων, κάντε πάλι κλικ στο εικονίδιο Προσαρμοσμένα εργαλεία. Τη δεύτερη φορά δεν είναι ανάγκη να πατήσετε και να κρατήσετε πατημένο το ποντίκι σας για να επιλέξετε από το μενού Προσαρμοσμένα εργαλεία –απλώς κάντε κλικ στο εικονίδιο Προσαρμοσμένα εργαλεία για να το ενεργοποιήσετε. Πατήστε και κρατήστε πατημένο το ποντίκι σας πάνω στο εικονίδιο Προσαρμοσμένα εργαλεία της Εργαλειοθήκης μόνον αν θέλετε να επιλέξετε άλλο προσαρμοσμένο εργαλείο από το μενού.

Επιμέρους θέματα:

Τα Αντικείμενα-παράμετροι και τα Αποτελέσματα ενός εργαλείου

Αντιστοίχιση αντικειμένων-παραμέτρων

Βλέπε επίσης:

Δημιουργία προσαρμοσμένου εργαλείου

Πώς φτιάχνουμε εργαλείο για τη μεσοκάθετο

Παρουσίαση των προσαρμοσμένων εργαλείων

Αντικείμενα - παράμετροι

Φάκελος εργαλείων

Μενού Προσαρμοσμένα εργαλεία

Χρήση ενός προσαρμοσμένου εργαλείου με την Προβολή αρχείου εντολών

Εφαρμογή της Προβολής αρχείου εντολών βήμα προς βήμα