Νέες λειτουργίες > Αν έχετε χρησιμοποιήσει την έκδοση 3 > Νέες λειτουργίες στην έκδοση 4 |

Η έκδοση 4 του The Geometer's Sketchpad περιλαμβάνει πολλές βελτιώσεις και νέες λειτουργίες. Παρακάτω περιγράφονται οι πιο πολλές από αυτές, ενώ δείγματα εφαρμογής τους δίνονται επίσης στο έγγραφο με όνομα Αναβάθμιση_από_έκδοση3.gsp, το οποίο περιέχεται μέσα στον φάκελο Δείγματα.

Βλέπε επίσης:

Έγγραφα δειγμάτων

Συναρτήσεις και γραφικές παραστάσεις συναρτήσεων

Μία συνάρτηση ορίζει τη μέθοδο υπολογισμού μιας τιμής εξόδου (στο σύνολο τιμών) από μία τιμή εισόδου (στο πεδίο ορισμού). Η έκδοση 4 κατανοεί συναρτήσεις της μορφής y = f(x), x = f(y), r = f(θ) και θ = f(r). Μπορείτε να ορίσετε νέες συναρτήσεις επιλέγοντας Νέα συνάρτηση από το μενού Γράφημα και εισαγάγοντας την εξίσωσή τους. Μπορείτε ακόμη να δημιουργήσετε τη γραφική παράσταση συναρτήσεων, να εξαγάγετε τις τιμές τους σε υπολογισμούς και άλλες συναρτήσεις, να εκτελέσετε επανάληψη και παραγώγιση με αυτές. Οι ορισμοί των συναρτήσεων μπορούν να εξαρτώνται από παραμέτρους ή άλλες μετρήσεις στο σχέδιό σας, ενώ μπορείτε να τροποποιήσετε υπάρχουσες συναρτήσεις με επεξεργασία τους ή αλλαγή των τιμών από τις οποίες εξαρτώνται.

Βλέπε επίσης:

Νέα συνάρτηση

Γραφική παράσταση νέας συνάρτησης

Συναρτήσεις και γραφικές παραστάσεις συναρτήσεων

Προσθήκη κίνησης

Μπορείτε να προσθέσετε κίνηση σε οποιοδήποτε γεωμετρικό αντικείμενο ή παράμετρο και να συνεχίσετε να εργάζεστε στο σχέδιό σας καθώς το αντικείμενο κινείται. Μπορείτε να προσαρμόσετε την ταχύτητα κίνησης με όση ακρίβεια θέλετε και η ταχύτητα της κίνησης είναι ανεξάρτητη από την ταχύτητα του υπολογιστή σας. Ο Ελεγκτής κίνησης διευκολύνει τον έλεγχο των κινούμενων αντικειμένων.

Βλέπε επίσης:

Προσθήκη κίνησης

Ελεγκτής κίνησης

Κουμπί Προσθήκη κίνησης

Βασικές αρχές της προσθήκης κίνησης

Διαχωρισμός/Συγχώνευση

Ο διαχωρισμός και η συγχώνευση σας δίνουν τη δυνατότητα να τροποποιείτε ένα σχέδιο με δυναμικούς τρόπους. Μπορείτε να συγχωνεύσετε δύο σημεία σε ένα ή να συγχωνεύσετε ένα σημείο σε μία διαδρομή (όπως ευθύγραμμο τμήμα ή κύκλο). Παρόμοια, μπορείτε να διαχωρίσετε ένα σημείο σε δύο ή μπορείτε να διαχωρίσετε ένα σημείο από το αντικείμενο στο οποίο είναι κατασκευασμένο. Με το διαχωρισμό και τη συγχώνευση μπορείτε να αλλάξετε υπάρχουσες κατασκευές, να διερευνήσετε τις παραλλαγές τους ή να διορθώσετε πιθανά σφάλματα. Τέλος, μπορείτε να συγχωνεύσετε διάφορα αντικείμενα που περιέχουν κείμενο σε μία και μοναδική λεζάντα ή να συγχωνεύσετε ένα αντικείμενο κειμένου (λεζάντα, μέτρηση, υπολογισμό ή συνάρτηση) με κάποιο σημείο.

Βλέπε επίσης:

Διαχωρισμός/Συγχώνευση

Πολλαπλές σελίδες σε έγγραφα

Μπορείτε να προσθέσετε πολλές σελίδες σε ένα έγγραφο, για να προβάλλετε διάφορες διερευνήσεις που σχετίζονται μεταξύ τους ή διάφορα στάδια της ίδιας διερεύνησης. Χρησιμοποιήστε την εντολή Επιλογές εγγράφου στο μενού Αρχείο, για να προσθέσετε, να διαγράψετε, να αντιγράψετε και να μετονομάσετε σελίδες.

Βλέπε επίσης:

Σελίδες των εγγράφων

Επιλογές εγγράφου

Προσαρμοσμένα εργαλεία

Μπορείτε να δημιουργήσετε δικά σας εργαλεία, για να επαναλαμβάνετε εύκολα μία συγκεκριμένη κατασκευή. Μπορείτε να φτιάξετε τη βιβλιοθήκη σας με τα προσαρμοσμένα εργαλεία που δημιουργείτε για διάφορους σκοπούς. Μπορείτε να χρησιμοποιήσετε την Προβολή αρχείου εντολών, για να ελέγξετε, να τροποποιήσετε ή να διερευνήσετε βήμα - βήμα κάποιο εργαλείο που έχετε ήδη δημιουργήσει.

Τα έγγραφα δειγμάτων που διατίθενται μαζί με το Sketchpad περιέχουν πολλά χρήσιμα προσαρμοσμένα εργαλεία.

Βλέπε επίσης:

Προσαρμοσμένα εργαλεία

Προβολή αρχείου εντολών

Έγγραφα δειγμάτων

Παράμετροι

Οι παράμετροι είναι αριθμητικές τιμές με κάποιο όνομα. Μπορείτε να τις χρησιμοποιήσετε ως μέρος του ορισμού συναρτήσεων και υπολογισμών ή ως τμήμα άλλων αντικειμένων που απαιτούν τιμές ως μέρος του ορισμού τους. Η μεταβολή της τιμής της παραμέτρου σε αυτήν την περίπτωση μεταβάλλει τον ορισμό των άλλων αντικειμένων. (Για έναν υπολογισμό ή μία συνάρτηση, η παράμετρος είναι ό,τι είναι και ένα ανεξάρτητο σημείο για μία γεωμετρική κατασκευή —η μεταβολή της τιμής της παραμέτρου μεταβάλλει το αποτέλεσμα του υπολογισμού ή της συνάρτησης.) Πέρα από το να μεταβάλλετε την τιμή μιας παραμέτρου, μπορείτε να αλλάξετε την ετικέτα της, να της προσθέσετε κίνηση ή να την ορίσετε ξανά με βάση το αποτέλεσμα του υπολογισμού κάποιας έκφρασης.

Βλέπε επίσης:

Παράμετροι

Νέα παράμετρος

Πολλαπλά και ορθογώνια συστήματα συντεταγμένων

Τα σχέδια μπορούν πλέον να περιέχουν περισσότερα από ένα συστήματα συντεταγμένων και κάθε σύστημα συντεταγμένων μπορεί να έχει ορθοκανονικές, ορθογώνιες καρτεσιανές ή πολικές μονάδες μέτρησης. (Το 'ορθογώνιο' σύστημα συντεταγμένων είναι το σύστημα με διαφορετική κλίμακα μονάδων μέτρησης για τον καθένα από τους άξονες x και y.) Μπορείτε να αλλάξετε την κλίμακα στους άξονες ενός συστήματος συντεταγμένων, σύροντας και μετακινώντας είτε τα μοναδιαία σημεία τους ή τους αριθμούς των μονάδων τους που εμφανίζονται πάνω στους άξονες του συστήματος.

Βλέπε επίσης:

Συστήματα συντεταγμένων και άξονες

Στυλ κειμένου

Μπορείτε εύκολα να αλλάξετε το μέγεθος, το στυλ και το χρώμα γραμματοσειράς στα επιλεγμένα αντικείμενα κειμένου ή στους μεμονωμένους χαρακτήρες μέσα στις λεζάντες, χρησιμοποιώντας την Παλέτα κειμένου.

Βλέπε επίσης:

Παλέτα κειμένου

Μαθηματική αναπαράσταση

Μπορείτε να προσθέσετε συμβολική αναπαράσταση, μαθηματική μορφοποίηση και σύμβολα για γεωμετρικά και άλλα μαθηματικά στοιχεία στις λεζάντες που δημιουργείτε.

Βλέπε επίσης:

Χρήση της παλέτας κειμένου κατά την επεξεργασία λεζάντας

Χρώμα

Μπορείτε να χρωματίσετε οποιοδήποτε αντικείμενο με οποιοδήποτε χρώμα επιλέξετε, μπορείτε να αλλάξετε το χρώμα στο φόντο του σχεδίου σας και μπορείτε ακόμη να προβάλλετε κάποιο αντικείμενο με χρώμα το οποίο προκύπτει με υπολογισμούς από κάποια μέτρηση ή υπολογισμό στο σχέδιό σας.

Βλέπε επίσης:

Χρώμα

Προτιμήσεις χρώματος

Παραμετρικό χρώμα

Ίχνη

Μπορείτε να δημιουργήσετε το ίχνος οποιουδήποτε κινούμενου γεωμετρικού αντικειμένου και τα ίχνη πλέον δεν εξαφανίζονται αμέσως, όταν κάνετε κλικ μέσα στο σχέδιο. Τα ίχνη παραμένουν στην οθόνη μέχρι να τα σβήσετε ή μπορείτε να χρησιμοποιήσετε τις Προτιμήσεις χρώματος, για επιλέξετε να σβήνουν σταδιακά.

Βλέπε επίσης:

Σχεδίαση ίχνους

Διαγραφή ιχνών

Προτιμήσεις χρώματος

Επεξεργασία ιδιοτήτων

Πολλές από τις διάφορες ιδιότητες ενός αντικειμένου που επιδέχονται επεξεργασία μπορούν πλέον να προβληθούν και να τροποποιηθούν από το ίδιο πλαίσιο διαλόγου 'Ιδιότητες'.

Βλέπε επίσης:

Ιδιότητες

Κουμπιά Παρουσίαση

Μπορείτε να χρησιμοποιήσετε το Κουμπί Παρουσίαση, για να ελέγξετε την παρουσίαση διαφόρων ενεργειών (προσθήκη κίνησης, μετακίνηση, απόκρυψη και εμφάνιση αντικειμένων) στο σχέδιό σας. Μπορείτε να ελέγξετε ποιες ενέργειες θα εκτελεστούν, αν θα εκτελεστούν ταυτόχρονα ή διαδοχικά και πόσο θα διαρκέσουν.

Βλέπε επίσης:

Κουμπιά παρουσίασης

Κουμπιά Δεσμός

Μπορείτε να χρησιμοποιήσετε ένα Κουμπί Δεσμός, για να μεταβείτε από σελίδα σε σελίδα μέσα σε ένα έγγραφο με πολλές σελίδες ή για να συνδεθείτε με κάποια τοποθεσία στον παγκόσμιο Ιστό.

Βλέπε επίσης:

Κουμπιά συνδέσμου

Δημοσίευση σχεδίων Δυναμικής Γεωμετρίας στο Διαδίκτυο

Μπορείτε να αποθηκεύσετε σχέδια σε μορφή αρχείου HTML, προκειμένου να συμπεριλάβετε διαδραστικά σχέδια Δυναμικής Γεωμετρίας σε ιστοσελίδες που δημοσιεύετε στον παγκόσμιο ιστό.

Βλέπε επίσης:

JavaSketchpad

Δυνατότητα επεξεργασίας υπολογισμών

Μπορείτε να χρησιμοποιήσετε τον Υπολογιστή, όχι μόνο για να δημιουργήσετε νέους υπολογισμούς και συναρτήσεις, αλλά επίσης για να επεξεργαστείτε τη μαθηματική έκφραση σε υπολογισμούς και συναρτήσεις που έχετε δημιουργήσει. Η μεταβολή κάποιου υπολογισμού προκαλεί μεταβολή όσων αντικειμένων ορίζονται από την τιμή αυτού του υπολογισμού στο σχέδιό σας.

Βλέπε επίσης:

Υπολογισμοί

Παράγωγοι

Μπορείτε να παραγωγίσετε οποιαδήποτε συνάρτηση και να δημιουργήσετε τη γραφική παράσταση της παραγώγου της ή να τη χρησιμοποιήσετε για να ορίσετε άλλους υπολογισμούς και συναρτήσεις.

Βλέπε επίσης:

Παράγωγος

Επανάληψη

Η επανάληψη είναι ένα σύνολο ειδώλων αντικειμένων ή μετρήσεων στο σχέδιό σας, τα οποία δημιουργούνται με την εφαρμογή κάποιου κανόνα που ορίζετε εσείς πολλές φορές. Καθορίζετε τον κανόνα ορίζοντας ένα ή περισσότερα αρχικά σημεία που θα επαναληφθούν, δημιουργώντας άλλα σημεία - είδωλα που εξαρτώνται από τα αρχικά σημεία. Η επανάληψη αποτελείται από τα είδωλα επανάληψης αυτών των αρχικών σημείων, μαζί με τα είδωλα επανάληψης των αντικειμένων που εξαρτώνται από τα σημεία. Οι επαναλήψεις προσφέρουν έναν εύχρηστο τρόπο επανάληψης ορισμένων γεωμετρικών κατασκευών και μετασχηματισμών και μπορούν να χρησιμοποιηθούν για τη δημιουργία φράκταλ.

Βλέπε επίσης:

Επαναλήψεις και είδωλα επανάληψης

Επανάληψη