Προχωρημένα θέματα > Προχωρημένα θέματα για εργαλεία > Αυτόματη αντιστοίχιση ενός Αντικειμένου-παραμέτρου |

Όταν δημιουργείτε ένα προσαρμοσμένο εργαλείο, μπορεί να υπάρχει κάποιο συγκεκριμένο αντικείμενο-παράμετρος που θα θέλατε πάντοτε να αντιστοιχίζεται με το ίδιο αντικείμενο στο σχέδιό σας. Κανονικά, πρέπει να αντιστοιχίζετε αυτό το αντικείμενο-παράμετρο κάθε φορά που χρησιμοποιείτε το εργαλείο, παρόλο που το αντιστοιχίζετε κάθε φορά με το ίδιο αντικείμενο.

Για να γλυτώσετε από τον κόπο να κάνετε κλικ στο αντικείμενο κάθε φορά και για να κάνετε το εργαλείο πιο εύχρηστο, μπορείτε να ορίσετε το αντικείμενο-παράμετρος να αντιστοιχίζεται αυτομάτως στο ίδιο αντικείμενο του σχεδίου σας κάθε φορά που χρησιμοποιείται το εργαλείο. Για παράδειγμα, ας υποθέσουμε ότι δημιουργείτε ένα εργαλείο που κατασκευάζει ένα ευθύγραμμο τμήμα πάνω σε ένα μοντέλο του δίσκου του Poincaré σε υπερβολικό επίπεδο. Ένα τέτοιο εργαλείο μπορεί να έχει τρία αντικείμενα-παραμέτρους: έναν κύκλο ο οποίος ορίζει το δίσκο του Poincaré και δύο σημεία τα οποία ορίζουν τα άκρα του ευθύγραμμου τμήματος. Επειδή θα θέλατε να χρησιμοποιήσετε το ίδιο εργαλείο επανειλημμένα για να κατασκευάσετε πολλαπλά ευθύγραμμα τμήματα πάνω στον ίδιο δίσκο του Poincaré, δεν είναι πρακτικό να πρέπει να αντιστοιχίζετε τον κύκλο-παράμετρο με τον ίδιο δίσκο του Poincaré κάθε φορά που χρησιμοποιείτε το εργαλείο. Μπορείτε να τροποποιήσετε το εργαλείο σας, έτσι ώστε αυτομάτως να αντιστοιχίζει αυτόν τον κύκλο-παράμετρο στον κατάλληλο κύκλο στο σχέδιό σας, πράγμα που συνεπάγεται ότι κάθε φορά που χρησιμοποιείτε το εργαλείο θα χρειάζεται να αντιστοιχίζετε μόνο δύο σημεία. Επειδή ο κύκλος για το δίσκο του Poincaré αντιστοιχίζεται αυτομάτως, αυτό το εργαλείο πάντα θα δημιουργεί ευθύγραμμα τμήματα πάνω στον ίδιο δίσκο του Poincaré.

Για την αυτόματη αντιστοίχιση ενός αντικειμένου-παραμέτρου με αντικείμενο του σχεδίου σας:

1. | Ανοίξτε την καρτέλα επιλογών Ετικέτα στο πλαίσιο διαλόγου ‘Ιδιότητες’ για το αντικείμενο του σχεδίου που θέλετε να αντιστοιχίσετε αυτόματα. Δώστε μία χαρακτηριστική ετικέτα στο αντικείμενο.

2. | Επιλέξτε Εμφάνιση Προβολής αρχείου εντολών από το μενού Προσαρμοσμένα εργαλεία για να εμφανίσετε την Προβολή αρχείου εντολών για το εργαλείο το οποίο περιέχει το αντικείμενο-παράμετρο που θα αντιστοιχιστεί αυτόματα.

3. | Κάντε διπλό κλικ στο αντικείμενο-παράμετρο στη λίστα αντικειμένων για να ανοίξετε το πλαίσιο διαλόγου ‘Ιδιότητες’.

4. | Στην καρτέλα επιλογών ‘Ετικέτα’, δώστε την ίδια ετικέτα στο αντικείμενο του αρχείου εντολών με την ετικέτα που δώσατε στο αντικείμενο του σχεδίου.

5. | Επιλέξτε το πλαίσιο επιλογής ‘Αυτόματη αντιστοίχιση αντικειμένου του σχεδίου’ και κλείστε το πλαίσιο διαλόγου ‘Ιδιότητες’.

Όταν χρησιμοποιήσετε το εργαλείο, θα αντιστοιχίσει αυτόματα το αντικείμενο-παράμετρο του εργαλείου με το αντικείμενο του σχεδίου που έχει την ίδια ετικέτα. Υπό τον όρο ότι έχει επιλεχθεί το αντίστοιχο πλαίσιο επιλογής της καρτέλας επιλογών ‘Ιδιότητες | Ετικέτα’, ένα εργαλείο που περιέχει κάποιο σημείο-παράμετρο με ετικέτα “Κέντρο” θα αντιστοιχιστεί αυτόματα με το σημείο του σχεδίου σας που έχει ετικέτα “Κέντρο”. Αν στο σχέδιό σας κανένα αντικείμενο δεν έχει αντίστοιχη ετικέτα, το εργαλείο θα χρειάζεται να αντιστοιχίσετε εσείς οι ίδιοι το αντικείμενο-παράμετρο.

Αν όλα τα αντικείμενα-παράμετροι για κάποιο εργαλείο αντιστοιχίζονται αυτόματα, η κατασκευή του εργαλείου ολοκληρώνεται μόλις επιλέξετε το εργαλείο. Το ενεργό εργαλείο στη συνέχεια μετατρέπεται και πάλι σε εργαλείο βέλους επιλογής.

Όταν ένα αντικείμενο-παράμετρος σε κάποιο εργαλείο έχει οριστεί να αντιστοιχίζεται αυτόματα, εμφανίζεται στο τμήμα ‘Παραδοχές’ της προβολής αρχείου εντολών, αντί να περιέχεται στο τμήμα ‘Αντικείμενα-παράμετροι’.

Βλέπε επίσης:

Ιδιότητες ετικέτας

Εμφάνιση/Απόκρυψη ετικετών

Εμφάνιση και απόκρυψη ετικετών

Προβολή αρχείου εντολών

Προσαρμοσμένα εργαλεία

Μενού Προσαρμοσμένα εργαλεία

Αντικείμενα-παράμετροι και αποτελέσματα ενός εργαλείου

Αντιστοίχιση αντικειμένων-παραμέτρων

Δημιουργία ειδικών ετικετών