Περιγραφή των μενού > Μενού Επεξεργασία > Ιδιότητες > Ιδιότητες Παρουσίασης |

Αυτή η καρτέλα επιλογών εμφανίζεται μόνο για τα κουμπιά ενεργειών Παρουσίαση. Το κουμπί Παρουσίασης παρουσιάζει τις ενέργειες μιας ομάδας άλλων γονικών κουμπιών ενεργειών.

Παρουσίαση ενεργειών: Αυτή η επιλογή είναι διαθέσιμη μόνον όταν το κουμπί Παρουσίασης παρουσιάζει περισσότερες από μία άλλες ενέργειες. (Με άλλα λόγια, είναι διαθέσιμη όταν η Παρουσίαση έχει περισσότερα από ένα γονικά κουμπιά ενεργειών.)

Επιλέξτε ‘Ταυτόχρονα’ για να εκτελέσετε όλες τις ενέργειες της παρουσίασης ταυτόχρονα. Όταν πατήσετε κάποιο κουμπί ταυτόχρονης παρουσίασης είναι σαν να έχετε πατήσει όλα τα γονικά του κουμπιά ενεργειών μαζί. Αν επιλέξετε ‘Ταυτόχρονα’, μπορείτε επίσης να ορίσετε συνθήκες διακοπής για την Παρουσίαση (βλέπε παρακάτω ‘Τέλος μετά από’).

Επιλέξτε ‘Διαδοχικά’ για να εκτελέσετε τις ενέργειες της παρουσίασης τη μία μετά την άλλη με τη σειρά που τις επιλέξατε όταν δημιουργήσατε το κουμπί. Όταν πατήσετε κάποιο κουμπί διαδοχικής παρουσίασης είναι σαν να έχετε πατήσει τα γονικά του κουμπιά ενεργειών ένα-ένα, περιμένοντας να ολοκληρωθεί η εκτέλεση των ενεργειών κάθε κουμπιού πριν προχωρήσετε στην επόμενη γονική ενέργεια. Αν επιλέξετε ‘Διαδοχικά’, μπορείτε επίσης να ορίσετε παύση μεταξύ των ενεργειών που παρουσιάζονται (βλέπε παρακάτω ‘Παύση μεταξύ ενεργειών’).

Όταν ένα γονικό κουμπί Παρουσίασης παρουσιάζεται με διαδοχική εκτέλεση, το Sketchpad περιμένει να ολοκληρωθεί η κίνηση του κινούμενου γραφικού πριν συνεχίσει τη διαδοχική παρουσίαση άλλων ενεργειών. Αν η κίνηση του κινούμενου γραφικού δεν ολοκληρώνεται από μόνη της, μπορείτε να την σταματήσετε μόνοι σας, είτε πατώντας το ενεργοποιημένο κουμπί Παρουσίασης, είτε με την εντολή Παύση κίνησης από το μενού Προβολή ενώ συνεχίζεται η κίνηση. Μόλις διακοπεί η κίνηση, η διαδοχική παρουσίαση ενεργειών συνεχίζεται.

Πριν την έναρξη: Επιλέξτε αυτές τις δυνατότητες για να ορίσετε πρόσθετες ενέργειες που θέλετε να γίνουν μόλις πατηθεί το πλήκτρο Παρουσίαση. Ανάλογα με τις επιλογές σας, το Sketchpad θα αναιρέσει την επιλογή όσων αντικειμένων είχαν επιλεχθεί προηγουμένως, θα διακόψει την κίνηση όσων κινούμενων γραφικών ήταν σε κίνηση και θα διαγράψει όσα ίχνη προβάλλονταν προηγουμένως πριν από την έναρξη της παρουσίασης.

Τέλος μετά από: Αυτή η επιλογή είναι διαθέσιμη μόνον όταν η παρουσίαση παρουσιάζει ενέργειες ταυτόχρονα. Αν επιλέξετε ‘Τέλος μετά από ... Τέλος τελευταίας ενέργειας’, η καθεμιά από τις παρουσιαζόμενες ενέργειες μπορεί να συνεχίζεται ανεξάρτητα και η παρουσίαση ολοκληρώνεται μόνον όταν τελειώσει η τελευταία ενέργεια της παρουσίασης. Αν επιλέξετε ‘Τέλος μετά από ... Τέλος πρώτης ενέργειας’, όλες οι παρουσιαζόμενες ενέργειες σταματούν μόλις τελειώσει η πρώτη ενέργεια της παρουσίασης. (Αυτή η επιλογή μπορεί να είναι χρήσιμη για το συντονισμό δύο ή και περισσότερων κουμπιών προσθήκης κίνησης ή μετακίνησης.) Αν επιλέξετε ‘Τέλος μετά από ... Πάροδο χρόνου’, το πλαίσιο διαλόγου σάς δίνει τη δυνατότητα να εισαγάγετε τη συνολική διάρκεια της παρουσίασης σε δευτερόλεπτα. (Αυτή η επιλογή είναι χρήσιμη όταν θέλετε να διακόψετε την κίνηση κινούμενων γραφικών μετά από καθορισμένο χρόνο.)

Παύση μεταξύ ενεργειών: Αυτή η επιλογή είναι διαθέσιμη μόνον όταν η παρουσίαση παρουσιάζει ενέργειες διαδοχικά. Πληκτρολογήστε το χρόνο (σε δευτερόλεπτα) που θέλετε να υπάρξει παύση ανάμεσα σε κάθε βήμα της διαδοχικής εκτέλεσης της παρουσίασης. Αν η επιλογή είναι μηδέν, κάθε βήμα της παρουσίασης θα αρχίζει μόλις ολοκληρωθεί το προηγούμενο βήμα. Αν η επιλογή είναι οποιοσδήποτε άλλος αριθμός, το Sketchpad περιμένει ανάμεσα στα βήματα της παρουσίασης όσο ορίζει ο αριθμός που επιλέξατε.

Βλέπε επίσης:

Κουμπιά ενεργειών

Κουμπί Παρουσίαση

Βασικές αρχές της προσθήκης κίνησης

Σχέσεις αντικειμένων: Γονικά αντικείμενα και θυγατρικά αντικείμενα

Κουμπί Μετακίνηση