Περιγραφή των μενού > Μενού Προβολή > Εμφάνιση/Απόκρυψη ετικετών |

Αυτή η εντολή εμφανίζει ή αποκρύπτει την ετικέτα κάθε επιλεγμένου αντικειμένου. Τα περισσότερα αντικείμενα του Sketchpad μπορούν να εμφανίσουν τις ετικέτες τους, με ελάχιστες εξαιρέσεις όπως τα πλέγματα, οι μετρήσεις και οι υπολογισμοί, οι λεζάντες, οι εικόνες και οι γεωμετρικοί τόποι εκτός από τους γεωμετρικούς τόπους σημείου.

Για να εμφανίσετε ή να αποκρύψετε ετικέτες:

1. | Επιλέξτε τα αντικείμενα στα οποία θέλετε να εμφανιστεί ή να αποκρυφτεί η ετικέτα τους.

2. | Χρησιμοποιήστε την εντολή Εμφάνιση ετικετών ή Απόκρυψη ετικετών από το μενού Προβολή.

Η χρήση αυτής της εντολής είναι ισοδύναμη με το κλικ πάνω στο αντικείμενο με το εργαλείο κειμένου.

Η συντόμευση πληκτρολογίου για την εντολή Εμφάνιση/Απόκρυψη ετικετών είναι Ctrl+K.

Όταν μετράτε μία ποσότητα που εξαρτάται από κάποιο συγκεκριμένο αντικείμενο, μπορεί να εμφανιστεί αυτόματα η ετικέτα του αντικειμένου αν είναι απαραίτητο για την προβολή της μέτρησης. Για παράδειγμα, αν μετρήσετε τη γωνία που ορίζεται από τρία σημεία, μπορεί να εμφανιστούν οι ετικέτες αυτών των σημείων. Χρησιμοποιήστε την καρτέλα επιλογών Κείμενο από την εντολή Προτιμήσεις για να επιλέξετε ή να αναιρέσετε την επιλογή αυτής της αυτόματης εμφάνισης ετικετών κατά τη μέτρηση των αντικειμένων.

Ένα αντικείμενο εμφανίζει αυτόματα ετικέτα όταν η ετικέτα του γίνει απαραίτητη για κάποιο σκοπό: είτε επειδή έχτε επιλέξει την εντολή Εμφάνιση ετικέτας, είτε επειδή έχετε κάνει κλικ πάνω στο αντικείμενο με το εργαλείο κειμένου ή επειδή έχετε μετρήσει κάποια ποσότητα η οποία εξαρτάται από το αντικείμενο. Κατά συνέπεια, το πρώτο σημείο στο οποίο δίνετε ετικέτα θα γίνει το σημείο A, ακόμη κι αν ουσιαστικά είναι το δέκατο σημείο που έχετε δημιουργήσει στο σχέδιό σας.

Παρόλο που δεν μπορείτε να εμφανίσετε ή να αποκρύψετε τις ετικέτες των μετρήσεων και των υπολογισμών, μπορείτε να ελέγξετε με ποιον τρόπο θα ονομαστούν όταν θα εμφανιστούν στην οθόνη, χρησιμοποιώντας την καρτέλα επιλογών Τιμή στο πλαίσιο διαλόγου Ιδιότητες.

Βλέπε επίσης:

Εμφάνιση και απόκρυψη ετικετών

Εργαλείο κειμένου

Προτιμήσεις κειμένου

Ιδιότητες ετικέτας

Ιδιότητες τιμής