Περιγραφή των μενού > Μενού Παράθυρο |

Αυτό το μενού του Sketchpad περιλαμβάνει εντολές για τη διευθέτηση των παραθύρων των σχεδίων πάνω στην οθόνη και για τη μετακίνηση μεταξύ αυτών των παραθύρων.

Σε επικάλυψη, Σε παράθεση

Αυτές οι εντολές διευθετούν όλα τα παράθυρα των ανοικτών εγγράφων είτε με επικάλυψη είτε σε παράθεση, αρχίζοντας από την πάνω αριστερά γωνία του κύριου παραθύρου του Sketchpad.

Λίστα παραθύρων

Επιλέξτε ένα έγγραφο από αυτή τη λίστα για να μεταφέρετε το παράθυρο αυτού του εγγράφου μπροστά από τα παράθυρα των άλλων εγγράφων. Αυτή η λίστα περιλαμβάνει μέχρι και δέκα έγγραφα και το σημάδι επιλογής δείχνει το έγγραφο του οποίου το παράθυρο βρίσκεται μπροστά από όλα τα άλλα παράθυρα εγγράφων.

Περισσότερα παράθυρα

Αυτή η εντολή εμφανίζεται στο κάτω μέρος της λίστας παραθύρων όταν έχετε περισσότερα από δέκα παράθυρα ανοικτά εγγράφων. Χρησιμοποιήστε αυτήν την εντολή για να μεταφέρετε μπροστά ένα παράθυρο που δεν εμφανίζεται μεταξύ των πρώτων δέκα στη λίστα.