Περιγραφή των μενού > Μενού Επεξεργασία > Ιδιότητες > Ιδιότητες Απόκρυψης/Εμφάνισης |

Αυτή η καρτέλα επιλογών εμφανίζεται μόνο για τα κουμπιά ενεργειών Απόκρυψη/Εμφάνιση. Χρησιμοποιήστε την για να καθορίσετε τον τύπο ενέργεια που εκτελεί το κουμπί Απόκρυψη/Εμφάνιση καθώς και άλλα θέματα που καθορίζουν το πώς λειτουργεί.

Ενέργεια: Επιλέξτε ‘Εμφάνιση αντικειμένων πάντα’, ώστε αυτό το κουμπί να μετατραπεί σε κουμπί Εμφάνιση και να εμφανίζει πάντα τα αντικείμενα στα οποία εφαρμόζεται. Επιλέξτε ‘Απόκρυψη αντικειμένων πάντα’, ώστε αυτό το κουμπί να μετατραπεί σε κουμπί Απόκρυψη και να αποκρύπτει πάντα τα αντικείμενα στα οποία εφαρμόζεται. Επιλέξτε ‘Εναλλαγή απόκρυψης και εμφάνισης’, ώστε αυτό το κουμπί να είναι κουμπί Απόκρυψη/Εμφάνιση και εναλλάξ να αποκρύπτει αντικείμενα όταν κάνετε κλικ πάνω του εφόσον ένα ή περισσότερα από τα αντικείμενά του είναι ορατά και να εμφανίζει τα αντικείμενά του όταν κάνετε κλικ πάνω του εφόσον όλα τα αντικείμενά του είναι κρυφά.

Αν δεν αλλάξετε την προεπιλεγμένη ετικέτα ενός κουμπιού Απόκρυψη/Εμφάνιση, η ετικέτα του αλλάζει από Άπόκρυψη’ σε ‘Εμφάνιση’ κάθε φορά που το πατάτε, ώστε να δείχνει την ενέργεια που θα εκτελέσει στη συνέχεια.

Εφέ: Αν είναι επιλεγμένη η δυνατότητα ‘Επιλογή των αντικειμένων μετά την εμφάνισή τους’, όταν κάνετε κλικ πάνω σε κουμπί Εμφάνισης επιλέγονται όλα τα γονικά αντικείμενά του. (Ακόμη κι αν κάποια από τα αντικείμενα του κουμπιού είναι ήδη εμφανισμένα, παρόλ' αυτά επιλέγονται.) Αν αυτή η δυνατότητα δεν είναι ενεργοποιημένη, τα αντικείμενα συνεχίζουν να μην είναι επιλεγμένα μετά την εμφάνισή τους.

Αν είναι επιλεγμένη η δυνατότητα ‘Σταδιακή εμφάνιση ή απόκρυψη των αντικειμένων’, τα αντικείμενα εμφανίζονται ή αποκρύπτονται σταδιακά από την οθόνη όταν κάνετε κλικ στο κουμπί Απόκρυψη/Εμφάνιση. Αν αυτή η δυνατότητα δεν είναι ενεργοποιημένη, τα αντικείμενα εμφανίζονται ή εξαφανίζονται αμέσως.

Βλέπε επίσης:

Κουμπιά ενεργειών

Κουμπί Απόκρυψη/Εμφάνιση

Απόκρυψη αντικειμένων

Εμφάνιση όλων των κρυφών

Σχέσεις αντικειμένων: Γονικά αντικείμενα και θυγατρικά αντικείμενα