Περιγραφή των μενού > Μενού Προβολή > Σχεδίαση ίχνους |

Αυτή η εντολή ενεργοποιεί ή ακυρώνει τη σχεδίαση ίχνους για κάθε επιλεγμένο αντικείμενο. Αν για όλα τα επιλεγμένα αντικείμενα αυτή τη στιγμή εκτελείται σχεδίαση ίχνους, δίπλα στην εντολή εμφανίζεται ένα σημάδι επιλογής. Αν επιλέξετε την επιλογή αναιρείται τη σχεδίαση ίχνους για κάθε επιλεγμένο αντικείμενο. Αν δεν εμφανίζεται σημάδι επιλογής στην εντολή, όταν επιλέξετε την εντολή ενεργοποιείται η σχεδίαση ίχνους για κάθε επιλεγμένο αντικείμενο.

Η συντόμευση πληκτρολογίου για την εντολή Σχεδίαση ίχνους είναι Ctrl+T.

Όταν για ένα αντικείμενο έχει επιλεχθεί η σχεδίαση ίχνους, πίσω από το αντικείμενο αποτυπώνεται το ίχνος του καθώς κινείται, άσχετα από το πώς προκλήθηκε η κίνησή του: είτε με σύρσιμο του αντικειμένου, είτε με σύρσιμο κάποιου αντικειμένου από το οποίο εξαρτάται το αντικείμενο που ιχνογραφείται, είτε με προσθήκη κίνησης σε αυτό.

Η σχεδίαση ίχνους μπορεί να είναι χρήσιμη για τη διερεύνηση του τρόπου με τον οποίο περιορίζεται η κίνηση ενός αντικειμένου ή για την κατασκευή μιας ενδιαφέρουσας καλλιτεχνικής δημιουργίας με βάση τα μαθηματικά.

Όσο πιο γρήγορα κινείται ένα ιχνογραφούμενο αντικείμενο, τόσο πιο απλωμένο είναι το ίχνος του, ενώ όσο πιο αργά κινείται τόσο πιο πυκνό είναι το αποτύπωμά του.

Μπορείτε να χρησιμοποιήσετε τις Προτιμήσεις | Χρώμα για να ρυθμίσετε τα ίχνη να σβήνουν σταδιακά και τελικά να εξαφανίζονται. Μπορείτε επίσης να ελέγξετε την ταχύτητα με την οποία σβήνουν σταδιακά τα ίχνη ή και να αναιρέσετε τελείως το σταδιακό σβήσιμο ιχνών. Αν το σταδιακό σβήσιμο ιχνών είναι απενεργοποιημένο, τα ίχνη θα παραμένουν στην οθόνη μόνιμα. Για να αφαιρέσετε τα ίχνη (είτε αυτά σβήνουν σταδιακά είτε όχι) από την οθόνη, επιλέξτε την εντολή Διαγραφή ιχνών από το μενού Προβολή.

Φανταστείτε το ίχνος ως μία προσωρινή προβολή του γεωμετρικού τόπου ενός αντικειμένου. Για να κατασκευάσετε ένα μόνιμο γεωμετρικό τόπο, χρησιμοποιήστε την εντολή Κατασκευή | Γεωμετρικού τόπου.

Υπάρχει μία σημαντική διαφορά ανάμεσα στη διαγραφή ιχνών και στην απενεργοποίηση της σχεδίασης ίχνους για ένα ή περισσότερα αντικείμενα. Η διαγραφή ιχνών (χρησιμοποιώντας την εντολή Διαγραφή ιχνών) αφαιρεί όλα τα υπάρχοντα ίχνη από την οθόνη αλλά έχει δεν καμία επίπτωση στο αν τα αντικείμενα θα αφήνουν το ίχνος τους ή όχι στο μέλλον. Η απενεργοποίηση της σχεδίασης ίχνους για κάποιο αντικείμενο (χρησιμοποιώντας την εντολή Σχεδίαση ίχνους), στερεί από το αντικείμενο τη δυνατότητα να αφήνει ίχνη καθώς κινείται στο μέλλον, αλλά δεν έχει καμία επίπτωση σε οποιαδήποτε άλλα ίχνη έχει ήδη αφήσει το αντικείμενο πάνω στην οθόνη. Αν θέλετε να διαγράψετε όλα τα υπάρχοντα ίχνη που άφησε πίσω του κάποιο αντικείμενο, αλλά θέλετε επίσης και να στερήσετε από το αντικείμενο τη δυνατότητά να αφήνει ίχνη στο μέλλον, πρέπει να χρησιμοποιήσετε και τις δύο εντολές:

1. | Επιλέξτε το αντικείμενο και χρησιμοποιήστε την εντολή Σχεδίαση ίχνους για να αναιρέσετε τη δημιουργία ίχνους γι’ αυτό το αντικείμενο στο μέλλον.

Η μεσοκάθετος ενός τμήματος προσαρτημένου σε κύκλο είναι επιλεγμένη και δημιουργείται το ίχνος της (αριστερά). Καθώς το άκρο του τμήματος μετακινείται πάνω στον κύκλο, η μεσοκάθετος δημιουργεί το ίχνος μιας υπερβολικής περιβάλλουσας (κέντρο). Η προσθήκη κίνησης στο άκρο του τμήματος ώστε να κινηθεί πάνω στον κύκλο έχει ως αποτέλεσμα ομαλότερα ίχνη (δεξιά).

2. | Επιλέξτε Διαγραφή ιχνών για να διαγράψετε από την οθόνη όσα ίχνη υπάρχουν ήδη.

Βλέπε επίσης:

Διαγραφή ιχνών

Προτιμήσεις χρώματος

Γεωμετρικοί τόποι

Σύρσιμο αντικειμένων

Προσθήκη κίνησης

Αντικείμενα

Επιλογή και αναίρεση επιλογής αντικειμένων