»Δεν υπάρχουν άλλα θέματα πιο πάνω« Εισαγωγή |

Το λογισμικό The Geometer’s Sketchpad είναι ένα πρόγραμμα για τη δημιουργία, διερεύνηση και ανάλυση μιας μεγάλης ποικιλίας μαθηματικών θεμάτων. Με τη Δυναμική Γεωμετρία, μπορείτε να κατασκευάσετε μαθηματικά μοντέλα αλληλεπίδρασης που ποικίλλουν από τη βασική διερεύνηση σχημάτων και αριθμών μέχρι την προηγμένη κινούμενη απεικόνιση περίπλοκων συστημάτων. Αν είστε μαθητής, το Sketchpad μπορεί να σας βοηθήσει να διερευνήσετε όχι μόνο τα μαθήματα της Γεωμετρίας, αλλά και μαθηματικές ιδέες από την Άλγεβρα, την Τριγωνομετρία, τον Λογισμό και άλλα μαθήματα. Αν είστε καθηγητής, το Sketchpad σας παρέχει ένα άκρως ελκυστικό περιβάλλον με το οποίο μπορείτε να παρουσιάζετε μαθηματικές έννοιες, να σχηματίζετε μοντέλα με τις απορίες της τάξης σας και να ενθαρρύνετε τη διατύπωση εικασιών από τους μαθητές, είτε δουλεύετε στους υπολογιστές του εργαστηρίου πληροφορικής είτε κάνετε μία παρουσίαση σε οθόνη προβολής για όλη την τάξη. Οι ερευνητές και πολλοί άλλοι λάτρεις των μαθηματικών αξιοποιούν το Sketchpad για να πειραματιστούν ευκολότερα με υποθέσεις του τύπου 'τι θα συμβεί, αν ...', έτσι ώστε να εξετάσουν τις ιδιότητες των κατασκευών και να ανακαλύψουν νέα αποτελέσματα, αλλά και να δημιουργήσουν μαθηματικές αναπαραστάσεις υψηλής ποιότητας τις οποίες θα χρησιμοποιούν σε δραστηριότητες και εργασίες, εκθέσεις και δημοσιεύσεις ή, πολύ απλά, για τη δική τους οπτική ευχαρίστηση.

Αν μόλις τώρα αρχίζετε να χρησιμοποιείτε το Sketchpad, χρησιμοποιήστε ως αφετηρία τον Οδηγό Εκμάθησης που συνοδεύει το παρόν Εγχειρίδιο Αναφοράς. Ο Οδηγός Εκμάθησης περιέχει οδηγίες εγκατάστασης και πολλές καθοδηγούμενες περιηγήσεις ως εισαγωγή στο Sketchpad, για να μπείτε στον δρόμο των ανακαλύψεων της Δυναμικής Γεωμετρίας. Το Εγχειρίδιο Αναφοράς περιέχει μία πλήρη περιγραφή κάθε εργαλείου και κάθε εντολής του Sketchpad. Συμβουλευτείτε το μετά από τον Οδηγό Εκμάθησης, κάθε φορά που θέλετε να εξετάσετε μία συγκεκριμένη λειτουργία του προγράμματος ή όταν θα θελήσετε να εμβαθύνετε στους τρόπους με τους οποίους το Sketchpad μπορεί να σας βοηθήσει να ασκηθείτε, να ανακαλύψετε και να απολαύσετε τα μαθηματικά.

Στοιχεία του προγράμματος

Περιγραφή της Εργαλειοθήκης

Περιγραφή των μενού

Περιγραφή του πληκτρολογίου

Προχωρημένα θέματα

Διάφορα θέματα

Νέες λειτουργίες