Στοιχεία του προγράμματος > Προβολή αρχείου εντολών |

Το παράθυρο Προβολή αρχείου εντολών εμφανίζει την αναγνώσιμη περιγραφή της μαθηματικής κατασκευής που εκτελείται από κάποιο προσαρμοσμένο εργαλείο. Χρησιμοποιήστε την Προβολή αρχείου εντολών για να ελέγξετε τις απαιτήσεις σε αντικείμενα-παραμέτρους ενός συγκεκριμένου προσαρμοσμένου εργαλείου ή για να διερευνήσετε τον τρόπο με τον οποίο ορίστηκε αρχικά κάποιο εργαλείο. Στην Προβολή αρχείου εντολών μπορείτε να προσθέσετε ή να διαβάσετε σχόλια για το εργαλείο που γράφτηκαν από το συγγραφέα του εργαλείου, μπορείτε να αλλάξετε τις ιδιότητες -όπως το χρώμα ή το πάχος της γραμμής- των αντικειμένων που δημιουργεί το εργαλείο, ακόμη και να εφαρμόσετε την κατασκευή του εργαλείου βήμα προς βήμα σε αντικείμενα του σχεδίου σας.

Η Προβολή αρχείου εντολών προσφέρει την “εσωτερική ματιά” στις εργασίες του κάθε προσαρμοσμένου εργαλείου. Θα πρέπει να έχετε εξοικειωθεί με τη χρήση των προσαρμοσμένων εργαλείων πριν εργαστείτε με την Προβολή αρχείου εντολών.

Για να εμφανίσετε το παράθυρο της Προβολής αρχείου εντολών, επιλέξτε την εντολή Εμφάνιση Προβολής αρχείου εντολών από το μενού ‘Προσαρμοσμένα εργαλεία’ ή κάντε κλικ στο πλαίσιο επιλογής Προβολή αρχείου εντολών στην Προβολή | Εργαλείων του παραθύρου διαλόγου Επιλογές εγγράφου. Το παράθυρο της Προβολής αρχείου εντολών προβάλλεται πάνω από τα παράθυρα των ανοικτών εγγράφων και εμφανίζει την Προβολή αρχείου εντολών του πιο πρόσφατα επιλεγμένου προσαρμοσμένου εργαλείου. Για να αλλάξετε το εργαλείο που περιγράφεται από την Προβολή αρχείου εντολών, επιλέξτε κάποιο άλλο προσαρμοσμένο εργαλείο από τα διαθέσιμα εργαλεία στο μενού Προσαρμοσμένα εργαλεία ή από το πλαίσιο διαλόγου στις Επιλογές εγγράφου.

Η εντολή Εμφάνιση Προβολής αρχείου εντολών είναι διαθέσιμη μόνον αν έχουν προστεθεί ένα ή περισσότερα προσαρμοσμένα εργαλεία στο μενού των Προσαρμοσμένων εργαλείων σας.

Μπορείτε να αλλάξετε τη θέση του παραθύρου Προβολή αρχείου εντολών σύροντάς το από τη γραμμή του τίτλου του και να αλλάξετε τις διαστάσεις του σύροντας την περιοχή αλλαγής μεγέθους του. Το παράθυρο Προβολή αρχείου εντολών παραμένει ορατό μέχρι να το κλείσετε επιλέγοντας την εντολή Απόκρυψη Προβολής αρχείου εντολών από το μενού Προσαρμοσμένα εργαλεία ή κάνοντας κλικ στο κουμπί Κλείσιμο του παραθύρου.

Επιμέρους θέματα:

Σχόλιο εργαλείου

Λίστα αντικειμένων

Χρήση ενός προσαρμοσμένου εργαλείου με την Προβολή αρχείου εντολών

Εφαρμογή της Προβολής αρχείου εντολών βήμα προς βήμα

Εκτύπωση της Προβολής αρχείου εντολών

Βλέπε επίσης:

Προβολή αρχείου εντολών ενός Εργαλείου

Εργαλεία εγγράφου

Προσαρμοσμένα εργαλεία

Προβολή | Εργαλείων

Μενού Προσαρμοσμένα εργαλεία

Μενού Περιβάλλοντος

Προχωρημένα θέματα για κείμενο