Περιγραφή της εργαλειοθήκης > Προσαρμοσμένα εργαλεία > Δημιουργία προσαρμοσμένου εργαλείου |

Ορίζετε νέα προσαρμοσμένα εργαλεία με βάση κάποιο παράδειγμα: δημιουργείτε μία κατασκευή που θέλετε να την εξελίξετε σε εργαλείο και στη συνέχεια ορίζετε κάποιο εργαλείο με βάση αυτό το παράδειγμα. Μετατρέψτε όποια κατασκευή θέλετε σε προσαρμοσμένο εργαλείο, επιλέγοντας αντικείμενα του σχεδίου σας τα οποία ορίζουν την κατασκευή που θέλετε να μετατρέψετε σε εργαλείο. Τα αντικείμενα που επιλέγετε πρέπει να σχετίζονται μεταξύ τους με τέτοιες σχέσεις ώστε ένα τουλάχιστον επιλεγμένο αντικείμενο να καθορίζεται πλήρως από άλλα επιλεγμένα αντικείμενα. Στη συνέχεια επιλέξτε την εντολή Δημιουργία νέου εργαλείου από το μενού Προσαρμοσμένα εργαλεία.

Τα επιλεγμένα αντικείμενα που δημιουργούνται από το εργαλείο ονομάζονται αποτελέσματα του εργαλείου. Τα επιλεγμένα αντικείμενα που δεν εξαρτώνται από άλλα αντικείμενα, αλλά αντιθέτως από αυτά εξαρτώνται τα αποτελέσματα ονομάζονται αντικείμενα-παράμετροι του εργαλείου. Τα όποια μη επιλεγμένα αντικείμενα συσχετίζουν τα επιλεγμένα αντικείμενα-παραμέτρους με τα επιλεγμένα αποτελέσματα ονομάζονται ενδιάμεσα αντικείμενα. (Τα ενδιάμεσα αντικείμενα δεν αναπαράγονται όταν χρησιμοποιείτε το εργαλείο. Μόνο τα αντικείμενα που επιλέχτηκαν όταν ορίσατε το εργαλείο αναπαράγονται ως αποτελέσματα όταν χρησιμοποιείτε το εργαλείο.)

Ακολουθήστε τα παρακάτω βήματα για να δημιουργήσετε ένα νέο προσαρμοσμένο εργαλείο:

1. | Φτιάξτε μία κατασκευή η οποία θα αποτελέσει το παράδειγμα της κατασκευής που θέλετε να δημιουργεί το εργαλείο. Μπορείτε να χρησιμοποιήσετε όποια εργαλεία ή μενού θέλετε από το Sketchpad για να δημιουργήσετε το πρωτότυπο αυτό δείγμα.

2. | Επιλέξτε τόσο τα αντικείμενα-παραμέτρους (συνήθως, ανεξάρτητα σημεία) όσο και τα επιθυμητά αντικείμενα-αποτελέσματα που θέλετε να δημιουργεί το εργαλείο. Η σειρά με την οποία επιλέγετε τα αντικείμενα-παραμέτρους καθορίζει τη σειρά με την οποία θα αντιστοιχίζονται τα αντικείμενα-παράμετροι με αντικείμενα του σχεδίου όταν θα χρησιμοποιείται το εργαλείο.

3. | Αν υπάρχουν άλλα αντικείμενα τα οποία συσχετίζουν τα αντικείμενα-παραμέτρους με τα τελικά αποτελέσματα, μπορείτε να τα επιλέξετε ή να μην τα επιλέξετε. Αν τα επιλέξετε, θα εμφανίζονται όταν χρησιμοποιείται το εργαλείο. Αν δεν τα επιλέξετε, δεν θα εμφανίζονται όταν χρησιμοποιείται το εργαλείο

4. | Επιλέξτε την εντολή Δημιουργία νέου εργαλείου από το μενού Προσαρμοσμένα εργαλεία που εμφανίζεται.

5. | Εμφανίζεται ένα πλαίσιο διαλόγου στο οποίο μπορείτε να πληκτρολογήσετε ένα όνομα για το εργαλείο. Μετά την πληκτρολόγηση κάντε κλικ στο OK.

Το προσαρμοσμένο εργαλείο σας προστίθεται στο μενού Προσαρμοσμένα εργαλεία και είναι έτοιμο για χρήση.

Επιμέρους θέματα:

Καθορισμός των Αποτελεσμάτων ενός εργαλείου

Διαχείριση των προσαρμοσμένων εργαλείων

Εμφάνιση ή απόκρυψη της Προβολής αρχείου εντολών

Πώς φτιάχνουμε εργαλείο για τη μεσοκάθετο

Βλέπε επίσης:

Μενού Προσαρμοσμένα εργαλεία

Προβολή αρχείου εντολών

Φάκελος εργαλείων

Χρήση προσαρμοσμένου εργαλείου

Προχωρημένα θέματα για εργαλεία

Εργαλεία εγγράφου