Στοιχεία του προγράμματος > Παλέτα κειμένου > Χρήση της παλέτας κειμένου |

Τα διάφορα μέρη της Παλέτας κειμένου σάς δίνουν τη δυνατότητα να αλλάξετε τη γραμματοσειρά, το μέγεθος, το στυλ και το χρώμα των ετικετών και του κειμένου. Μπορείτε επίσης να χρησιμοποιήσετε την Παλέτα κειμένου για να προσθέσετε μαθηματικά σύμβολα και συμβολική αναπαράσταση στις λεζάντες σας.

Χρήση της Παλέτας κειμένου σε επιλεγμένα αντικείμενα

Για να αλλάξετε τη γραμματοσειρά, το μέγεθος, το στυλ ή το χρώμα του κειμένου σε ένα ή περισσότερα αντικείμενα με ετικέτα ή αντικείμενα που περιέχουν κείμενο, επιλέξτε αυτά τα αντικείμενα και χρησιμοποιήστε την Παλέτα κειμένου για να κάνετε τις τροποποιήσεις που θέλετε.

Όταν πατήσετε τα προς τα κάτω βέλη, εμφανίζονται τα αναδυόμενα μενού για γραμματοσειρά, μέγεθος και χρώμα.

Γραμματοσειρά: Αλλάξτε τη γραμματοσειρά κειμένου επιλέγοντας γραμματοσειρά από το αναδυόμενο μενού.

Μέγεθος: Αλλάξτε το μέγεθος του κειμένου πληκτρολογώντας μέγεθος ή επιλέγοντας μέγεθος από το αναδυόμενο μενού.

Στυλ: Αλλάξτε στυλ κειμένου με έντονα, πλάγια ή υπογραμμισμένα στοιχεία κάνοντας κλικ στο αντίστοιχο κουμπί. Με ένα κλικ επιλέγετε το στυλ και ενεργοποιείται το κουμπί. Με δεύτερο κλικ αφαιρείτε το στυλ και απενεργοποιείτε το κουμπί.

Όταν εφαρμόζετε το χρώμα σε επιλεγμένα γεωμετρικά αντικείμενα με την Παλέτα κειμένου, αλλάζετε το χρώμα των ετικετών αυτών των αντικειμένων. Για να αλλάξετε το χρώμα των ίδιων των αντικειμένων, χρησιμοποιήστε την εντολή Χρώμα από το μενού Προβολή. (Μπορείτε να αλλάξετε τα διαθέσιμα χρώματα κάνοντας κλικ στην Επεξεργασία του Μενού χρωμάτων από τις Προτιμήσεις | Σύστημα.)

Μενού Χρώμα: Αλλάξτε το χρώμα του κειμένου (ώστε να πάρει ένα από τα προκαθορισμένα χρώματα του Sketchpad) επιλέγοντας χρώμα από το αναδυόμενο μενού.

Επιλογέας χρώματος: Αλλάξτε το χρώμα του κειμένου (ώστε να πάρει οποιοδήποτε χρώμα που μπορεί να προβάλλει ο υπολογιστής σας) κάνοντας κλικ σε αυτό το κουμπί για να εμφανιστεί το πλαίσιο διαλόγου του Επιλογέα χρώματος του συστήματός σας.

Συμβολική αναπαράσταση: Κάνοντας κλικ εδώ, προβάλλονται πρόσθετα εργαλεία για μαθηματική αναπαράσταση όταν επεξεργάζεστε μία λεζάντα. Κάνοντας κλικ για δεύτερη φορά, αποκρύβετε τα κουμπιά μαθηματικής μορφοποίησης.

Επιμέρους θέματα:

Χρήση της παλέτας κειμένου κατά την επεξεργασία λεζάντας

Βλέπε επίσης:

Λεζάντες

Εμφάνιση/Απόκρυψη της Παλέτας κειμένου

Σύνθετες προτιμήσεις

Επιλογέας χρώματος

Συγχώνευση κειμένου με προσαρμοσμένο πρότυπο