Περιγραφή των μενού > Μενού Επεξεργασία > Ιδιότητες > Ιδιότητες Προσθήκης κίνησης |

Αυτή η καρτέλα επιλογών εμφανίζεται μόνο για τα κουμπιά ενεργειών Προσθήκη κίνησης. Χρησιμοποιήστε την για να καθορίσετε το πώς θα κινηθεί κάθε αντικείμενο που μετατρέπεται σε κινούμενο γραφικό με την προσθήκη κίνησης.

Η λίστα στο πάνω μέρος περιγράφει την κίνηση κάθε κινούμενου αντικειμένου λόγω προσθήκης κίνησης. Αν το κουμπί προσθέτει κίνηση σε κάποιο αντικείμενο το οποίο μπορεί να κινηθεί μόνον αν κινηθούν και τα γονικά του, η λίστα δείχνει τα γονικά αντικείμενά του κι όχι το ίδιο το αντικείμενο. (Για παράδειγμα, αν θέλετε να προσθέσετε κίνηση στο ευθύγραμμο τμήμα από το σημείο A στο σημείο B, η λίστα εμφανίζει τα σημεία A και B κι όχι το ίδιο το ευθύγραμμο τμήμα.) Όταν επιλέγετε ένα αντικείμενο στη λίστα, στο κάτω μέρος του πλαισίου εμφανίζονται τα στοιχεία κίνησης αυτού του αντικειμένου και μπορείτε να τροποποιήσετε τις ρυθμίσεις αν θέλετε να αλλάξετε τη συμπεριφορά της κίνησης.

Κατεύθυνση: Για παραμέτρους και για σημεία που κινούνται με προσθήκη κίνησης πάνω σε διαδρομές, μπορείτε να ορίσετε την κατεύθυνση της κίνησης. Οι δυνατές επιλογές εξαρτώνται από το είδος της διαδρομής και το είδος των αντικειμένων. Για παράδειγμα, αν η διαδρομή είναι κύκλος ή εσωτερικό κύκλου, οι πρώτες δύο επιλογές είναι αριστερόστροφα και δεξιόστροφα. Αν η διαδρομή είναι ευθύγραμμο αντικείμενο, τόξο ή εσωτερικό πολυγώνου, οι πρώτες δύο επιλογές είναι προς τα εμπρός και προς τα πίσω. Αν το κινούμενο αντικείμενο είναι παράμετρος, οι πρώτες δύο επιλογές είναι αύξουσα και μειούμενη.

Η προσθήκη κίνησης σε σημεία ή παραμέτρους τυχαία είναι ιδιαίτερα χρήσιμη για διερευνήσεις σε θέματα πιθανοτήτων, στατιστικής ή χάους.

Αν επιλέξετε τυχαία κατεύθυνση για κάποιο σημείο πάνω σε διαδρομή, το σημείο κινείται σε μία νέα τυχαία επιλεγμένη θέση πάνω στη διαδρομή του κάθε φορά που κινείται. Με παρόμοιο τρόπο, αν επιλέξετε τυχαία κατεύθυνση για μία παράμετρο, η παράμετρος λαμβάνει μία νέα τυχαία τιμή μέσα στο πεδίο της κάθε φορά που κινείται.

Μία φορά μόνο: Για παράμετρο ή σημείο πάνω σε διαδρομή που κινείται τυχαία, μπορείτε να επιλέξετε ‘Μία φορά μόνο’ για να διακοπεί η κίνηση του κινούμενου γραφικού μόλις η παράμετρος λάβει μία νέα τυχαία τιμή και το σημείο καταλάβει μία νέα τυχαία θέση. Για σημεία πάνω σε διαδρομές που δεν κινούνται τυχαία, επιλέγοντας ‘Μία φορά μόνο’ διακόπτεται η κίνηση όταν το σημείο επιστρέψει στην αρχική του θέση. Για παραμέτρους που δεν κινούνται τυχαία, επιλέγοντας ‘Μία φορά μόνο’ διακόπτεται η κίνηση όταν η παράμετρος αποκτήσει και πάλι την τιμή εκκίνησής της.

Το πλαίσιο επιλογής ‘Μία φορά μόνο’ δεν είναι διαθέσιμο όταν ένα σημείο ή μία παράμετρος κινούνται αμφίδρομα.

Ταχύτητα: Αυτό το τμήμα του πλαισίου διαλόγου εμφανίζεται μόνο για σημεία και σας δίνει τη δυνατότητα να ορίσετε την ταχύτητα ενός κινούμενου σημείου σε αργά, μέτρια, γρήγορα ή άλλη επιθυμητή τιμή ταχύτητας.

Αλλαγή τιμής: Αυτό το τμήμα του πλαισίου διαλόγου εμφανίζεται μόνο για παραμέτρους και σας δίνει τη δυνατότητα να ορίσετε πώς μεταβάλλεται η τιμή μιας παραμέτρου. Μπορείτε να ρυθμίσετε το αν η τιμή θα μεταβάλλεται συνεχώς ή ασυνεχώς (κάνοντας άλματα κατά την ποσότητα που εσείς ορίζετε κάθε φορά που μεταβάλλεται η τιμή). Μπορείτε να καθορίσετε το πόσο γρήγορα θα μεταβάλλεται η τιμή καθώς και το πεδίο τιμών εντός του οποίου μπορεί να διακυμαίνεται η τιμή.

Ο ρυθμός μεταβολής της τιμής μιας παραμέτρου δεν είναι ακριβής. Το Sketchpad προσπαθεί να αλλάξει την τιμή με τον καθορισμένο ρυθμό μεταβολής, αλλά αν ο υπολογιστής σας είναι απασχολημένος με άλλες εργασίες, η παράμετρος μπορεί να μεταβάλλεται πιο αργά από το ρυθμό που καθορίζετε εδώ.

Βλέπε επίσης:

Κουμπί Προσθήκη κίνησης

Προσθήκη κίνησης

Μετρήσεις, υπολογισμοί και παράμετροι

Νέα παράμετρος

Σχέσεις αντικειμένων: Γονικά αντικείμενα και θυγατρικά αντικείμενα

Βασικές αρχές της προσθήκης κίνησης

Κουμπί Μετακίνηση

Ελεγκτής κίνησης