Περιγραφή των μενού > Μενού Αρχείο > Επιλογές εγγράφου |

Διαχειρίζεται τις σελίδες και τα προσαρμοσμένα εργαλεία που περιέχονται σε ένα έγγραφο. Ένα έγγραφο του Sketchpad έχει τη δυνατότητα να περιλαμβάνει πολλές σελίδες: με αυτήν την εντολή μπορείτε να προσθέσετε, να αφαιρέσετε, να μετονομάσετε και να αναδιατάξετε σελίδες. Με ανάλογο τρόπο, ένα έγγραφο του Sketchpad μπορεί να περιέχει πολλά προσαρμοσμένα εργαλεία: χρησιμοποιήστε την εντολή Επιλογές εγγράφου για να τα αντιγράψετε, να τα αφαιρέσετε, να τα μετονομάσετε και να τα αναδιατάξετε.

Βλέπε επίσης:

Σελίδες εγγράφων

Εργαλεία εγγράφου

Έγγραφα

Προβολή: Σελίδων/Εργαλείων

Κάντε κλικ στο ‘Σελίδων’ για να διαχειριστείτε τις σελίδες στο έγγραφό σας ή κλικ στο ‘Εργαλείων’ για να διαχειριστείτε τα προσαρμοσμένα εργαλεία.

Λίστα σελίδων/εργαλείων

Αυτή η λίστα καταγράφει όλες τις σελίδες ή όλα τα εργαλεία στο ενεργό έγγραφο. Μπορείτε να εκτελέσετε τις παρακάτω ενέργειες απευθείας πάνω στις εγγραφές της λίστας:

Όταν είστε στην ‘Προβολή: Σελίδων’, κάντε κλικ στο όνομα κάποιας σελίδας στη λίστα σελίδων για να εμφανιστεί αυτή η σελίδα στο έγγραφο.

• | Κάντε κλικ πάνω στο όνομα μιας σελίδας ή ενός εργαλείου στη λίστα και στη συνέχεια αλλάξτε το όνομά του. (Δείτε παρακάτω: ‘Όνομα σελίδας/Όνομα εργαλείου.)

• | Πατήστε με το ποντίκι και σύρετε μία σελίδα ή κάποιο εργαλείο σε αυτή τη λίστα για να αλλάξετε τη θέση αυτής της σελίδας ή αυτού του εργαλείου στο έγγραφό σας.

• | Κάντε διπλό κλικ πάνω στο όνομα μιας σελίδας για να εμφανιστεί αυτή η σελίδα και κλείστε το πλαίσιο διαλόγου.

Όνομα σελίδας/Όνομα εργαλείου

Για να μετονομάσετε μία σελίδα ή ένα εργαλείο, πληκτρολογήστε νέο όνομα για τη σελίδα ή το εργαλείο που είναι επιλεγμένο στη λίστα.

Προσθήκη σελίδας

Όταν είστε στην ‘Προβολή: Σελίδων’, μπορείτε να χρησιμοποιήσετε αυτό το αναδυόμενο μενού για να προσθέσετε νέες σελίδες στο έγγραφό σας. Επιλέξτε Κενή σελίδα για να προσθέσετε μία νέα κενή σελίδα στο έγγραφό σας. Επιλέξτε από το υπομενού Αντίγραφο για να προσθέσετε ένα αντίγραφο της σελίδας από οποιοδήποτε ανοιχτό έγγραφο. Το πάνω μέρος του υπομενού Αντίγραφο αναφέρει σελίδες από το τρέχον έγγραφο. Κάτω από τη διαχωριστική γραμμή βρίσκονται όσα άλλα έγγραφα είναι ανοικτά. Αυτά λειτουργούν ως υπομενού από τα οποία μπορείτε να επιλέξετε σελίδες για αντιγραφή και προσθήκη στο τρέχον έγγραφο.

Ετικέτα σελίδας

Αυτό το πλαίσιο επιλογής εμφανίζεται μόνον στην ‘Προβολή: Σελίδων’, όχι όμως στην ‘Προβολή: Εργαλείων’. Όταν είναι επιλεγμένη η 'Ετικέτα σελίδας’, στο κάτω μέρος του εγγράφου εμφανίζονται οι ετικέτες που δείχνουν το όνομα ή τον αριθμό της κάθε σελίδας. Μπορείτε να μετακινηθείτε από σελίδα σε σελίδα του εγγράφου με αυτές τις ετικέτες.

Όταν δεν εμφανίζονται οι ετικέτες σελίδων, οι μόνοι τρόποι για να μετακινείστε από τη μία σελίδα στην άλλη στο έγγραφό σας είναι τα Κουμπιά δεσμού και το πλαίσιο διαλόγου ‘Επιλογές εγγράφου’.

Αν μετακινήσετε το διαχωριστικό ετικετών σελίδων στην αριστερή άκρη της οριζόντιας γραμμής κύλισης ενός εγγράφου μέχρι τέρμα αριστερά είναι σαν να αναιρέσατε την επιλογή ‘Ετικέτα σελίδας’. Αν μετακινήσετε το διαχωριστικό ετικετών αντίθετα από την αριστερή άκρη της οριζόντιας γραμμής κύλισης είναι σαν να επιλέξατε την επιλογή ‘Ετικέτα σελίδας’.

Βλέπε επίσης:

Σελίδες εγγράφων

Κουμπιά Δεσμού

Προβολή αρχείου εντολών

Αυτό το πλαίσιο επιλογής εμφανίζεται μόνον όταν έχετε επιλέξει την προβολή εργαλείων, όχι αν έχετε επιλέξει την προβολή σελίδων. Επιλέξτε ή αναιρέστε την επιλογή αυτού του πλαισίου για να εμφανίσετε ή να αποκρύψετε την προβολή αρχείου εντολών του προσαρμοσμένου εργαλείου που επιλέχθηκε πιο πρόσφατα. Η προβολή αρχείου εντολών σάς επιτρέπει να δείτε τα αντικείμενα-παραμέτρους και τα βήματα του εργαλείου, να αλλάξετε τις ιδιότητες των βημάτων, αλλά και να παρακολουθήσετε ή να ελέγξετε το εργαλείο καθώς εκτελείται η λειτουργία του.

Βλέπε επίσης:

Προβολή αρχείου εντολών

Προβολή αρχείου εντολών ενός Εργαλείου

Αντιγραφή εργαλείου

Κατά την ‘Προβολή: Εργαλείων’ μπορείτε να χρησιμοποιήσετε αυτό το αναδυόμενο μενού για να αντιγράψετε εργαλεία στο ενεργό έγγραφο από άλλα ανοικτά έγγραφα ή από έγγραφα στον Φάκελο εργαλείων σας. Το πάνω μέρος του μενού 'Αντιγραφή εργαλείου' αναφέρει όσα άλλα ανοικτά έγγραφα διαθέτουν εργαλεία. Κάθε εγγραφή στη λίστα περιλαμβάνει ένα υπομενού από το οποίο μπορείτε να επιλέξετε ένα εργαλείο για αντιγραφή και προσθήκη στο τρέχον έγγραφο. Το κάτω μέρος του μενού 'Αντιγραφή εργαλείου' σάς δίνει τη δυνατότητα να αντιγράψετε εργαλεία από έγγραφα του Sketchpad που βρίσκονται στο Φάκελο εργαλείων σας.

Τα εργαλεία που χρησιμοποιείτε συχνά κι όχι απλώς σε ένα έγγραφο μπορούν να αποθηκευτούν στον Φάκελο εργαλείων σας. Αυτά τα εργαλεία είναι πάντα στη διάθεσή σας κάθε φορά που χρησιμοποιείτε το Sketchpad. Δείτε πώς δημιουργείτε και χρησιμοποιείτε τον Φάκελο εργαλείων.

Αφαίρεση σελίδας/εργαλείου

Χρησιμοποιήστε αυτό το κουμπί για να αφαιρέσετε οριστικά μία σελίδα ή ένα εργαλείο από κάποιο έγγραφο. Πρώτα επιλέξτε από τη λίστα τη σελίδα ή το εργαλείο που θέλετε να αφαιρέσετε, στη συνέχεια κάντε κλικ στο 'Αφαίρεση σελίδας' ή 'Αφαίρεση εργαλείου'. Κάθε έγγραφο πρέπει υποχρεωτικά να έχει μία σελίδα, άρα δεν μπορείτε να διαγράψετε τη μία και μοναδική σελίδα από κάποιο έγγραφο με μία μόνο σελίδα.

Πριν αφαιρέσετε ένα εργαλείο ή κάποια σελίδα από το έγγραφό σας, ίσως είναι σκόπιμο να αποθηκεύσετε το έγγραφο με διαφορετικό όνομα για να διατηρήσετε ένα αντίγραφό του σε περίπτωση που χρειαστείτε αυτό το εργαλείο ή αυτή τη σελίδα αργότερα.

Μόλις αφαιρέσετε ένα εργαλείο ή μία σελίδα και πατήσετε OK, διαγράφεται για πάντα –και δεν μπορείτε να το ανακτήσετε. Αν πιστεύετε ότι στην πραγματικότητα δεν θέλετε να αφαιρέσετε αυτό το εργαλείο ή αυτή τη σελίδα, πρέπει να κάνετε κλικ για Ακύρωση κι όχι στο ΟΚ, έτσι ώστε να αφήσετε αμετάβλητο το έγγραφό σας.