Προχωρημένα θέματα > JavaSketchpad και Δυναμική Γεωμετρία βασισμένη στον Παγκόσμιο Ιστό > Παρουσίαση της δημοσίευσης στον Παγκόσμιο Ιστό |

Παρόλο που όλες οι περίπλοκες λεπτομέρειες που αφορούν τη δημοσίευση στον Παγκόσμιο Ιστό υπερβαίνουν το αντικείμενο που πραγματεύεται αυτή η έκδοση, αν έχετε δημιουργήσει κάποια ιστοσελίδα στο παρελθόν, η χρήση του JavaSketchpad θα πρέπει να σας είναι σχετικά απλή. (Αν δεν έχετε αρχίσει ακόμη τις δημοσιεύσεις στον Παγκόσμιο Ιστό, εξετάστε τη δυνατότητα να αγοράσετε ένα βιβλίο για το θέμα ή να ερευνήσετε στον ίδιο τον Παγκόσμιο Ιστό για περισσότερες πληροφορίες. Υπάρχουν χιλιάδες τοποθεσίες αφιερωμένες στο πώς να φτιάξετε ιστοσελίδες για τον Παγκόσμιο Ιστό.) Πριν αρχίσετε να χρησιμοποιείτε το JavaSketchpad, θα πρέπει να σας έχουν γίνει οικείοι οι παρακάτω όροι:

• | Αρχείο HTML: Είναι ένα έγγραφο το οποίο περιγράφει τη βασική εμφάνιση μιας ιστοσελίδας και είναι γραμμένο σε HTML, τη διεθνή γλώσσα του Παγκόσμιου Ιστού (www).

• | Κατάλογος Ιστού: Είναι μία περιοχή αποθήκευσης στον υπολογιστή σας ή σε έναν υπολογιστή στον οποίο έχετε πρόσβαση, η οποία περιέχει αρχεία HTML που περιγράφουν ιστοσελίδες, καθώς και αρχεία εικόνων και άλλα στοιχεία τα οποία εμφανίζονται σε μία ιστοσελίδα ή σε ένα σύνολο ιστοσελίδων που μπορούν να δουν οι επισκέπτες στο λογισμικό τους για φυλλομετρητή ιστού.

Επειδή ο φυλλομετρητής ιστού που έχετε μπορεί να ανοίξει τοπικά αρχεία καθώς και διευθύνσεις URL, ένας φάκελος στον σκληρό δίσκο σας μπορεί να παίξει το ρόλο του καταλόγου ιστού για δοκιμή του JavaSketchpad, ακόμη κι αν δεν είναι προσβάσιμος στο ευρύ κοινό μέσω του Διαδικτύου.

• | Βοηθητική εφαρμογή: Είναι ένα ειδικό πρόγραμμα υπολογιστή το οποίο βρίσκεται μέσα σε έναν κατάλογο ιστού και παρέχει εκτεταμένη λειτουργικότητα στις ιστοσελίδες (αρχεία HTML) που είναι αποθηκευμένες σε αυτήν την τοποθεσία. Οι βοηθητικές εφαρμογές είναι διαφορετικές από τις ‘προσθήκες’ του φυλλομετρητή ιστού. Οι επισκέπτες πρέπει οι ίδιοι να εγκαταστήσουν τις προσθήκες στον φυλλομετρητή ιστού που χρησιμοποιούν, για να μπορέσουν να έχουν πρόσβαση σε τοποθεσίες οι οποίες απαιτούν προσθήκες. Με άλλα λόγια, οι προσθήκες βρίσκονται στον υπολογιστή του επισκέπτη. Οι βοηθητικές εφαρμογές, αντίθετα, βρίσκονται στον ίδιο κατάλογο ιστού με τα αρχεία HTML που τις προαπαιτούν, οπότε οι επισκέπτες δεν χρειάζεται να νοιαστούν για την εγκατάσταση των βοηθητικών εφαρμογών ή για την αλλαγή των ρυθμίσεων στον φυλλομετρητή τους, για να τις υποστηρίζει. Αντίθετα, οι βοηθητικές εφαρμογές είναι σαν τα αρχεία HTML: η πρόσβαση σε αυτές από τον φυλλομετρητή ιστού του επισκέπτη γίνεται μέσα από τον κατάλογο ιστού που έχετε, ανάλογα και με το τι απαιτεί η προβολή των ιστοσελίδων σας, με εμπλουτισμό από τη βοηθητική εφαρμογή σας. Ο επισκέπτης δεν χρειάζεται να νοιαστεί για το τι συμβαίνει “στα παρασκήνια”.

Αν συνδυάσουμε όλα τα παραπάνω, το JavaSketchpad είναι μία βοηθητική εφαρμογή την οποία μπορείτε να τοποθετήσετε στον κατάλογο ιστού που διαθέτετε, έτσι ώστε τα αρχεία σας HTML να παρουσιάζουν δυναμικά σχέδια αλληλεπίδρασης του Sketchpad στους επισκέπτες των ιστοσελίδων σας.

Βλέπε επίσης:

Βασική δομή του Φακέλου JavaSketchpad

Δημιουργία ιστοσελίδας με JavaSketchpad

Τι μπορεί να πάει στραβά

Τροποποίηση και δημοσίευση των σελίδων σας