Περιγραφή των μενού > Μενού Επεξεργασία > Προτιμήσεις > Προτιμήσεις μονάδων μέτρησης |

Οι ρυθμίσεις σε αυτήν την καρτέλα επιλογών ελέγχουν τις μονάδες μέτρησης και την ακρίβεια που χρησιμοποιεί το Sketchpad για να προβάλλει μετρήσεις και υπολογισμούς. Για παράδειγμα, ανάλογα με αυτές τις ρυθμίσεις, η μέτρηση μήκους ενός ευθύγραμμου τμήματος μπορεί να εμφανίζεται “2,54 εκ.” ή “1,0 ίντσα”

Οι μονάδες που ορίζονται σε αυτήν την καρτέλα επιλογών εφαρμόζονται σε όλες τις μετρήσεις και τους υπολογισμούς του σχεδίου. Η ακρίβεια έχει εφαρμογή μόνο στις νέες μετρήσεις και τους νέους υπολογισμούς. Χρησιμοποιήστε τις Ιδιότητες | Τιμή για να αλλάξετε την ακρίβεια μίας μέτρησης ή ενός υπολογισμού που ήδη υπάρχει.

Οι ρυθμίσεις των μονάδων μέτρησης σε αυτήν την καρτέλα επιλογών επηρεάζουν επίσης τις μονάδες στις οποίες καθορίζετε τις γωνίες και τις αποστάσεις για μεταφορές και περιστροφές σε άλλα πλαίσια διαλόγου.

Οι επιλογές για τις μονάδες μέτρησης γωνίας είναι μοίρες, προσημασμένες μοίρες ή ακτίνια.

Με τις προσημασμένες μοίρες ή τα ακτίνια, η γωνία ABΓ έχει το αντίθετο μέτρο από τη γωνία ΓBA. Με τις ‘απλές’ μοίρες, και οι δύο αυτές γωνίες έχουν το ίδιο μέτρο. Οι προσημασμένες γωνίες είναι χρήσιμες στη γεωμετρία μετασχηματισμών, όπου σημασία έχουν τόσο η κατεύθυνση της γωνίας όσο και το μέτρο της.

• | Οι μετρήσεις σε μοίρες είναι πάντα θετικές και κυμαίνονται από τις 0° έως τις 180°.

• | Οι μετρήσεις σε προσημασμένες μοίρες είναι θετικές για αριστερόστροφες γωνίες και αρνητικές για δεξιόστροφες γωνίες. Οι προσημασμένες γωνίες κυμαίνονται από τις –180° έως τις 180°.

• | Οι μετρήσεις των γωνιών σε ακτίνια είναι πάντα προσημασμένες και κυμαίνονται από το –π έως το π.

Ορίστε τις μονάδες απόστασης σε εκ., ίντσες ή εικονοστοιχεία. Ένα εικονοστοιχείο είναι όσο μία κουκίδα στην οθόνη του υπολογιστή και συνήθως αντιστοιχεί σε περίπου 0,26 χιλιοστά στα Windows.

Οι μετρήσεις απόστασης του Sketchpad είναι ακριβείς όταν εκτυπωθούν, αλλά ενδέχεται να μην εμφανίζονται με την ίδια ακρίβεια στην οθόνη, ανάλογα με το μέγεθος της οθόνης σας και την ανάλυση που έχετε ρυθμίσει από τον πίνακα ελέγχου του υπολογιστή σας. Σε περίπτωση που χρειάζεστε απολύτως ακριβείς μετρήσεις απόστασης στην οθόνη, χρησιμοποιήστε την καρτέλα επιλογών Προτιμήσεις | Σύστημα για να ορίσετε τον ακριβή αριθμό εικονοστοιχείων ανά ίντσα ή ανά εκατοστόμετρο στην οθόνη σας. Αυτή η καρτέλα επιλογών είναι διαθέσιμη μόνο στις Σύνθετες προτιμήσεις.

Οι επιλογές για την καθεμιά από τις τρεις ρυθμίσεις για ‘Ακρίβεια’ είναι μονάδες, δέκατου, εκατοστού, χιλιοστού, δεκάκις χιλιοστού και εκατοντάκις χιλιοστού (με 0, 1, 2, 3, 4 και 5 δεκαδικά ψηφία, αντίστοιχα). Αυτές οι ρυθμίσεις επηρεάζουν μόνον τον τρόπο που προβάλλονται οι αριθμοί, όχι και το πώς αντιπροσωπεύονται στους εσωτερικούς υπολογισμούς της εφαρμογής.

Βλέπε επίσης:

Μενού Μέτρηση

Ιδιότητες τιμής

Μενού Μετασχηματισμός

Προτιμήσεις συστήματος

Ακρίβεια έναντι Πιστότητας

Τα μαθηματικά στον πυρήνα του Sketchpad