Περιγραφή της εργαλειοθήκης > Εργαλεία σχεδίασης ευθύγραμμων αντικειμένων |

Χρησιμοποιήστε τα εργαλεία σχεδίασης ευθύγραμμων αντικειμένων για να κατασκευάσετε ευθύγραμμα αντικείμενα: ευθύγραμμα τμήματα, ημιευθείες και ευθείες γραμμές. Κάθε ευθύγραμμο αντικείμενο που κατασκευάζεται από ένα από αυτά τα εργαλεία καθορίζεται από δύο σημεία.

Χρησιμοποιήστε το εργαλείο σχεδίασης ευθύγραμμου τμήματος, για να κατασκευάσετε ένα ευθύγραμμο τμήμα μεταξύ των δύο άκρων του.

Χρησιμοποιήστε το εργαλείο σχεδίασης ημιευθείας, για να κατασκευάσετε μία ημιευθεία η οποία ξεκινά από ένα άκρο και διέρχεται από άλλο σημείο.

Χρησιμοποιήστε το εργαλείο σχεδίασης ευθείας γραμμής, για να κατασκευάσετε μία ευθεία γραμμή η οποία διέρχεται από δύο σημεία.

Με ενεργοποιημένο οποιοδήποτε εργαλείο σχεδίασης ευθύγραμμων αντικειμένων, μπορείτε να αλλάξετε εργαλείο σχεδίασης ευθύγραμμων αντικειμένων κρατώντας πατημένο το πλήκτρο Shift και πατώντας το πλήκτρο του αριστερού ή δεξιού βέλους στο πληκτρολόγιό σας.

Κατά την εκκίνηση του Sketchpad, το ενεργό εργαλείο σχεδίασης ευθύγραμμων αντικειμένων είναι το εργαλείο σχεδίασης ευθύγραμμου τμήματος. Επιλέξτε διαφορετικό εργαλείο σχεδίασης ευθύγραμμων αντικειμένων, κρατώντας πατημένο το εικονίδιο του εργαλείου σχεδίασης ευθύγραμμων αντικειμένων στην εργαλειοθήκη. Κρατώντας πατημένο αυτό το εικονίδιο, εμφανίζεται ένα αναδυόμενο μενού και μπορείτε να επιλέξετε ένα από τα τρία εργαλεία.

Σχετικές εντολές

Υπάρχουν αρκετές εντολές στο μενού Κατασκευή με τις οποίες κατασκευάζονται ευθύγραμμα αντικείμενα χωρίς να χρησιμοποιηθεί το εργαλείο σχεδίασης ευθύγραμμων αντικειμένων.

• | Με τις εντολές Τμήματος, Ημιευθείας και Ευθείας κατασκευάζετε ευθύγραμμα αντικείμενα τα οποία καθορίζονται από δύο ή περισσότερα επιλεγμένα σημεία.

• | Με τις εντολές Κάθετης ευθείας και Παράλληλης ευθείας κατασκευάζετε ευθεία διερχόμενη από επιλεγμένο σημείο η οποία είναι κάθετη ή παράλληλη προς κάποιο επιλεγμένο ευθύγραμμο αντικείμενο.

• | Με την εντολή Διχοτόμου γωνίας κατασκευάζετε ημιευθεία η οποία διχοτομεί τη γωνία η οποία σχηματίζεται από τρία επιλεγμένα σημεία.

Επιμέρους θέματα:

Για την κατασκευή ευθύγραμμου τμήματος

Για την κατασκευή ημιευθείας

Για την κατασκευή ευθείας

Προσάρτηση ευθύγραμμου αντικείμενου σε αντικείμενο που ήδη υπάρχει

Κατασκευή ευθύγραμμων αντικειμένων με συγκεκριμένες γωνίες

Βλέπε επίσης:

Σημεία

Ευθύγραμμα αντικείμενα

Αντικείμενα διαδρομής

Κάθετης ευθείας

Παράλληλης ευθείας

Διχοτόμου γωνίας

Μέσου σημείου

Τομής

Σημείου σε αντικείμενο

Μενού Κατασκευή

Πολύγωνα και άλλα εσωτερικά σχημάτων