Περιγραφή των μενού > Μενού Επεξεργασία > Προτιμήσεις |

Αυτή η εντολή σάς δίνει τη δυνατότητα να αλλάξετε διάφορες ρυθμίσεις που καθορίζουν τον τρόπο λειτουργίας του Sketchpad.

Το πλαίσιο διαλόγου ‘Προτιμήσεις’ κανονικά περιλαμβάνει τρεις καρτέλες επιλογών: Μονάδες, Χρώμα και Κείμενο.

Χρησιμοποιήστε το μενού Περιβάλλοντος ως συντόμευση για την εντολή Προτιμήσεις. Κάνοντας δεξί κλικ σε κενό χώρο μέσα στο σχέδιο αποκτάτε πρόσβαση στο μενού Περιβάλλοντος.

Η εντολή Σύνθετες προτιμήσεις σας δίνει τη δυνατότητα να ελέγξετε πρόσθετα θέματα στη λειτουργία του Sketchpad τα οποία σπάνια χρειάζεται να αλλάξετε, αν όχι ποτέ. Αυτή η εντολή περιγράφεται στο επόμενο κεφάλαιο.

Όταν κάνετε αλλαγές στις Προτιμήσεις του Sketchpad, μπορείτε να χρησιμοποιήσετε τα πλαίσια επιλογής στο κάτω μέρος του πλαισίου διαλόγου για να ορίσετε αν οι αλλαγές σας θα εφαρμοστούν μόνο στο τρέχον σχέδιο, μόνο στα νέα σχέδια ή τόσο στο τρέχον σχέδιο όσο και στα νέα σχέδια. Επιλέξτε ‘Εφαρμογή σε: Τρέχον σχέδιο’, αν θέλετε οι αλλαγές σας να αφορούν τα νέα αντικείμενα που κατασκευάζετε στο τρέχον σχέδιο. Επιλέξτε ‘Εφαρμογή σε: Νέα σχέδια’, αν θέλετε οι αλλαγές σας να αφορούν όλα τα νέα σχέδια (συμπεριλαμβανομένων και των νέων κενών σελίδων που προσθέτετε στο τρέχον έγγραφο).

Αν θέλετε κάποιες αλλαγές να εφαρμοστούν μόνο στο τρέχον σχέδιο και άλλες να εφαρμοστούν στα νέα σχέδια, θα χρειαστεί να ανοίξετε το πλαίσιο διαλόγου ‘Προτιμήσεις’ δύο φορές.

Επιμέρους θέματα:

Προτιμήσεις μονάδων μέτρησης

Συμβουλή: Ακρίβεια έναντι πιστότητας

Προτιμήσεις χρώματος

Προτιμήσεις κειμένου

Βλέπε επίσης:

Σύνθετες προτιμήσεις

Μενού Περιβάλλοντος

Ιδιότητες