Προχωρημένα θέματα > Προχωρημένα θέματα για εργαλεία > Δημιουργία ειδικών ετικετών |

Κατά κανόνα, όταν χρησιμοποιείτε ένα εργαλείο, τα αποτελέσματα λαμβάνουν ετικέτες με τον ίδιο ακριβώς τρόπο που θα λάμβαναν αν κατασκευάζονταν κανονικά από το χρήστη, χωρίς τη χρήση κάποιου εργαλείου. Αλλά ορισμένες φορές, ίσως θέλετε να ελέγξετε τις ετικέτες που χρησιμοποιούνται για τα αποτελέσματα ενός εργαλείου. Υπάρχουν δύο τύποι ετικέτας που μπορείτε να καθορίσετε όταν δημιουργείτε το εργαλείο: οι σταθερές ετικέτες και οι μεταβλητές ετικέτες.

Ρύθμιση σταθερής ετικέτας

Ένα αποτέλεσμα με σταθερή ετικέτα λαμβάνει την ίδια ετικέτα κάθε φορά που χρησιμοποιείται το εργαλείο. Για παράδειγμα, μία συγκεκριμένη γραμμή που κατασκευάζεται από ένα εργαλείο μπορεί πάντα να λαμβάνει την ετικέτα “Άξονας συμμετρίας”.

Για να ορίσετε σταθερή ετικέτα για ένα αντικείμενο πριν φτιάξετε το εργαλείο, χρησιμοποιήστε την καρτέλα επιλογών Ιδιότητες | Ετικέτα στο πλαίσιο διαλόγου ‘Ιδιότητες’ για το αντικείμενο του σχεδίου που θα πρέπει να έχει τη σταθερή ετικέτα. Εισαγάγετε την επιθυμητή ετικέτα και επιλέξτε το πλαίσιο επιλογής ‘Χρήση ετικέτας σε προσαρμοσμένα εργαλεία’.

Για να ορίσετε σταθερή ετικέτα για ένα αντικείμενο αφού φτιάξετε το εργαλείο, χρησιμοποιήστε το μενού Προσαρμοσμένα εργαλεία, για να εμφανιστεί η προβολή του αρχείου εντολών του εργαλείου. Κάντε διπλό κλικ στο βήμα που αντιστοιχεί στο αντικείμενο που προκύπτει και θέλετε να έχει σταθερή ετικέτα. Στην καρτέλα επιλογών ‘Ιδιότητες | Ετικέτα’ αυτού του αντικειμένου, εισαγάγετε την επιθυμητή ετικέτα και επιλέξτε το πλαίσιο επιλογής ‘Χρήση ετικέτας σε σχέδια’.

Ρύθμιση μεταβλητής ετικέτας

Όταν ένα εργαλείο έχει κάποιο αποτέλεσμα με μεταβλητή ετικέτα, η ετικέτα του αντικειμένου που προκύπτει στο σχέδιο ορίζεται με βάση τις ετικέτες άλλων αντικειμένων —αντικειμένων που αντιστοιχούν σε αντικείμενα-παραμέτρους ή άλλα αποτελέσματα του εργαλείου. Για παράδειγμα, μπορείτε να δημιουργήσετε ένα εργαλείο κατασκευής του βαρύκεντρου το οποίο δημιουργεί την ετικέτα του βαρύκεντρου του τριγώνου με βάση τις ετικέτες των κορυφών του τριγώνου.

Μία μεταβλητή ετικέτα καθορίζει το πώς θα πρέπει να χρησιμοποιηθούν οι ετικέτες των αντικειμένων-παραμέτρων και των αποτελεσμάτων του εργαλείου για την κατασκευή της επιθυμητής ετικέτας. Για να καθορίσετε ότι πρέπει να χρησιμοποιηθεί μία συγκεκριμένη ετικέτα, αρχίστε την ετικέτα με ίσον (=) και συμπεριλάβετε σε άγκιστρα τον αριθμητικό δείκτη του αντικειμένου από το οποίο θα πρέπει να χρησιμοποιηθεί η ετικέτα του. Ο αριθμός ενός αντικειμένου είναι η θέση του στην προβολή του αρχείου εντολών του εργαλείου, αρχίζοντας από το 1 για το πρώτο αντικείμενο-παράμετρο. Αν ένα εργαλείο έχει τρία αντικείμενα-παραμέτρους, τα αντικείμενα-παράμετροι αριθμούνται από το 1 μέχρι το 3 και ο αριθμός του πρώτου βήματος είναι το 4.

Για παράδειγμα, η παρακάτω μεταβλητή ετικέτα συνδυάζει τις ετικέτες του πρώτου και του δεύτερου αντικειμένου-παραμέτρου του εργαλείου:

={1}{2}

| Ως δεύτερο παράδειγμα, αν δημιουργήσετε ένα εργαλείο για την κατασκευή του βαρύκεντρου ενός τριγώνου, μπορείτε να ρυθμίσετε την ετικέτα του βαρύκεντρου που προκύπτει με τρόπο ώστε, αν το εργαλείο χρησιμοποιείται στα σημεία A, B και Γ, το βαρύκεντρο να λαμβάνει την ετικέτα Ζ ABΓ. Για να πετύχετε κάτι τέτοιο, ορίστε την ετικέτα του βαρύκεντρου στο εργαλείο σε =Ζ[{1}{2}{3}]

Οι αγκύλες στο τέλος μιας ετικέτας δείχνουν ότι το τμήμα της ετικέτας μέσα στις αγκύλες θα πρέπει να εμφανίζεται ως δείκτης.

Για να ορίσετε μεταβλητή ετικέτα για ένα αντικείμενο του εργαλείου, χρησιμοποιήστε το μενού Προσαρμοσμένα εργαλεία για να εμφανιστεί η προβολή του αρχείου εντολών του εργαλείου. Κάντε διπλό κλικ στο βήμα που θα έπρεπε να έχει τη μεταβλητή ετικέτα για να εμφανίσετε τις Ιδιότητές του. Στην καρτέλα επιλογών ‘Ιδιότητες | Ετικέτα’, εισαγάγετε την επιθυμητή ετικέτα και επιλέξτε το πλαίσιο επιλογής ‘Χρήση ετικέτας σε σχέδια’.

Όταν δημιουργείτε μία μεταβλητή ετικέτα για ένα αντικείμενο που κατασκευάζεται, φροντίστε να ορίσετε μέσα στις αγκύλες μόνον τα αντικείμενα από τα οποία εξαρτάται το αντικείμενο που λαμβάνει ετικέτα. Διαφορετικά, είναι πιθανόν το αντικείμενο που λαμβάνει την ετικέτα να κατασκευαστεί πριν από κάποιο από τα αντικείμενα που καθορίζουν την ετικέτα του και η μεταβλητή ετικέτα δεν θα δημιουργηθεί σωστά.

Βλέπε επίσης:

Προσαρμοσμένα εργαλεία

Μενού Προσαρμοσμένα εργαλεία

Ιδιότητες ετικέτας