Περιγραφή των μενού > Μενού Μετασχηματισμός > Επιλογή διανύσματος |

Επιλέγει για μελλοντικές μεταφορές το διάνυσμα που καθορίζεται από τα δύο σημεία που επιλέχτηκαν πιο πρόσφατα. Το πρώτο από αυτά τα δύο σημεία είναι το αρχικό σημείο του διανύσματος και το δεύτερο είναι το τελικό σημείο του διανύσματος.

Μπορείτε επίσης να επιλέξετε διάνυσμα αφού επιλέξετε την εντολή Μεταφορά. Έχοντας ανοικτό το πλαίσιο διαλόγου ‘Μεταφορά’, κάντε κλικ πάνω στo επιθυμητό αρχικό σημείο και στο επιθυμητό τελικό σημείο μέσα στο σχέδιό σας.

Όταν επιλέξετε αυτήν την εντολή, θα δείτε ένα σύντομο κινούμενο γραφικό από το αρχικό προς το τελικό σημείο που επιβεβαιώνει ότι το διάνυσμα έχει επιλεχθεί.

Όταν έχετε επιλέξει διάνυσμα, οι επόμενες μεταφορές για τις οποίες ορίζετε ‘Διάνυσμα μεταφοράς: Επιλεγμένο’ θα βασίζονται σε αυτό το διάνυσμα. Αυτές οι μεταφορές θα μετατοπίζουν αντικείμενα κατά απόσταση ίση με την απόσταση από το αρχικό έως το τελικό σημείο και προς την ίδια κατεύθυνση με την κατεύθυνση από το αρχικό προς το τελικό σημείο.

Για παράδειγμα, αν επιλέξετε το διάνυσμα από το A έως B όπως στο παράδειγμα δεξιά και στη συνέχεια εκτελέσετε μεταφορά του τριγώνου ΓΔE, το αποτέλεσμα θα είναι ένα δεύτερο τρίγωνο μετατοπισμένο κατά την απόσταση από το A έως το B και στην κατεύθυνση από το A έως το B. Καθώς μετακινείτε το διάνυσμα σύροντας τα σημεία A ή B, αναπροσαρμόζεται αντίστοιχα και η θέση του ειδώλου μεταφοράς του τριγώνου ΓΔE.

Βλέπε επίσης:

Εντολές ‘Επιλογή...

Μεταφορά

Εργαλείο βέλους μεταφοράς

Μετασχηματισμοί και σύρσιμο αντικειμένων

Επιλογή και αναίρεση επιλογής αντικειμένων