Περιγραφή των μενού > Μενού Μετασχηματισμός > Μεταφορά > Πώς ... κατασκευάζουμε τμήμα σταθερού μήκους |

Κάποιες φορές χρειάζεται να κατασκευάσουμε ένα ευθύγραμμο τμήμα σταθερού μήκους, για παράδειγμα, ένα τμήμα μήκους ακριβώς 1,5 εκ. Αν και θα μπορούσατε να δημιουργήσετε ένα τμήμα με το εργαλείο σχεδίασης τμημάτων, να μετρήσετε το μήκος του και να σύρετε το ένα άκρο μέχρι το μήκος του να είναι 1,5 εκ., αυτό το τμήμα δεν θα ήταν κατασκευασμένο να έχει σταθερό μήκος 1,5 εκ. Όταν, δηλαδή, θα σύρατε ένα άκρο του και πάλι θα μεταβαλλόταν το μήκος του.

Για να σταθεροποιήσετε το μήκος ενός τμήματος στο Sketchpad, πρέπει να κατασκευάσετε το τμήμα με τέτοιον τρόπο ώστε όταν το σύρετε να μην μπορεί να αλλάξει το μήκος του. Για ένα οποιοδήποτε μήκος, ο ευκολότερος τρόπος να το πετύχετε αυτό είναι με το μενού Μετασχηματισμός.

1. | Δημιουργήστε ένα σημείο A μέσα στο σχέδιό σας.

2. | Επιλέξτε το σημείο A και χρησιμοποιήστε την εντολή Μεταφορά από το μενού Μετασχηματισμός. Στο πλαίσιο διαλόγου, πληκτρολογήστε το σταθερό μήκος ως απόσταση κατά την οποία θέλετε να μεταφερθεί το σημείο A.

3. | Κάντε κλικ στην επιλογή ‘Μεταφορά’.

Το Sketchpad κατασκευάζει ένα νέο σημείο A' ως είδωλο μεταφοράς του A κατά την απόσταση που πληκτρολογήσατε (1,5 εκ.). Χρησιμοποιώντας τώρα το εργαλείο σχεδίασης τμημάτων, κατασκευάστε το τμήμα μεταξύ των σημείων A και A'. Άσχετα από το πώς σύρετε οποιοδήποτε από τα άκρα, το μήκος του τμήματος παραμένει 1,5 εκ., διότι έχει κατασκευαστεί ώστε να έχει πάντα αυτό το μήκος.

Σημειώστε ότι αυτά τα βήματα σας δίνουν σταθερό μήκος και σταθερό προσανατολισμό. Αν θέλετε ένα τμήμα σταθερού μήκους αλλά με προσανατολισμό που να μπορείτε να τον αλλάξετε, κατασκευάστε έναν κύκλο με ακτίνα AA'. Στη συνέχεια κατασκευάστε μία δεύτερη ακτίνα από το A προς οποιοδήποτε σημείο B πάνω στον κύκλο. Το τμήμα AB μπορεί τώρα να συρθεί προς οποιονδήποτε προσανατολισμό διατηρώντας το σταθερό μήκος, διότι όλες οι ακτίνες του κύκλου έχουν το ίδιο μήκος και ο κύκλος είναι κατασκευασμένος να έχει πάντα ακτίνα σταθερού μήκους AA'.

Βλέπε επίσης:

Ευθύγραμμα τμήματα, ημιευθείες και ευθείες γραμμές

Κύκλοι και τόξα

Πώς ... κατασκευάζουμε γωνία σταθερού μέτρου

Μενού Κατασκευή

Σύρσιμο αντικειμένων

Επιλογή και αναίρεση επιλογής αντικειμένων

Εργαλεία βέλους επιλογής