Προχωρημένα θέματα > JavaSketchpad και Δυναμική Γεωμετρία βασισμένη στον Παγκόσμιο Ιστό > Δημιουργία ιστοσελίδας με JavaSketchpad |

Από τη στιγμή που εντοπίσετε τον φάκελό σας JSP, είστε έτοιμοι να χρησιμοποιήσετε το The Geometer’s Sketchpad, για να δημιουργήσετε την πρώτη ιστοσελίδα σας με JavaSketchpad:

Αν είναι η πρώτη σας φορά που δημιουργείτε ένα σχέδιο στο JavaSketchpad, αρχίστε με μία απλή κατασκευή όπως το τρίγωνο.

1. | Ανοίξτε το Sketchpad.

2. | Δημιουργήστε ή ανοίξτε ένα σχέδιο το οποίο περιέχει την κατασκευή την οποία θέλετε να παρουσιάσετε σε μία ιστοσελίδα.

3. | Αλλάξτε το μέγεθος του παραθύρου του σχεδίου, έτσι ώστε να είναι στο μέγεθος της εικόνας που προορίζετε για την ιστοσελίδα σας. Προσαρμόστε την κατασκευή σας, έτσι ώστε να εμφανίζεται όπως θα θέλατε να την δουν αρχικά οι επισκέπτες σας.

Το μέγεθος της εικόνας στην ιστοσελίδα σας είναι το ίδιο με το μέγεθος του παραθύρου του σχεδίου σας τη στιγμή που αποθηκεύσατε το αρχείο HTML. Φροντίστε να μειώσετε το μέγεθος του παραθύρου πριν την αποθήκευση, εκτός αν θέλετε ιστοσελίδες με πολύ μεγάλα σχέδια!

4. | Επιλέξτε Αποθήκευση από το μενού Αρχείο και αποθηκεύστε το έγγραφό σας όπως συνήθως. Με αυτόν τον τρόπο θα έχετε ένα αποθηκευμένο αντίγραφο του σχεδίου από το οποίο πρόκειται να δημιουργήσετε την ιστοσελίδα.

5. | Επιλέξτε Αποθήκευση ως από το μενού Αρχείο.

Συντόμευση: Αν κρατήσετε πατημένο το πλήκτρο Shift ενώ ανοίγετε το μενού Αρχείο, η Αποθήκευση ως μετατρέπεται σε Αποθήκευση ως HTML.

6. | Στο πλαίσιο διαλόγου ‘Αποθήκευση ως’, αλλάξτε τη μορφή αρχείου ή πληκτρολογήστε Έγγραφο HTML/JavaSketchpad.

Πριν την αποθήκευση, βεβαιωθείτε ότι έχετε μεταβεί στον φάκελο που περιέχει τον κατάλογο JSP. Εφόσον βρίσκεστε στη σωστή θέση, πληκτρολογήστε ένα κατάλληλο όνομα αρχείου και κάντε κλικ στην ‘Αποθήκευση’.

Το Sketchpad δημιουργεί μία νέα ιστοσελίδα —ένα αρχείο HTML— το οποίο περιγράφει το σχέδιο του Sketchpad.

Σημείωση: Το Sketchpad δεν μπορεί να ανοίξει έγγραφα HTML, οπότε η αποθήκευση του εγγράφου σας ως αρχείο HTML δεν αποθηκεύει το έγγραφό σας με τρόπο που να μπορεί να ανοιχτεί ξανά από το Sketchpad. Αυτός είναι ο λόγος για τον οποίο κάνατε τη συνηθισμένη αποθήκευση στο βήμα 4 παραπάνω.

7. | Υποθέτοντας ότι όλα πηγαίνουν καλά, το Sketchpad θα σας ρωτήσει αν θέλετε να δείτε την ιστοσελίδα στον φυλλομετρητή ιστού που διαθέτετε. Κάντε κλικ στο Ναι.

8. | Ανοίγει ο φυλλομετρητής ιστού και εμφανίζει την ιστοσελίδα. Την πρώτη φορά που ο φυλλομετρητής ανοίγει μία σελίδα η οποία περιέχει σχέδια του JavaSketchpad, ενδέχεται να χρειαστεί μερικά δευτερόλεπτα μέχρι να φορτώσει τη βοηθητική εφαρμογή.

9. | Μόλις εμφανιστεί το σχέδιό σας, σύρετε τα ανεξάρτητα σημεία του για να εξερευνήσετε την κατασκευή σας. Έχετε δημιουργήσει με επιτυχία την πρώτη ιστοσελίδα σας Δυναμικής Γεωμετρίας!

Βλέπε επίσης:

Τι μπορεί να πάει στραβά

Παρουσίαση της δημοσίευσης στον Παγκόσμιο Ιστό

Τροποποίηση και δημοσίευση των σελίδων σας

Βασική δομή του Φακέλου JavaSketchpad