Περιγραφή των μενού > Μενού Μετασχηματισμός > Αυξομείωση |

Κατασκευάζει ένα είδωλο αυξομείωσης του επιλεγμένου αντικείμενου(των επιλεγμένων αντικειμένων). Σε ένα είδωλο αυξομείωσης χρησιμοποιείται ένας συγκεκριμένος λόγος για να μετακινηθεί κάθε σημείο του αρχικού αντικειμένου πιο κοντά ή πιο μακριά από το σημείο-κέντρο. Αν ο λόγος είναι μεγαλύτερος του 1, τα σημεία του ειδώλου βρίσκονται πιο πέρα από το κέντρο σε σύγκριση με τα αρχικά σημεία και το είδωλο είναι μεγαλύτερο από το αρχικό αντικείμενο. Αν ο λόγος είναι μικρότερος του 1, τα σημεία του ειδώλου βρίσκονται πιο κοντά στο κέντρο και το είδωλο είναι μικρότερο.

Το Sketchpad διαθέτει και εργαλείο βέλους αυξομείωσης και εντολή Αυξομείωση. Όταν χρησιμοποιείτε το εργαλείο, αυξομειώνετε το αρχικό αντικείμενο. Όταν χρησιμοποιείτε την εντολή, δημιουργείτε ένα νέο αντικείμενο –το είδωλο αυξομείωσης του αρχικού αντικειμένου.

Για να αυξομειώσετε τις διαστάσεις αντικειμένων:

1. | Αν δεν έχετε ήδη επιλέξει κέντρο για το μετασχηματισμό σας, επιλέξτε ένα σημείο που θα αποτελεί το κέντρο αυξομείωσης και χρησιμοποιήστε την εντολή Επιλογή κέντρου από το μενού Μετασχηματισμός. Ο άλλος τρόπος είναι να κάνετε διπλό κλικ στο επιθυμητό σημείο-κέντρο με το εργαλείο βέλους επιλογής.

Ένα σύντομο κινούμενο γραφικό δείχνει ότι το σημείο έχει επιλεχθεί ως κέντρο για επόμενες περιστροφές και αυξομειώσεις.

Αν εκτελέσετε αυξομείωση χωρίς πρώτα να έχετε επιλέξει κέντρο, το Sketchpad θα επιλέξει κέντρο μόνο του.

2. | Επιλέξτε το αντικείμενο(τα αντικείμενα) που θέλετε να αυξομειωθούν.

3. | Επιλέξτε την εντολή Αυξομείωση από το μενού Μετασχηματισμός.

Στην οθόνη σας εμφανίζεται το πλαίσιο διαλόγου ‘Αυξομείωση’ και το είδωλο αυξομείωσης των επιλογών σας.

4. | Επιλέξτε είτε ‘Σταθερό λόγο’ ή ‘Επιλεγμένο λόγο’, όπως περιγράφεται παρακάτω.

5. | Μπορείτε να κάνετε κλικ σε ένα σημείο μέσα στο σχέδιο για να αλλάξετε το επιλεγμένο κέντρο ή μπορείτε να κάνετε κλικ σε μία μέτρηση χωρίς μονάδες μέτρησης για να ορίσετε τον επιλεγμένο συντελεστή κλίμακας ή μπορείτε να κάνετε κλικ σε δύο τμήματα για να ορίσετε τον επιλεγμένο λόγο τμημάτων.

6. | Όταν τελειώσετε με τις επιλογές που θέλετε και αφού πληκτρολογήσετε όποιες τιμές απαιτούνται, κάντε κλικ στην ‘Αυξομείωση’.

Εμφανίζεται το είδωλο αυξομείωσης.

Σταθερό λόγο

Επιλέξτε αυτή τη δυνατότητα για να πληκτρολογήσετε ένα σταθερό λόγο πληκτρολογώντας αριθμητή και παρονομαστή.

Λόγος μικρότερος του 1 έχει ως αποτέλεσμα είδωλο μικρότερο από το αρχικό αντικείμενο, ενώ λόγος μεγαλύτερος του 1 έχει ως αποτέλεσμα είδωλο μεγαλύτερο από το αρχικό αντικείμενο.

Επιλεγμένο λόγο

Επιλέξτε αυτή τη δυνατότητα για να αυξομειώσετε την επιλογή σας με βάση έναν επιλεγμένο λόγο τμημάτων ή συντελεστή κλίμακας που έχετε καθορίσει χρησιμοποιώντας την εντολή Επιλογή λόγου. Αυτή η επιλογή είναι απενεργοποιημένη αν δεν έχετε επιλέξει ήδη κάποιον λόγο. Ωστόσο, αν θέλετε να χρησιμοποιήσετε το λόγο δύο τμημάτων που υπάρχουν μέσα στο σχέδιό σας, μπορείτε να κάνετε κλικ σε αυτά τα τμήματα τώρα για να τα επιλέξετε. Παρομοίως, αν θέλετε να χρησιμοποιήσετε ένα μετρημένο συντελεστή κλίμακας που υπάρχει στο σχέδιό σας, μπορείτε να κάνετε κλικ σε αυτή τη μέτρηση τώρα για να την επιλέξετε.

Βλέπε επίσης:

Επιλογή κέντρου

Επιλογή λόγου

Εργαλείο βέλους αυξομείωσης

Εργαλείο βέλους περιστροφής

Μετασχηματισμοί και σύρσιμο αντικειμένων

Επιλογή και αναίρεση επιλογής αντικειμένων

Χρήση των τιμών

Αντικείμενα