Νέες λειτουργίες > Αν έχετε χρησιμοποιήσει την έκδοση 3 > Χρήση προσαρμοσμένων εργαλείων για προσαρμοσμένους μετασχηματισμούς |

Αν χρησιμοποιούσατε προσαρμοσμένους μετασχηματισμούς στην έκδοση 3, θυμηθείτε ότι σε εκείνη την έκδοση ορίζατε τον προσαρμοσμένο μετασχηματισμό επιλέγοντας κάποιο αντικείμενο και το είδωλο μετασχηματισμού του. Ο προσαρμοσμένος μετασχηματισμός συγκρατούσε στη μνήμη όλες τις επιλεγμένες παραμέτρους του μετασχηματισμού: τις γωνίες, τους άξονες συμμετρίας, τα κέντρα, τους συντελεστές κλίμακας και λοιπά. Για να δημιουργήσετε ένα προσαρμοσμένο εργαλείο της έκδοσης 4 που αναδημιουργεί κάποιον μετασχηματισμό της έκδοσης 3, επιλέξτε το αρχικό αντικείμενο και το είδωλο, επιλέξτε κι εμφανίστε τις ετικέτες όλων των επιλεγμένων παραμέτρων του μετασχηματισμού και είστε έτοιμοι να δημιουργήσετε το προσαρμοσμένο εργαλείο που θέλετε. Το αρχικό αντικείμενο και οι παράμετροι του μετασχηματισμού θα μετατραπούν σε αντικείμενα-παραμέτρους στο προσαρμοσμένο εργαλείο και θα χρησιμοποιηθούν από αυτό το εργαλείο για την κατασκευή του κατάλληλου ειδώλου. Στη συνέχεια, στην Προβολή αρχείου εντολών του προσαρμοσμένου εργαλείου ορίστε μία-μία όλες τις παραμέτρους του μετασχηματισμού (τους άξονες συμμετρίας, τα κέντρα και λοιπά), ώστε να αντιστοιχιστούν αυτόματα με αντικείμενα που έχουν την ίδια ετικέτα. Το προσαρμοσμένο εργαλείο που προκύπτει θα συμπεριφέρεται ακριβώς όπως ένας προσαρμοσμένος μετασχηματισμός της έκδοσης 3 στο σχέδιο όπου δημιουργήθηκε, αλλά θα μπορεί να χρησιμοποιηθεί και σε άλλα σχέδια επίσης. (Όταν χρησιμοποιείτε το εργαλείο σε άλλα έγγραφα, θα πρέπει να αντιστοιχίζετε τις παραμέτρους του επιλεγμένου μετασχηματισμού σε νέα αντικείμενα.) Αυτή η τεχνική είναι αποτελεσματική ακόμη κι αν το αρχικό αντικείμενο και το είδωλό σας σχετίζονται μεταξύ τους με κατασκευές ή μετασχηματισμούς που δεν μπορούσαν να εκφραστούν από κάποιον προσαρμοσμένο μετασχηματισμό της έκδοσης 3.

Βλέπε επίσης:

Προσαρμοσμένα εργαλεία

Προβολή αρχείου εντολών

Αυτόματη αντιστοίχιση εντός Αντικειμένου-παραμέτρου

Αξιοποίηση των εργασιών σας από την έκδοση 3