Στοιχεία του προγράμματος > Έγγραφα > Παράθυρα εγγράφων |

Παραπάνω εμφανίζεται ένα παράθυρο εγγράφου του Sketchpad. Το παράθυρο περιέχει μία επιφάνεια σχεδίασης μέσα στην οποία κατασκευάζετε μαθηματικά σχήματα καθώς και διάφορα κουμπιά ελέγχου με τα οποία μπορείτε να διαχειρίζεστε το παράθυρο και το σχέδιο.

Γραμμή τίτλου: Σύρετέ την, για να μετακινήσετε το παράθυρο στην οθόνη.

Κουμπί Κλείσιμο: Κάντε κλικ, για να κλείσετε το παράθυρο.

Ετικέτες σελίδων: Κάντε κλικ, για να αλλάξετε σελίδα (υπάρχει μόνο όταν το έγγραφό σας έχει περισσότερες από μία σελίδες).

Διαχωριστικό ετικετών σελίδων: Σύρετέ το, για να δημιουργήσετε περισσότερο ή λιγότερο χώρο για τις ετικέτες σελίδων (υπάρχει μόνο όταν το έγγραφό σας έχει περισσότερες από μία σελίδες).

Γραμμές κύλισης: Κάντε κλικ ή σύρετε, για να μετακινηθείτε στο παράθυρο με κύλιση.

Επειδή ορισμένα αντικείμενα του σχεδίου, όπως ευθείες και ημιευθείες, εκτείνονται πέρα από την επιφάνεια που μπορεί να εμφανιστεί κανονικά με τις γραμμές κύλισης, μπορείτε πάντα να πατάτε τα κουμπιά στη γραμμή κύλισης, ακόμη κι αν αυτή έχει φτάσει στο τέρμα της.

Περιοχή αλλαγής μεγέθους: Σύρετε, για να αλλάξετε το μέγεθος του παραθύρου.

Περίγραμμα παραθύρου: Σύρετε οποιοδήποτε περιθώριο του παραθύρου, για να αλλάξετε το μέγεθος του παραθύρου.

Κουμπί Μεγιστοποίηση: Κάντε κλικ, για να μεγεθύνετε το παράθυρο στις μέγιστες δυνατές διαστάσεις.

Κουμπί Ελαχιστοποίηση: Κάντε κλικ, για να μικρύνετε το παράθυρο και να γίνει εικονίδιο.

Σε κάποιους υπολογιστές με λειτουργικό σύστημα Windows μπορείτε μέσα από τις Προτιμήσεις συστήματος να επιλέξετε να προβάλλονται τα σχέδια είτε με την κανονική ποιότητα γραφικών είτε με υψηλή ποιότητα εξομαλυμένων γραφικών. Τα σχέδια έχουν πιο ομαλές γραμμές και καμπύλες στη δεύτερη περίπτωση, αλλά σχεδιάζονται πιο αργά από τα σχέδια που έχουν γραφικά κανονικής ποιότητας.

Βλέπε επίσης:

Σελίδες εγγράφων

Εργαλεία εγγράφου

Προτιμήσεις συστήματος