Νέες λειτουργίες > Αλλαγές μετά την έκδοση 4.00 |

Έχουν προστεθεί διάφορες νέες λειτουργίες στην έκδοση 4 του Sketchpad μετά την αρχική κυκλοφορία της. Οι σημαντικότερες νέες λειτουργίες περιγράφονται παρακάτω. Κάθε φορά που ενημερώνετε την εφαρμογή σας με την τελευταία έκδοση του Sketchpad, διαβάστε αυτή τη σελίδα, για να ελέγξετε αν υπάρχουν νέες λειτουργίες.

Μία λεπτομερής λίστα με τις αλλαγές μεταξύ της μίας έκδοσης του Sketchpad και της επόμενης έκδοσης, όπου βλέπετε και τις βελτιώσεις και διορθώσεις μικρών σφαλμάτων, υπάρχει διαθέσιμη στον παγκόσμιο ιστό στη διεύθυνση: http://www.keypress.com/sketchpad/produpdates.html.

Νέα στοιχεία στην έκδοση 4.07 (Καλοκαίρι 2006)

• | Το Sketchpad είναι πλέον εφαρμογή Universal. (Οι εφαρμογές Universal τρέχουν εγγενώς σε υπολογιστές Macintosh με επεξεργαστή της Intel.)

• | Το μενού Βοήθεια του Sketchpad έχει πλέον άμεσους συνδέσμους με το Κέντρο Υποστήριξης του Sketchpad και με τα έγγραφα δειγμάτων του Sketchpad.

• | Έχουν προστεθεί ορισμένα νέα έγγραφα δειγμάτων, ενώ άλλα έχουν αναθεωρηθεί σε μεγάλο βαθμό. Επιπλέον, έχουν διορθωθεί πολλά ζητήματα που αφορούσαν τη διαμόρφωση και τη σύνταξη των εγγράφων δειγμάτων του Sketchpad.

Νέα στοιχεία στην έκδοση 4.06 (Μάρτιος 2004)

• | Όταν εγκατασταθεί αυτή η έκδοση σε υπολογιστή στον οποίο δεν έχει χρησιμοποιηθεί πιο πριν το Sketchpad, τα εξομαλυμένα γραφικά ενεργοποιούνται ως προεπιλογή. (Δεν γίνεται καμία αλλαγή στις υπάρχουσες ρυθμίσεις εξομάλυνσης γραφικών όταν ενημερώνεται μία προηγούμενη έκδοση του Sketchpad με την έκδοση 4.06). Τα εξομαλυμένα γραφικά βελτιώνουν την εμφάνιση των αντικειμένων του Sketchpad, σε βάρος, όμως, της λειτουργίας του προγράμματος, το οποίο γίνεται πιο αργό. Χρησιμοποιήστε την καρτέλα επιλογών Σύστημα στις Σύνθετες προτιμήσεις, για να δείτε ή να αλλάξετε αυτή τη ρύθμιση.

Νέα στοιχεία στην έκδοση 4.04 (Μάρτιος 2003)

• | Μπορείτε πλέον να αλλάξετε την ετικέτα μιας ολόκληρης ομάδας αντικειμένων με μία κίνηση. Δείτε τη νέα εντολή Ετικέτα... για λεπτομέρειες.

• | Μπορείτε να εμφανίζετε τα σχέδια με εξομαλυμένα γραφικά υψηλής ποιότητας. Δείτε τις Προτιμήσεις συστήματος για λεπτομέρειες.

• | Μπορείτε να ευθυγραμμίσετε μία ομάδα αντικειμένων κειμένου (λεζάντες, μετρήσεις, παραμέτρους, υπολογισμούς, συναρτήσεις και κουμπιά ενεργειών), έτσι ώστε η αριστερή πλευρά τους να είναι στοιχισμένη και η κατακόρυφη απόστασή τους ομοιόμορφη. Δείτε Ευθυγράμμιση αντικειμένων κειμένου για λεπτομέρειες.

• | Μπορείτε να χρησιμοποιήσετε το πλήκτρο Shift, για να αλλάξετε την εντολή Αποθήκευση ως σε Αποθήκευση ως HTML. Δείτε την εντολή Αποθήκευση ως για λεπτομέρειες.

• | Υπάρχουν πολλά νέα και αναθεωρημένα έγγραφα δειγμάτων.

• | Μπορείτε να χρησιμοποιήσετε μία γραμμή εντολών, για να ορίσετε τον φάκελο που θα χρησιμοποιήσει το Sketchpad όταν το ανοίξετε πρώτη φορά ή όταν αποθηκεύσετε ένα σχέδιο. Δείτε τις Ιδέες για πολύ ικανούς χρήστες για λεπτομέρειες.

Νέα στοιχεία στην έκδοση 4.03 (Αύγουστος 2002)

• | Μπορείτε πλέον να αλλάξετε τις διαστάσεις μιας λεζάντας, ώστε να αλλάξει η ροή του κειμένου που περιέχει. Δείτε Εργασία με λεζάντες για λεπτομέρειες.

• | Μπορείτε πλέον να αποθηκεύσετε ένα σχέδιο με μορφή αρχείου γραφικών, ως Εμπλουτισμένο μετα-αρχείο (.emf) ή ως Μετα-αρχείο των Windows (.wmf). Δείτε Εξαγωγή ως Μετα-αρχείο για λεπτομέρειες.

Νέα στοιχεία στην έκδοση 4.02 (Μάιος 2002)

• | Μπορείτε πλέον να αποτυπώσετε τα δεδομένα ενός πίνακα, αλλά και να τα αντιγράψετε, για να χρησιμοποιηθούν σε άλλα προγράμματα. Δείτε Πίνακες για λεπτομέρειες.

Νέα στοιχεία στην έκδοση 4.01 (Ιανουάριος 2002)

• | Μπορείτε πλέον να χρησιμοποιήσετε μία γραμμή εντολών, για να ορίσετε μία απόλυτη διαδρομή (όχι απλώς μία σχετική διαδρομή) για εναλλακτικό φάκελο εργαλείων. Δείτε Εναλλακτικοί Φάκελοι εργαλείων και Σημαίες στη γραμμή εντολών για λεπτομέρειες.

• | Ο Φάκελος εργαλείων υποστηρίζει πλέον συντομεύσεις: Ο ίδιος ο Φάκελος εργαλείων μπορεί πλέον να είναι συντόμευση, αλλά και να περιέχει συντομεύσεις για σχέδια.

Νέα στοιχεία στην έκδοση 4.00 (Νοέμβριος 2001)

Διάφορες λειτουργίες του Sketchpad ολοκληρώθηκαν μετά την εκτύπωση του Εγχειριδίου Αναφοράς και δεν περιγράφονται στην αρχική του κυκλοφορία. Σε αυτές περιλαμβάνονται οι πίνακες (που χρησιμοποιούνται για τη συλλογή των τιμών από μετρήσεις) καθώς και ορισμένες προχωρημένες ενέργειες με κείμενο.

Πίνακες

Μπορείτε να συγκεντρώσετε σε έναν πίνακα μετρήσεις που έχετε κάνει στο σχέδιό σας. Δημιουργήστε έναν πίνακα επιλέγοντας μία ή περισσότερες μετρήσεις και χρησιμοποιώντας την εντολή Πινακοποίηση από το μενού Γράφημα. Μπορείτε να συλλέξετε μετρήσεις σε έναν πίνακα με δικές σας ενέργειες ή αυτόματα καθώς μεταβάλλεται η μέτρηση. Επίσης, δημιουργούνται πίνακες μεταβαλλόμενων τιμών αυτόματα αν δημιουργήσετε μία επανάληψη στην οποία μεταβάλλονται μία ή περισσότερες τιμές.

Βλέπε επίσης:

Πίνακες

Πινακοποίηση

Επανάληψη

Προχωρημένες ενέργειες με κείμενο

Η εντολή Συγχώνευση κειμένου σάς δίνει τη δυνατότητα να συγχωνεύσετε διάφορα αντικείμενα που περιέχουν κείμενο (αντικείμενα με ετικέτα, μετρήσεις ή λεζάντες) σε μία και μοναδική σύνθετη λεζάντα, όπως περιγράφει το Εγχειρίδιο Αναφοράς. Πρόσφατες προσθήκες νέων λειτουργιών για πολύ ικανούς χρήστες προσφέρουν τη δυνατότητα να προσαρτήσετε μία μέτρηση ή μία λεζάντα σε κάποιο σημείο, έτσι ώστε η θέση του να καθορίζεται από κάποια γεωμετρική κατασκευή, αλλά και να δημιουργήσετε συγχωνευμένες λεζάντες με ειδική μαθηματική μορφοποίηση (όπως κλάσματα, σύμβολα γεωμετρικών στοιχείων και λοιπά).

Βλέπε επίσης:

Συγχώνευση κειμένου

Σύνθετες λεζάντες

Συγχώνευση κειμένου σε σημείο

Συγχώνευση κειμένου με προσαρμοσμένο πρότυπο

Προχωρημένα θέματα για κείμενο

Παλέτα κειμένου