Προχωρημένα θέματα > Ιδέες για πολύ ικανούς χρήστες > Η δομή των μενού στο Sketchpad |

Τα μενού του Sketchpad είναι διαταγμένα ανά θεματική ενότητα. Ενώ τα μενού Αρχείο, Επεξεργασία και Προβολή περιέχουν εντολές που σχετίζονται με τα έγγραφα και τη ροή της εργασίας σας στο Sketchpad, τα υπόλοιπα μενού και τα άλλα εργαλεία έχουν περισσότερο μαθηματικό χαρακτήρα. Το καθένα από αυτά τα μενού παρουσιάζει μία διακριτή μαθηματική οπτική γωνία και εντολές που συμβαδίζουν με αυτήν την οπτική γωνία. Αν εξοικειωθείτε με τη δομή της οργάνωσής τους, θα σας είναι πιο εύκολο να προγραμματίσετε την προσέγγισή σας σε ένα δεδομένο πρόβλημα κατασκευής ή μία μαθηματική αναζήτηση.

• | Τα εργαλεία διαβήτη και σχεδίασης ευθύγραμμων αντικειμένων στην εργαλειοθήκη προσφέρουν τα θεμελιώδη εργαλεία του διαβήτη και του κανόνα της Ευκλείδειας γεωμετρίας.

Επειδή το εργαλείο διαβήτη δεν διατηρεί σταθερή την ακτίνα, από τεχνική άποψη εξασφαλίζει έναν διαβήτη μεταβλητού ανοίγματος, κι όχι έναν διαβήτη μη μεταβλητού ανοίγματος.

• | Το μενού Κατασκευή περιέχει πρόσθετες εντολές για εργασία με διαβήτη και κανόνα της Ευκλείδειας γεωμετρίας. (Πολλά από τα αντικείμενα που δημιουργείτε με τις εντολές αυτού του μενού θα μπορούσαν να κατασκευαστούν μόνο με τα εργαλεία διαβήτη και σχεδίασης ευθύγραμμων αντικειμένων, αν και ορισμένα θα χρειαζόταν πολλά βήματα για να δημιουργηθούν με αυτά τα εργαλεία.) Ενώ η εντολή Κύκλου από το κέντρο+σημείο είναι ισοδύναμη με το εργαλείο διαβήτη, η εντολή Κύκλου από το κέντρο+ακτίνα σας δίνει τη δυνατότητα να κατασκευάσετε κύκλους με επιλεγμένη ακτίνα, λειτουργώντας ως διαβήτης μη μεταβλητού ανοίγματος μάλλον, παρά ως διαβήτης μεταβλητού ανοίγματος.

• | Το μενού Μετασχηματισμός περιέχει εντολές οι οποίες έχουν ληφθεί από τον τομέα της γεωμετρίας μετασχηματισμών. Χρησιμοποιήστε τις για να κατασκευάσετε ή να διερευνήσετε συμμετρίες κι άλλες σχέσεις μετασχηματισμού. Μπορείτε να καθορίσετε τις παραμέτρους του μετασχηματισμού (όπως γωνίες περιστροφής ή συντελεστές κλίμακας της αυξομείωσης), είτε γεωμετρικά, με αναφορά σε υπάρχοντα αντικείμενα, είτε μετρικά, με εισαγωγή αριθμητικών γωνιών και μηκών (ή με αναφορά σε αριθμητικές τιμές και υπολογισμούς που έχουν ήδη οριστεί μέσα στο σχέδιό σας).

Δεδομένου ότι η γεωμετρία με διαβήτη και κανόνα δεν περιλαμβάνει εργαλεία καθορισμού του μήκους με μέτρηση, δεν έχετε τη δυνατότητα να κατασκευάσετε ένα ευθύγραμμο τμήμα δοσμένου μήκους –-π.χ. 5,0 εκ.–- χρησιμοποιώντας μόνο το μενού Κατασκευή. Ωστόσο, επειδή οι ενέργειες του μενού Μετασχηματισμός είναι μετρικής φύσης, μπορείτε να χρησιμοποιείτε τις εντολές του για να επιτύχετε ένα τέτοιο αποτέλεσμα.

• | Οι εντολές στο μενού Μέτρηση συνεχίζουν τη μετρική θεματική ενότητα και προσφέρουν ποικιλία τρόπων καθορισμού των αριθμητικών σχέσεων στην κατασκευή σας. Οι εντολές που εμφανίζονται σε αυτό το μενού πάνω από την εντολή Υπολογισμός μπορούν να θεωρηθούν ως ενέργειες με χάρακα και μοιρογνωμόνιο: Μετρούν αποστάσεις, εμβαδά και γωνίες χρησιμοποιώντας τις μετρικές μονάδες που επιλέγετε στις Προτιμήσεις. Οι εντολές που εμφανίζονται κάτω από την εντολή Υπολογισμός είναι αναλυτικής φύσης και μετρούν ποσότητες σε σχέση με κάποιο (υφιστάμενο ή νεο-οριζόμενο) σύστημα συντεταγμένων.

• | Τέλος, οι εντολές του μενού Γράφημα συνεχίζουν την αναλυτική προοπτική και τη διευρύνουν προς την άλγεβρα και τον λογισμό, προσφέροντας ενέργειες οι οποίες έχουν σχέση με συστήματα συντεταγμένων και μεταβλητές και συναρτήσεις οι οποίες εξετάζονται σε αφηρημένο επίπεδο.

Αν και το καθένα από αυτά τα μενού αντανακλά μία μοναδική μαθηματική προοπτική, στην πορεία οποιασδήποτε δραστηριότητας του Sketchpad μπορείτε να μεταπηδήσετε από μία προοπτική σε άλλη, για να εστιάσετε σε διαφορετικές πτυχές της δραστηριότητάς σας. Συγκεκριμένα, μεταβείτε από μία γεωμετρική ή χωρική οπτική αναπαράσταση σε μία αριθμητική προοπτική με χρήση των εντολών από το μενού Μέτρηση. (Δείτε αυτές τις εντολές ως διαδικασία “μετατροπής των σχημάτων σε αριθμούς.”) Μεταβείτε από τους αριθμούς και πάλι σε γεωμετρικές ή χωρικές οπτικές αναπαραστάσεις (“μετατροπή των αριθμών σε σχέδια”), χρησιμοποιώντας τις εντολές Αποτύπωση με (x, y) και Γραφική παράσταση συνάρτησης ή χρησιμοποιήστε τις εντολές του μενού Μετασχηματισμός με επιλεγμένες αριθμητικές τιμές ως παραμέτρους μετασχηματισμού.

Τέλος, πέρα από τις εντολές οι οποίες παράγουν ή κατασκευάζουν ειδικές μαθηματικές σχέσεις στο σχέδιό σας, κάθε μενού περιλαμβάνει μία εντολή που δημιουργεί τη γενίκευση ενός αυθαίρετου συνόλου τέτοιων σχέσεων με βάση κάποια μεταβολή.

• | Η εντολή Γεωμετρικού τόπου στο μενού Κατασκευή σάς δίνει τη δυνατότητα να αναπαραστήσετε οπτικά τη θέση ενός κατασκευασμένου αντικειμένου με βάση τη μεταβολή της θέσης ενός σημείου.

• | Η εντολή Επανάληψη στο μενού Μετασχηματισμός σάς δίνει τη δυνατότητα να αναπαραστήσετε οπτικά την τροχιά ενός ή περισσότερων αντικειμένων με βάση κάποιο πλήθος επαναλήψεων μιας κατασκευής.

• | Η εντολή Υπολογισμός στο μενού Μέτρηση σας δίνει τη δυνατότητα να εκφράσετε μία γενική σχέση αριθμητικά ανάμεσα σε δύο ή περισσότερες ποσότητες μέτρησης.

• | Η εντολή Γραφική παράσταση συνάρτησης στο μενού Γράφημα σας δίνει τη δυνατότητα να αναπαραστήσετε οπτικά μία γενική συνάρτηση η οποία λαμβάνει τιμές σε ένα μεταβαλλόμενο πεδίο ορισμού.

• | Το Προσαρμοσμένο εργαλείο της εργαλειοθήκης σάς δίνει τη δυνατότητα να γενικεύσετε ένα σύνολο σχέσεων που κατασκευάζονται μεταξύ αντικειμένων δημιουργώντας ένα νέο εργαλείο το οποίο μπορείτε να χρησιμοποιείτε για να επαναλάβετε αυτήν την κατασκευή με ένα νέο σύνολο αντικειμένων.

Η πλήρης γνώση αυτών των προχωρημένων εντολών σάς δίνει τη δυνατότητα να περάσετε πέρα από τις συγκεκριμένες μαθηματικές σχέσεις, τα αντικείμενα, τα εργαλεία και τις εντολές που αποτελούν τα σημεία εκκίνησης του Sketchpad και ανοίγει ένα σύνολο μαθηματικών εργαλείων για καμπύλες, σχήματα και κατασκευές που περιορίζονται μόνο από τη φαντασία σας.

Βλέπε επίσης:

Περιγραφή των μενού

Γεωμετρικού τόπου

Επανάληψη

Υπολογισμός

Γραφική παράσταση συνάρτησης

Αποτύπωση με (x, y)

Προσαρμοσμένα εργαλεία

Παρουσίαση της εργαλειοθήκης