Περιγραφή της εργαλειοθήκης > Προσαρμοσμένα εργαλεία > Παρουσίαση των προσαρμοσμένων εργαλείων |

Τα προσαρμοσμένα εργαλεία είναι εργαλεία που δημιουργείτε εσείς οι ίδιοι ή που δημιουργούν άλλοι χρήστες του Sketchpad και σας τα δίνουν. Ακριβώς όπως το εργαλείο διαβήτη του Sketchpad κατασκευάζει έναν κύκλο εφόσον οριστεί το κέντρο και το σημείο ορισμού της ακτίνας του, έτσι και τα προσαρμοσμένα εργαλεία που δημιουργείτε εσείς μπορούν να κατασκευάσουν σύνθετα σχέδια με οποιοδήποτε βαθμό περιπλοκότητας. Για παράδειγμα, μπορείτε να φτιάξετε ένα προσαρμοσμένο εργαλείο το οποίο να κατασκευάζει τη μεσοκάθετο δοθέντος τμήματος ή άλλο που να κατασκευάζει τον περιγεγραμμένο κύκλο δοθέντος τριγώνου ή ένα άλλο που να κατασκευάζει τετράγωνο όταν δοθούν δύο παρακείμενες κορυφές. Ένα πιο προηγμένο προσαρμοσμένο εργαλείο μπορεί να δημιουργήσει φράκταλ ή την εφαπτομένη σε αυθαίρετο σημείο πάνω σε γραφική παράσταση ή ακόμη και μία περίπλοκη διάταξη πλακόστρωσης. Κάθε προσαρμοσμένο εργαλείο που ορίζετε μπορεί να χρησιμοποιηθεί απεριόριστες φορές σε απεριόριστο αριθμό σχεδίων. Ορίζοντας νέα προσαρμοσμένα εργαλεία, επεκτείνετε τα ενσωματωμένο εργαλεία που σας παρέχει το Sketchpad. Εφόσον μπορείτε να δημιουργήσετε όποιον τύπο ή αριθμό προσαρμοσμένων εργαλείων θέλετε, οι δυνατότητες επέκτασης των εργαλείων του Sketchpad είναι απεριόριστες.

Τα εργαλεία που δημιουργείτε παραμένουν στο έγγραφο στο οποίο τα δημιουργήσατε. Μπορείτε να τα χρησιμοποιήσετε ανά πάσα στιγμή σε αυτό το έγγραφο (εκτός κι αν τα αφαιρέσετε από αυτό), ακριβώς όπως χρησιμοποιείτε τα ενσωματωμένα εργαλεία του Sketchpad –για παράδειγμα, το εργαλείο διαβήτη ή τα εργαλεία σχεδίασης ευθύγραμμων αντικειμένων. Όταν κάποιο έγγραφο που περιέχει προσαρμοσμένα εργαλεία είναι ανοικτό, μπορείτε επίσης να χρησιμοποιήσετε αυτά τα εργαλεία και σε οποιοδήποτε άλλο ανοικτό έγγραφο. Τέλος, μπορείτε να τοποθετήσετε έγγραφα που περιέχουν εργαλεία τα οποία χρησιμοποιείτε συχνά μέσα στον ειδικό Φάκελο εργαλείων στο σκληρό σας δίσκο. Όσα εργαλεία υπάρχουν στον Φάκελο εργαλείων σας θα είναι διαθέσιμα πάντοτε, ακόμη κι όταν τα έγγραφα που περιέχουν αυτά τα εργαλεία δεν είναι ανοικτά στο Sketchpad.

Βλέπε επίσης:

Μενού Προσαρμοσμένα εργαλεία

Δημιουργία προσαρμοσμένου εργαλείου

Πώς φτιάχνουμε εργαλείο για τη μεσοκάθετο

Χρήση προσαρμοσμένου εργαλείου

Προβολή αρχείου εντολών

Εργαλεία εγγράφου

Φάκελος εργαλείων

Επιλογές εγγράφου