Περιγραφή της εργαλειοθήκης > Εργαλεία βέλους επιλογής > Σύρσιμο αντικειμένων > Πώς ... μεγεθύνουμε και σμικρύνουμε ένα σχέδιο |

Ορισμένες φορές ένα σχέδιο μπορεί να έχει τόσες πολλές λεπτομέρειες που να είναι δύσκολο να επιλέξετε το αντικείμενο που θέλετε. Άλλοτε πάλι το σχέδιο μπορεί να είναι τόσο απλωμένο ώστε να μην μπορείτε να τα δείτε όλα μέσα στο παράθυρο του σχεδίου. Αν ψάξετε κάποια εντολή για Μεγέθυνση/Σμίκρυνση, δεν πρόκειται να βρείτε κάτι τέτοιο στο μενού Προβολή του Sketchpad. Ωστόσο, δεν θα χρειαστείτε πραγματικά μια τέτοια εντολή, διότι το Sketchpad διαθέτει το εργαλείο βέλους αυξομείωσης, το οποίο είναι το μαθηματικό ισοδύναμο της μεγέθυνσης/σμίκρυνσης.

Για να μεγεθύνετε ή να σμικρύνετε ένα σχέδιο, αυξάνοντας ή μειώνοντας το μέγεθός του:

1. | Χρησιμοποιήστε την εντολή Επιλογή όλων από το μενού Επεξεργασία για να επιλέξετε ό,τι υπάρχει μέσα στο σχέδιό σας.

Αν δεν έχετε επιλέξει σημείο-κέντρο, το Sketchpad επιλέγει σημείο αυτόματα.

2. | Χρησιμοποιήστε το εργαλείο βέλους αυξομείωσης για να σύρετε όσα αντικείμενα έχουν επιλεχθεί προς το μέρος του επιλεγμένου κέντρου ή μακριά από αυτό. Καθώς θα σύρετε το ποντίκι σας, το σχέδιό σας θα μεγεθύνεται ή θα σμικρύνεται.

Βλέπε επίσης:

Το εργαλείο βέλους αυξομείωσης

Επιλογή όλων

Επιλογή κέντρου

Επιλογή αντικειμένων με το ορθογώνιο πλαίσιο επιλογής