Στοιχεία του προγράμματος > Αντικείμενα > Γεωμετρικοί τόποι > Τροποποίηση γεωμετρικού τόπου |

Μπορείτε να αλλάξετε το χρώμα και το πάχος γραμμής ενός γεωμετρικού τόπου ακριβώς όπως κάνετε και με τα άλλα αντικείμενα, ενώ μπορείτε επίσης να εμφανίσετε και την ετικέτα ενός γεωμετρικού τόπου σημείου. Υπάρχουν επίσης ορισμένες ειδικές τροποποιήσεις που μπορείτε να κάνετε οι οποίες εφαρμόζονται μόνο σε γεωμετρικούς τόπους.

Όταν κατασκευάζεται αρχικά ο γεωμετρικός τόπος, το πλήθος των δειγμάτων του ορίζεται από μία τιμή στην καρτέλα επιλογών ‘Προτιμήσεις | Δειγματοληψία’ στις Σύνθετες προτιμήσεις.

Καθορισμός του αριθμού δειγμάτων

Αφού κατασκευαστεί ένας γεωμετρικός τόπος, μπορείτε να χρησιμοποιήσετε την καρτέλα επιλογών Ιδιότητες | Γραφική παράσταση από την εντολή Ιδιότητες, για να αλλάξετε το πλήθος των δειγμάτων. Σε γενικές γραμμές, όσο μεγαλύτερο είναι το πλήθος των δειγμάτων, τόσο καλύτερη είναι η ποιότητα του γεωμετρικού τόπου, αλλά και πιο αργά μπορεί να συρθεί για να μετακινηθεί.

Συνεχείς και ασυνεχείς γεωμετρικοί τόποι σημείου

Αν ο γεωμετρικός τόπος είναι γεωμετρικός τόπος σημείου, μπορείτε να χρησιμοποιήσετε την καρτέλα επιλογών ‘Ιδιότητες |Γραφική παράσταση’ από τις Ιδιότητες για να ορίσετε το αν ο γεωμετρικός τόπος θα εμφανίζεται με συνεχή μορφή (με τα δείγματα συνεχόμενα το ένα δίπλα στο άλλο) ή με ασυνεχή μορφή (με διακριτή κουκίδα για κάθε δείγμα).

Ο γεωμετρικός τόπος σημείου είναι πολύ απλά ο γεωμετρικός τόπος ενός σημείου, σε αντίθεση με το γεωμετρικό τόπο ενός κύκλου ή μιας ευθείας ή άλλου αντικειμένου.

Αλλαγή μεγέθους ενός γεωμετρικού τόπου σημείου

Αν ένας γεωμετρικός τόπος σημείου βασίζεται σε κλειστή διαδρομή (όπως ο κύκλος) ή σε πεπερασμένη διαδρομή (όπως ένα ευθύγραμμο τμήμα ή ένα τόξο), το πεδίο τιμών του σημείου οδήγησης είναι σταθερό. Αλλά αν η διαδρομή οδήγησης είναι άπειρη και ανοικτή (όπως η ημιευθεία ή ευθεία γραμμή), το πεδίο τιμών του σημείου οδήγησης –άρα και το δυνατό μέγεθος του γεωμετρικού τόπου- είναι απειροστικό! Όπου είναι δυνατόν, το Sketchpad περιορίζει το πεδίο τιμών με βάση το τμήμα της διαδρομής που είναι ορατό στην οθόνη. Αυτός ο γεωμετρικός τόπος σημείου (με ανοικτό πεδίο τιμών στο άπειρο) εμφανίζει ένα βέλος στο άκρο του γεωμετρικού τόπου.

Αν θέλετε να αλλάξετε το μέγεθος προβολής του γεωμετρικού τόπου σημείου, χρησιμοποιήστε το εργαλείο βέλους επιλογής για να σύρετε και να μετακινήσετε το βέλος προς οποιοδήποτε άκρο του γεωμετρικού τόπου. Σύρετε προς την κατεύθυνση που δείχνει το βέλος για να αυξήσετε τις διαστάσεις του γεωμετρικού τόπου, ενώ σύρετε προς την αντίθετη κατεύθυνση του βέλους για να μειώσετε τις διαστάσεις του γεωμετρικού τόπου.

Βλέπε επίσης:

Χρώμα

Πάχος γραμμής

Εμφάνιση/Απόκρυψη ετικετών

Σύνθετες προτιμήσεις

Προτιμήσεις δειγματοληψίας

Ιδιότητες

Ιδιότητες γραφικής παράστασης

Αλλαγή μεγέθους γραφικών παραστάσεων και γεωμετρικών τόπων

Εργαλεία βέλους επιλογής